നിത്യജീവൻ: മഗ്ദലനാ മേരിയെപ്പറ്റി ഈശോ പറയുന്നു\nപ്രീശനായ സൈമണിന്റെ വീട്ടിൽ വച്ച് ഈശോയിൽനിന്നു പാപമോചനം ലഭിച്ച മഗ്ദലനാമേരി വളരെപ്പെട്ടെന്ന് സ്നേഹത്തിൽ മുന്നേറി. അവളെപ്പറ്റി ഈശോ പറയുന്നു:\n"രക്ഷയിലേക്കു വന്ന ആ സുപ്രഭാതത്തിനുശേഷം മേരി വളരെയധികം മുന്നോട്ടുപോയി. ദീർഘദൂരം പിന്നിട്ടു. സ്നേഹം ശക്തമായ ഒരു കാറ്റുപോലെ അവളെ വളരെ ഉയരത്തിലേക്കും മുമ്പോട്ടും പറപ്പിച്ചു. സ്നേഹം അഗ്നി എന്നപോലെ അവളെ ദഹിപ്പിച്ചു. സ്ത്രീത്വത്തിന്റെ മഹത്വത്തിലേക്കു നവീകരിക്കപ്പെട്ട മേരി ഇപ്പോൾ വ്യത്യസ്തയാണ്. വസ്ത്രധാരണത്തിൽ വ്യത്യാസം വന്നിട്ടുണ്ട്. മുടി ക്രമപ്പെടുത്തുന്നതിലും വാക്കിലും നോക്കിലും പെരുമാറ്റത്തിലും എന്റെ അമ്മയുടെതുപോലുള്ള ലാളിത്യം വരുന്നുണ്ട്. ഈ പുതിയ മേരിക്ക് അതേപ്രവൃത്തിയാൽ എന്നെ ബഹുമാനിക്കാൻ ഒരു പുതിയ മാർഗ്ഗവും കിട്ടി. അവളുടെ പരിമളതൈലക്കുപ്പികളിൽ അവസാനത്തേത്, എനിക്കായി അവൾ സൂക്ഷിച്ചു വച്ചിരുന്നത്, എന്റെ പാദങ്ങളിലും ശിരസ്സിലും അവൾ പകർന്നു. കണ്ണീർ പൊഴിക്കാതെ സന്തോഷത്തോടെയാണതു ചെയ്തത്. അവളുടെ പാപങ്ങളെല്ലാം ക്ഷമിക്കപ്പെട്ടു എന്ന ഉറപ്പോടെയാണതു ചെയ്തത്. മേരിക്കിപ്പോൾ എന്റെ ശിരസ്സിൽ സ്പർശിക്കാം. അതിനെ അഭിഷേകം ചെയ്യാം. അനുതാപവും സ്നേഹവും സ്രാപ്പേമാലാഖമാരുടെ അഗ്നി കൊണ്ട് അവളെ വിശുദ്ധീകരിച്ചു. അവളിപ്പോൾ ഒരു സ്രാപ്പേമാലാഖയാണ്.\nകഫർണാമിൽ വച്ച് അന്ന് ഞാൻ സംസാരിച്ചത് വലിയൊരു ജനാവലിയോടാണ്. എങ്കിലും യഥാർത്ഥത്തിൽ അവൾക്കുവേണ്ടി മാത്രമായിരുന്നു ഞാൻ സംസാരിച്ചത്. ആത്മാവിനെ അടിമപ്പെടുത്തിയിരുന്ന ജഡത്തിനെതിരെ തീക്ഷ്ണതയോടെ പൊരുതി എന്റെ പക്കലേക്കു വന്ന അവളെ കാണാതെപോയ ആടിന്റെ ഉപമയിലെ ആടിനേക്കാൾ കഷ്ടതരമായി, മുൾപ്പടർപ്പിൽ കുടുങ്ങിക്കിടക്കുന്ന അവളെ ഞാൻ കണ്ടു. സ്വന്തം ജീവിതത്തോടുള്ള അറപ്പിൽ അവൾ മുങ്ങിച്ചാകാൻ തുടങ്ങുകയായിരുന്നു.\nവലിയ വാക്കുകളൊന്നും ഞാൻ പറഞ്ഞില്ല. അവളെ സംബന്ധിക്കുന്ന കാര്യങ്ങളെപ്പറ്റിയും ഞാൻ പരാമർശിച്ചില്ല. അറിയപ്പെടുന്ന ഒരു പാപിനി. അവളെ എളിമപ്പെടുത്താനോ എന്റടുത്തു വരാൻ ലജ്ജിക്കുന്നതിനോ എന്നിൽ നിന്നോടിപോകുന്നതിനോ ഇടയാക്കാൻ ഞാനാഗ്രഹിച്ചില്ല. അവളെ ഞാൻ സമാധാനത്തിൽ വിട്ടു. മഹത്തരവും വിശുദ്ധവുമായ ഒരു ഭാവി അവൾക്കുണ്ടാകുന്നതിന് നൈമിഷികമായി അവൾക്കുണ്ടായ ആ തോന്നൽ പതഞ്ഞുപൊങ്ങട്ടെ എന്നുദ്ദേശിച്ച് എന്റെ വാക്കുകൾ അവളുടെ ആത്മാവിൽ ആഴ്ന്നിറങ്ങാൻ ഞാൻ അനുവദിച്ചു. വളരെ മാർദ്ദവമേറിയ വാക്കുകളിൽ ശാന്തമായ ഒരുപമ വഴി ഞാനവളോടു സംസാരിച്ചു. പ്രകാശത്തിന്റെ ഒരു രശ്മി അവൾക്കായി മാത്രം ഞാൻ ഉപമയിലൂടെ നൽകി.\nപിന്നീട് പ്രീശനായ സൈമണിന്റെ വീട്ടിൽ ഞാൻ കടന്നുചെന്നു. എന്നാൽ എന്റെ വാക്കുകൾ, അഹങ്കാരിയായ ആ സമ്പന്നന്റെ ഭാവിനന്മയ്ക്കുപകരിച്ചില്ല. കാരണം അവയെ പ്രീശന്റെ അഹങ്കാരം കൊന്നുകളഞ്ഞു. എങ്കിലും ആ സമയത്ത് എനിക്കറിയാമായിരുന്നു, ധാരാളം കരഞ്ഞശേഷം മേരി എന്റെപക്കലേക്കു വരുമെന്ന്.\nഅവൾ പ്രവേശിക്കുന്നതു കണ്ടപ്പോൾ അതിഥികളെല്ലാവരുടേയും ശരീരത്തിലും മനസ്സിലും കാമാസക്തിയുണർന്നു. വിരുന്നിനു വന്നിരുന്നവരിൽ പരിശുദ്ധരായ രണ്ടുപേരൊഴികെ(ജോണും ഞാനും) ശേഷിച്ചവരെല്ലാം കാമാസക്തിയോടെയാണവളെ നോക്കിയത്. അവരെല്ലാവരും ഓർത്തത് അവൾക്കു പതിവുള്ള ഒരു തന്ത്രമനുസരിച്ച് പൈശാചികാവേശത്തോടെ നിനച്ചിരിക്കാത്ത നേരത്ത് ജഡികവേഴ്ചയ്ക്കായി വന്നതായിരിക്കും എന്നായിരുന്നു. എന്നാൽ സാത്താൻ തോൽപ്പിക്കപ്പെട്ടു കഴിഞ്ഞിരുന്നു. അവൾ ആരെയും നോക്കുന്നില്ലെന്നു കണ്ടപ്പോൾ അവർ വിചാരിച്ചു അവൾ എന്നെ ലക്ഷ്യം വച്ചാണു വന്നിരിക്കുന്നതെന്ന്. മനുഷ്യൻ മാംസവും രക്തവും മാത്രം ആയിരിക്കുന്നിടത്തോളം കാലം ഏറ്റവും പരിശുദ്ധമായ കാര്യങ്ങളെപ്പോലും ചീത്തയാക്കുന്നു. പരിശുദ്ധരായവർക്കു മാത്രമേ കാര്യങ്ങളുടെ ശരിയായ വീക്ഷണമുള്ളൂ. കാരണം ചിന്തകളെ തകിടംമറിക്കുന്ന പാപം അവരിലില്ല.\nഎന്നാൽ മനുഷ്യൻ മനസ്സിലാക്കാത്തതുകൊണ്ട് ഭയപ്പെടാനൊന്നുമില്ല. ദൈവം എല്ലാം മനസ്സിലാക്കുന്നു. സ്വർഗ്ഗത്തിന് അതുമതി. പറുദീസയിലെ അനുഗ്രഹീതാത്മാക്കളുടെ മഹത്വത്തിന് ഒരൗൺസുപോലും വർദ്ധനവു വരുത്താൻ മാനുഷിക മഹത്വത്തിന് സാദ്ധ്യമല്ല. പാവപ്പെട്ട മഗ്ദലനാമേരി അവളുടെ നല്ല പ്രവൃത്തികളിൽപ്പോലും മോശമായി വിധിക്കപ്പെട്ടിരുന്നു. എന്നാൽ അവളുടെ തെറ്റായ പ്രവൃത്തികളെ അവർ കുറ്റം വിധിച്ചില്ല. കാരണം, അത് കാമാതുരരായ പുരുഷന്മാരുടെ ഒരിക്കലും ശമിക്കാത്ത വിശപ്പു തീർക്കാൻ വായ് നിറയ്ക്കുന്നവയായിരുന്നു. പ്രീശന്റെ ഭവനത്തിൽവച്ച് അവൾ വിമർശിക്കപ്പെടുകയും തെറ്റായി വിധിക്കപ്പെടുകയും ചെയ്തു. പിന്നീട് ബഥനിയിലെ സ്വന്തം വീട്ടിൽവച്ചും വിമർശിക്കപ്പെടുകയും ശകാരിക്കപ്പെടുകയും ചെയ്തു.\nഎന്നാൽ ഞാൻ ആവർത്തിച്ചു പറയുന്നു; ലോകത്തിന്റെ വിമർശനത്തിന് ഒരു പ്രാധാന്യവുമില്ല. ദൈവത്തിന്റെ വിധിയാണ് കാര്യമാക്കാനുള്ളത്."\nPosted by Mary Thomas at 8:54 AM


സ്കൂളുകളിൽ സജ്ജീകരണമൊരുക്കും : Deepika.com Nattu Visesham\nപത്തനംതിട്ട: ജില്ലയിൽ 15 മുതൽ 17 വയസുവരെ പ്രായമുള്ള കുട്ടികളുടെ വാക്സിനേഷനുള്ള സജ്ജീകരണങ്ങൾ പൂർത്തിയാകുന്നതായി ഡിഎംഒ ഡോ.എൽ. അനിതാ കുമാരി അറിയിച്ചു.\n15 വയസും അതിനു മുകളിലും പ്രായമുള്ള കുട്ടികൾക്കാണ് കോവിഡ് വാക്സിൻ നൽകുന്നത്. ഇവർ 2007ലോ അതിനു മുന്പോ ജനിച്ചവരായിരിക്കണം. ഇതിനായി 254 സ്കൂളുകളുടെ വിവരങ്ങൾ ശേഖരിച്ചിട്ടുണ്ട്. ജില്ലയിൽ ഈ വിഭാഗത്തിൽ 48884 പേരാണുള്ളതെന്ന് കണക്കാക്കിയിട്ടുണ്ട്. ഇതിൽ 30818 കുട്ടികൾക്ക് വാക്സിൻ നൽകിയിട്ടുണ്ട്.\n15 മുതൽ 17 വയസുവരെയുള്ള കുട്ടികൾക്ക് കോവാക്സിൻ മാത്രമാണ് നൽകുക. സ്കൂൾ അധികൃതർ വിദ്യാലയങ്ങളിലെ വാക്സിനേഷൻ മുൻകൂട്ടി രക്ഷിതാക്കളെ അറിയിക്കണം. രക്ഷിതാക്കളുടെ സമ്മതത്തോടു കൂടി മാത്രമേ വാക്സിനേഷൻ നൽകുകയുള്ളു. വാക്സിനേഷൻ കേന്ദ്രങ്ങളിൽ വെയ്റ്റിംഗ് ഏരിയ, വാക്സിനേഷൻ, നിരീക്ഷണ മുറികൾ എന്നിവ സ്കൂൾ അധികൃതർ ഉറപ്പാക്കണം. കോവിഡ് പ്രോട്ടോക്കോൾ പാലിച്ചായിരിക്കണം എല്ലാ സെഷനുകളും നടത്തേണ്ടത്.\nസ്കൂൾ അധികൃതർ, ഒരു ദിവസം വാക്സിനേഷൻ എടുക്കേണ്ട വിദ്യാർഥികളുടെ ലിസ്റ്റ് നേരത്തെ തന്നെ തയാറാക്കണം. വാക്സിനേഷൻ ദിവസത്തിനു മുന്പ് അർഹതയുള്ള എല്ലാ വിദ്യാർഥികളും കോവിൻ വെബ്സൈറ്റിൽ രജിസ്റ്റർ ചെയ്തിട്ടുണ്ടെന്ന് സ്കൂൾ അധികൃതർ ഉറപ്പാക്കണം.\nവാക്സിൻ നൽകുന്പോൾ എല്ലാ സുരക്ഷാ മാനദണ്ഡങ്ങളും പാലിക്കണം. പനിയും മറ്റ് അസുഖങ്ങളും ഉള്ള കുട്ടികൾക്ക് വാക്സിനേഷൻ നൽകുന്നതല്ല. വാക്സിനേഷൻ മൂലം കുട്ടികൾക്ക് എന്തെങ്കിലും ബുദ്ധിമുട്ടുകൾ കാണുന്നുവെങ്കിൽ തൊട്ടടുത്ത ആരോഗ്യ സ്ഥാപനങ്ങളിൽ എത്തിക്കുന്നതിനായി ഓക്സിജൻ സൗകര്യമുള്ള ആംബുലൻസ് സ്കൂൾ അധികൃതർ ഉറപ്പാക്കേണ്ടതാണെന്നും ഡിഎംഒ അറിയിച്ചു.


പെരുമ്പാവൂർ അനസിനെ എൽജെപിയുടെ യുവജന വിഭാഗം ജനറൽ സെക്രട്ടറിയായി നിയമിച്ച സംഭവം; കേന്ദ്ര രഹസ്യാന്വേഷണ വിഭാഗം അന്വേഷണം തുടങ്ങി\nനിരവധി ക്രിമിനൽ കേസിൽ പ്രതിയും എൽജെപിയുടെ യുവജന വിഭാഗം ദേശീയ ജനറൽ സെക്രട്ടറിയുമായ പെരുമ്പാവൂർ അനസിനെതിരെ കേന്ദ്ര രഹസ്യാന്വേഷണ വിഭാഗം അന്വേഷണം തുടങ്ങി. കേന്ദ്ര മന്ത്രി രാം വിലാസ് പാസ്വാന്റെ പാർട്ടിയായ എൽജെപിയുടെ നേതൃ നിരയിൽ അനസ് എത്തിയതിനെക്കുറിച്ച് അന്വേഷിക്കും. ഇയാളുടെ സാമ്പത്തിക ഇടപാടുകൾ പരിശോധിക്കാനും നീക്കം തുടങ്ങി.\nഒട്ടേറെ ക്രിമിനൽ കേസുകളിൽ പ്രതിയായ പെരുമ്പാവൂർ അനസിനെ കേന്ദ്ര മന്ത്രി രാം വിലാസ് പാസ്വാന്റെ പാർട്ടിയായ എൽജെപിയുടെ യുവജന വിഭാഗം ദേശീയ ജനറൽ സെക്രട്ടറിയായി കഴിഞ്ഞ ദിവസമാണ് നിയമിച്ചത്. കൊലപാതകം, തട്ടിക്കൊണ്ട് പോകൽ, കളളത്തോക്ക് കൈവശം വയ്ക്കൽ, ഭീഷണിപ്പെടുത്തി പണം തട്ടൽ, സ്വർണ്ണക്കടത്ത് തുടങ്ങിയ നിരവധി ക്രിമിനൽ കേസുകളിൽ പ്രതിയാണ് അനസ്.\nദേശീയ ജനറൽ സെക്രട്ടറിയായി ചുമതലയേറ്റ ശേഷം നെടുമ്പാശേരി വിമാനത്താവളത്തിലെത്തിയ അനസിന് ക്രിമിനൽ പശ്ചാത്തലമുള്ള യുവാക്കളുടെ നേതൃത്വത്തിൽ വൻ സ്വീകരണം ഒരുക്കിയിരുന്നു. ഇതിന് പിന്നാലെയാണ് കേന്ദ്ര രഹസ്യാന്വേഷണ വിഭാഗം അനസിനെക്കുറിച്ച് അന്വേഷണം തുടങ്ങിയത്. കേന്ദ്രത്തിൽ അധികാരത്തിലിരിക്കുന്ന എൽജെപിയുടെ നേതൃ നിരയിൽ അനസ് എത്തിയതിനെക്കുറിച്ചും ഈ പദവിയിലെത്താൻ അനസിനെ സഹായിച്ചയാളെക്കുറിച്ചും അന്വേഷിക്കും. ഇയാളുടെ സാമ്പത്തിക ഇടപാടുകൾ പരിശോധിക്കാനും നീക്കം തുടങ്ങി. ഡൽഹിയിലെ ഐബി യൂണിറ്റിനാണ് അന്വേഷണ ചുമതല.\nനിലവിൽ കൊലപാതകം, തട്ടിക്കൊണ്ട് പോകൽ, ഭീഷണിപ്പെടുത്തി പണം തട്ടൽ, കള്ള തോക്ക് കൈവശം വയ്ക്കൽ തുടങ്ങിയ കേസിൽ വിചാരണ നേരിടുകയാണ് അനസ്. കേന്ദ്ര ഏജൻസികൾ അടക്കം നിരീക്ഷിക്കുന്ന ഗുണ്ടാ നേതാവിന്റെ രാഷ്ട്രീയ പ്രവേശനം ഏവരെയും ഞെട്ടിച്ചിരുന്നു.\nStory Highlights: LJP, Permbavoor Anas, Investigation\nRead more on: investigation


മംഗൂട്ട് ചുഴലിക്കാറ്റ്: ഫിലിപ്പൈന്‍സില് 64 മരണം; 45 പേരെ കാണാതായി; ദക്ഷിണ ചൈനയില് അതീവ ജാഗ്രതാ നിര്‍ദേശം\nനോവലെഴുതാന് കൂട്ടക്കൊല: ക്രൈം ത്രില്ലര് നോവലിസ്റ്റിന് വധശിക്ഷ\nഷീ ജിന് പിംഗ് ഇനി ആജീവനാന്ത പ്രസിഡന്റ്; ഭരണഘടനാ ഭേദഗതി ചൈനീസ് പാര്‍ലമെന്റ് അംഗീകരിച്ചു\n26/11 മുംബൈ ഭീകരാക്രമണത്തില് പാക്കിസ്ഥാന് പങ്കുണ്ടെന്ന് ചൈനയുടെ വെളിപ്പെടുത്തല്\nഏറ്റവും വേഗതയുള്ള സൂപ്പര് കമ്പ്യൂട്ടറുമായി ചൈന രംഗത്ത്. ചൈനയിലെ ദേശീയ പ്രതിരോധ സാങ്കേതികവിദ്യാ സര്‍വകലാശാലയാണ് ലോകത്ത് ഏറ്റവും വേഗമുള്ള സൂപ്പര് കമ്പ്യൂട്ടര് വികസിപ്പിച്ചെടുത്തത്.\nടിയാനെ-2 എന്നാണ് സൂപ്പര് കമ്പ്യൂട്ടറിന് പേരിട്ടിരിക്കുന്നത്. ചൈനീസ് ഭാഷയില് ടിയാനെ എന്നാല് ക്ഷീരപഥം എന്നാണര്‍ത്ഥം.\nസെക്കന്റില് 3386 ദശലക്ഷം കോടി പ്രവര്‍ത്തനങ്ങളാണ് ഈ സൂപ്പര് കമ്പ്യൂട്ടര് കൈക്കാര്യം ചെയ്യുക. അതിവേഗ പ്രവര്‍ത്തനവേളയില് സൂപ്പര് കമ്പ്യൂട്ടറിന് സെക്കന്റില് 5490 ദശലക്ഷം കോടി വരെ പ്രവര്‍ത്തനങ്ങള് നടത്തുവാന് സാധിക്കുമെന്ന് സര്‍വകലാശാലാ അധികൃതര് അറിയിച്ചു. ചൈനയിലെ ഗ്വാങ്ങ്ചൗവിലുള്ള നാഷണല് സൂപ്പര് കമ്പ്യൂട്ടര് സെന്ററിലായിരിക്കും ടിയാനെ-2 സ്ഥാപിക്കുക.\nടിയാനെ-2ന്റെ നേരത്തെ ‘ടിയാന്-1എ’ എന്ന സൂപ്പര് കമ്പ്യൂട്ടറും 2010 ല് ചൈന വികസിപ്പിച്ചിരുന്നു. അന്ന് ടിയാന്-1എ ലോകത്ത് ഒന്നാമതായിരുന്നു. പക്ഷേ ലോകത്തെ ഏറ്റവും വേഗമേറിയ സൂപ്പര് കമ്പ്യൂട്ടര് സ്ഥാനം നേടിയ ടിയാനെ-1എയെ 2011 ജൂണില് ജപ്പാന്റെ കെ കമ്പ്യൂട്ടര് മറികടന്നു.\nടിയാനെ-2വിന്റെ വരവോടെ ഒന്നാം സ്ഥാനത്തായിരുന്ന അമേരിക്കയുടെ ടൈറ്റന് സൂപ്പര് കമ്പ്യൂട്ടര് ഇതോടെ രണ്ടാം സ്ഥാനത്തേക്ക് പിന്തള്ളപ്പെട്ടു.\nMonday 17th September 2018 8:17am\nThursday 2nd August 2018 10:33pm\nSunday 11th March 2018 3:47pm


'നീതിയ്ക്കായുള്ള സമരത്തിനു മുന്നില് ഇനിയുമുണ്ടാകും'; ആലുവ സമരത്തില് വൈറലായ വര്‍ഗീസ് പയുന്നു | Varghese goes viral in Aluva congress strike\nDec 1, 2021, 12:34 PM IST\n'കടുത്ത നീതികേടാണ് പോലീസും പിണറായി സര്‍ക്കാരും മോഫിയയോട് കാണിച്ചത്. അതിനെതിരേ പ്രതികരിക്കേണ്ടത് സമൂഹത്തിന്റെ ആവശ്യമായിരുന്നു. നീതിയ്ക്കായുള്ള സമരത്തിനായി ഇനിയും മുന്നിലുണ്ടാകും..' ആലുവയിലെ കോണ്‍ഗ്രസ് സമരത്തിന്റെ 'കവര് ചിത്ര'മായി മാറിയ വര്‍ഗീസിന്റെ വാക്കുകളില് പ്രായത്തെ വെല്ലുന്ന ആവേശം. സമരക്കാര്‍ക്കെതിരേ പോലീസ് ജലപീരങ്കി ഉപയോഗിച്ചപ്പോള് ത്രിവര്‍ണ പതാകയുമേന്തി പ്രതിരോധിക്കുന്ന വയോധികന്റെ ചിത്രം സോഷ്യല് മീഡിയയില് വലിയ പ്രചാരമാണ് നേടിയത്. സമരങ്ങള് തനിയ്ക്ക് പുതിയ കാര്യമല്ലെന്ന് അങ്കമാലി അയ്യമ്പുഴയിലെ കോണ്‍ഗ്രസ് മണ്ഡലം പ്രസിഡന്റായ കെ.ഒ.വര്‍ഗീസ് വ്യക്തമാക്കുന്നു.\n'എനിക്ക് വയസ്സ് 65 കഴിഞ്ഞു. അമ്പത് വര്‍ഷത്തോളമായി കോണ്‍ഗ്രസ് പ്രവര്‍ത്തകനായിട്ട്. എന്റെ ഓര്‍മ ശരിയാണെങ്കില് നുകംവെച്ച കാള കോണ്‍ഗ്രസ് ചിഹ്നമായിരുന്ന കാലത്താണ് ആദ്യമായി വോട്ട് ചെയ്യുന്നത്. വളര്‍ച്ചയിലും തളര്‍ച്ചയിലും പാര്‍ട്ടിയ്‌ക്കൊപ്പം ഉറച്ചുനിന്നു. പുതിയ കാലത്ത് കോണ്‍ഗ്രസിന്റെ പ്രസക്തി വര്‍ധിച്ചുവരികയാണെന്നാണ് എനിക്ക് തോന്നിയിട്ടുള്ളത്.\nമോഫിയ കേസിലും അതുതന്നെതാണ് കണ്ടത്. സിഐ ശരിയായ രീതിയില് ഇടപെട്ടിരുന്നെങ്കില് ആ പെണ്‍കുട്ടി ഇപ്പോഴും ജീവനോടെ ഉണ്ടാകുമായിരുന്നു. തെറ്റുകാരനാണെന്ന് വ്യക്തമായിരുന്നിട്ടും സിഐയെ സംരക്ഷിക്കാനാണ് സര്‍ക്കാര് ശ്രമിക്കുന്നത്. പകല്‍വെളിച്ചം പോലെ വ്യക്തമായ ഈ അനീതി കണ്ടുകൊണ്ട് കയ്യുംകെട്ടിയിരിക്കാന് ആര്‍ക്കാവും? അതുതന്നെയാണ് എന്നെയും സമരമുഖത്തെത്തിച്ചത്.'\n'സമര ദിവസം അതിരാവിലെ തന്നെ ആലുവയിലെത്തി. പോലീസ് ജലപീരങ്കിയോ ടിയര് ഗ്യാസോ ഒക്കെ പ്രയോഗിക്കാന് സാധ്യതയുണ്ടെന്ന് അറിയാമായിരുന്നു. എങ്കിലും സമരത്തിന്റെ മുന്നണിയില് തന്നെ ഉണ്ടാകണമെന്ന് ആദ്യമേ തന്നെ ഉറപ്പിച്ചിരുന്നു. മുമ്പും നിരവധി പ്രതിഷേധങ്ങളില് പങ്കെടുത്തിട്ടുണ്ട്. എവിടെ പോയാലും ത്രിവര്‍ണ പതാകയും കയ്യിലുണ്ടാകും. പോലീസ് ജലപീരങ്കി പ്രയോഗിച്ചപ്പോള് സഹപ്രവര്‍ത്തകര്‍ക്കൊപ്പം പരമാവധി ഉറച്ചുനില്‍ക്കാനാണ് ശ്രമിച്ചത്. ഒരു കര്‍ഷകന് കൂടിയാണ് ഞാന്. പ്രായം ഇത്രയായെങ്കിലും ആരോഗ്യത്തിനൊന്നും ഒരു കുഴപ്പവുമില്ല. നീതിയ്ക്കായുള്ള സമരത്തിനു മുന്നില് ഇനിയും ഞാനുണ്ടാകും' -വര്‍ഗീസിന്റെ ശബ്ദം ദൃഢമായിരുന്നു.\nഅമ്പത് വര്‍ഷത്തെ പൊതുപ്രവര്‍ത്തനത്തിനിടെ അയ്യമ്പുഴ പഞ്ചായത്ത് പ്രസിഡന്റ് പദം ഉള്‍പ്പെടെ നിരവധി സ്ഥാനങ്ങള് വര്‍ഗീസ് വഹിച്ചിട്ടുണ്ട്. പൊതുപ്രവര്‍ത്തകന് എന്നതിനൊപ്പം ഒരു കര്‍ഷകന് കൂടിയാണ് വര്‍ഗീസ്. കുന്നത്തുപറമ്പില് റബ്ബര് നഴ്‌സറി എന്ന പേരില് അങ്കമാലിയ്ക്കടുത്ത് ഒരു അഗ്രോ ഫാം കൂടി നടത്തുന്നുണ്ട് ഇദ്ദേഹം.\nപാറശ്ശാല: മെഗാതിരുവാതിര വിവാദമായതിന് പിന്നാലെ സിപിഎം തിരുവനന്തപുരം ജില്ലാസമ്മേളന ..


എന്നിട്ടും മെലിയുന്നില്ല, അല്ലേ? കാരണം ഇതാണ് | Weight loss tips | Weight loss Exercise | Healthy lifestyle tips\nഎന്നിട്ടും മെലിയുന്നില്ല, അല്ലേ? കാരണം ഇതാണ്\nമനോരമ ലേഖകൻ December 01, 2019 10:50 AM IST\nരാവിലെയും വൈകിട്ടും അരമണിക്കൂർ ജിമ്മിൽ വർക് ഔട്ട്. കൂടാതെ അര മണിക്കൂർ നടത്തം, ജോഗിങ്, നീന്തൽ തുടങ്ങിയവയുമുണ്ട്. എന്നിട്ടും ശരീരഭാരവും ആ വയറുമൊന്നും കുറയുന്നില്ല. പലരുടെയും സംശയമാണിത്.\nനമ്മുടെ ശരീരത്തിൽ ഉൽപാദിപ്പിക്കപ്പെടുന്ന കാലറിക്കു സമാനമായ അളവു കാലറി വ്യായാമത്തിലൂടെ ചെലവഴിക്കുമ്പോഴാണു ശരീരം ഊർജ സന്തുലനാവസ്ഥയിലെത്തുന്നത്. ദൈനംദിനാവശ്യത്തിനു വേണ്ടതിലും അധികം ഊർജം ഭക്ഷണത്തിലൂടെ ലഭിച്ചാൽ ഈ സന്തുലനം തെറ്റി അധിക കാലറി കൊഴുപ്പായി ശരീരത്തിൽ സംഭരിക്കപ്പെടും. ആവർത്തിച്ചു വ്യായാമം ചെയ്താൽ കാലറിയിലെ ഈ അസന്തുലിതാവസ്ഥ മാറുമെന്നായിരുന്നു ഇതുവരെയുള്ള ധാരണ.\nഈ മിഥ്യാസങ്കൽപം മൂലം എത്ര ഭക്ഷണം കഴിച്ചാലും വ്യായാമം ചെയ്താൽ മതി എന്ന അപകടകരമായ കാഴ്ചപ്പാട് ആളുകളിലുണ്ടായി. മാത്രമല്ല, വ്യായാമം ചെയ്യുമ്പോൾ പൊതുവെ വിശപ്പു കൂടും. വിശപ്പടക്കാൻ പതിവിലുമധികം ഭക്ഷണം കഴിക്കുന്നതോടെ വ്യായാമത്തിന്റെ ഫലം നിർവീര്യമാക്കപ്പെടുകയും ചെയ്യും.\nഎത്ര കഠിനമായി വ്യായാമം ചെയ്താലും ഭക്ഷണത്തിലൂടെ ശരീരത്തിലെത്തുന്ന കാലറിയുടെ അളവു നിയന്ത്രിച്ചില്ലെങ്കിൽ പ്രയോജനമില്ല.\nമാത്രമല്ല, ജിമ്മിലും മറ്റും പോയി നടത്തുന്ന കഠിനമായ വ്യായാമ പരിശീലനങ്ങളേക്കാൾ ദൈനംദിന ജീവിതത്തെ കൂടുതൽ ചലനാത്മകമാക്കുകയാണു വേണ്ടതെന്നു ആധുനിക ഗവേഷകരും വിശ്വസിച്ചു തുടങ്ങിയിരിക്കുന്നു.\nവ്യായാമത്തോടൊപ്പം പോഷകസമൃദ്ധവും കാലറി കുറഞ്ഞതും മിതമായതുമായ ഭക്ഷണം ചേരുമ്പോൾ മാത്രമേ വണ്ണം കുറയ്ക്കാനോ നിലവിലുള്ള വണ്ണം അമിതമാകാതെ നിലനിർത്താനോ സാധിക്കുകയുള്ളൂ. ഓരോരുത്തർക്കും വേണ്ട കാലറിയാകട്ടെ, അയാളുടെ പൊക്കം, തൂക്കം, പ്രവർത്തനനിരക്ക് എന്നിവയനുസരിച്ചു വ്യത്യാസപ്പെട്ടിരിക്കുന്നു.\nപൊതുവെ ജങ്ക്ഫുഡ്, ഫാസ്റ്റ്ഫുഡ്, ശീതളപാനീയങ്ങൾ, വറുത്തതും പൊരിച്ചതുമായ ഭക്ഷണം എന്നിവ നിയന്ത്രിക്കണം. പഴങ്ങളും പച്ചക്കറികളും കാലറി ഭീതിയില്ലാതെ കഴിക്കാവുന്ന ഭക്ഷണങ്ങളാണ്.\nവ്യായാമം ഒട്ടും ഇല്ലാത്തതിനേക്കാൾ ഭേദമാണു കുറച്ചു സമയമെങ്കിലും വ്യായാമം ചെയ്യുന്നത്. ദിവസവും 30 മിനിട്ട് വ്യായാമമാണു പലപ്പോഴും നിർദേശിക്കാറ്. തീരെ സമയമില്ലാത്തവർക്ക് 2—8—2 രീതിയിൽ (2 മിനിട്ട് വാം അപ്— 8 മിനിട്ടു വ്യായമം —2മിനിട്ട് കൂൾ ഡൗൺ) ചെയ്യാം. അതിനും സമയമില്ലാത്തവർക്ക് 2—5—2 രീതി (2 മിനിട്ട് വാം അപ്—5മിനിട്ടു വ്യായാമം—2മിനിട്ട് കൂൾ ഡൗൺ) ഫലം ചെയ്യും.\nഡയറ്റിങിലൂടെ തടി കുറച്ചിട്ടു പഴയ ഭക്ഷണക്രമത്തിലേയ്ക്കു മാറിയാൽ പോയ വണ്ണം അതുപോലെ തിരിച്ചു വരാം. ഭക്ഷണത്തിന്റെ അളവു കുറയുന്നതോടൊപ്പം ലഭിക്കുന്ന പോഷകവും കുറഞ്ഞാൽ ഭാവിയിൽ ഗുരുതരമായ ആരോഗ്യപ്രശ്നങ്ങളുണ്ടാകാം.\nEnglish summary: Weight loss tips


മിണ്ടാപ്രാണിയോട് കണ്ണില്ലാത്ത ക്രൂരത; തൊലിപ്പുറത്ത് വളരുന്ന ഒരുതരം പായല് ഉപയോഗിച്ച് കടല്‍പ്പശുവിന്റെ ശരീരത്തില് ട്രംപ് എന്ന് എഴുതി, അജ്ഞാത അക്രമിയെ കണ്ടത്തുന്നവര്‍ക്ക് വന്‍തുക പ്രതിഫലം പ്രഖ്യാപിച്ച് അമേരികയിലെ വനംവകുപ്പ് - Kerala Views\nവാഷിങ്ടണ്: ( 13.01.2021) ഫ്‌ലോറിഡയിലെ ഹോമോസാസ നദിയില് കണ്ടെത്തിയ കടല്‍പ്പശുവിന്റെ ദേഹത്ത് അമേരികന് പ്രസിഡന്റ് ഡോണള്‍ഡ് ട്രംപിന്റെ പേര് എഴുതിയ നിലയില് കണ്ടെത്തി. മിണ്ടാപ്രാണിയോട് കണ്ണില്ലാത്ത ക്രൂരത ചെയ്ത അക്രമിയെ കണ്ടെത്താനുള്ള പ്രയത്‌നത്തിലാണ് അമേരികയിലെ വനംവകുപ്പ്.\nതൊലിപ്പുറത്ത് വളരുന്ന ഒരുതരം പായലിനെ ഉപയോഗിച്ചാണ് ട്രംപ് എന്ന് കടല്‍പ്പശുവിന്റെ പുറത്ത് എഴുതിയിരിക്കുന്നത്. രൂക്ഷമായി വിമര്‍ശനമാണ് ഈ ക്രൂരകൃത്യം ചെയ്തവര്‍ക്ക് നേരെ ഉയരുന്നത്. മത്സ്യ വന്യജീവി വകുപ്പ് സംയുക്തമായാണ് അക്രമിക്ക് വേണ്ടിയുള്ള തെരച്ചില് നടത്തുന്നത്. കടല്‍പ്പശുവിന് പ്രത്യക്ഷത്തില് ഗുരുതര പരിക്കില്ലെങ്കിലും ഈ അതിക്രമം ചെയ്തവരെ കണ്ടെത്താന് സഹായിക്കുന്നവര്‍ക്ക് 5000 യുഎസ് ഡോളര്(3,65,670 രൂപ) ആണ് പ്രതിഫലം പ്രഖ്യാപിച്ചിരിക്കുന്നത്.\nഅമേരികയിലെ സംരക്ഷിത മൃഗം കൂടിയാണ് കടല്‍പ്പശു. കടല്‍പ്പശുക്കളെ വേട്ടയാടുന്നതും ഉപദ്രവിക്കുന്നതും അമേരികയില് ശിക്ഷാര്‍ഹമാണ്. കുറ്റം തെളിഞ്ഞാല് ഒരുവര്‍ഷം തടവും അമ്ബതിനായിരം യുഎസ് ഡോളര് പിഴയും കുറ്റകൃത്യത്തിലേര്‍പ്പെട്ടവര്‍ക്ക് ലഭിക്കും.\nഫ്‌ലോറിഡയുടെ അനൗദ്യോഗിക ചിഹ്നമാണ് കടല്‍പ്പശു. 6300ഓളം കടല്‍പ്പശുക്കളാണ് ഫ്‌ലോറിഡയിലുള്ളതെന്നാണ് കണക്കുകള്. മഞ്ഞ് കാലങ്ങളില് ചൂടുള്ള പ്രദേശങ്ങളിലേക്ക് ഇവ കൂട്ടമായി എത്താറുണ്ട്. സ്വാഭാവിക ആവാസവ്യവസ്ഥകളിലുണ്ടായ കാര്യമായ നാശം ഇവയുടെ എണ്ണം കുറയാന് കാരണമായിട്ടുണ്ടെന്നാണ് റിപോര്‍ട്.\nദ്വീപ് നിവാസികളുടെ കാത്തിരിപ്പിന് അവസാനം കുറിച്ച് പെരുമ്ബളം പാലം യാഥാര്‍ത്ഥ്യത്തിലേക്ക്


പിടിവിടാതെ കോവിഡ്; മഹാരാഷ്ട്രയിൽ രോഗബാധിതരുടെ എണ്ണം 13 ലക്ഷത്തിലേക്ക് – Times Kerala\nപിടിവിടാതെ കോവിഡ്; മഹാരാഷ്ട്രയിൽ രോഗബാധിതരുടെ എണ്ണം 13 ലക്ഷത്തിലേക്ക്\nമുംബൈ: മഹാരാഷ്ട്രയില് കോവിഡ് രോഗബാധിതരുടെ എണ്ണം ദിനംപ്രതി വര്‍ധിക്കുന്നു. സംസ്ഥാനത്ത് കഴിഞ്ഞ 24 മണിക്കൂറിനിടെ 19,164 പേർക്കാണ് പുതുതായി കോവിഡ് സ്ഥിരീകരിച്ചത്. ഇതോടെ സംസ്ഥാനത്തെ കോവിഡ് രോഗികളുടെ എണ്ണം 12,82,963 ആയി.\n24 മണിക്കൂറിനിടെ 459 പേരാണ് രോഗബാധയേറ്റ് മരിച്ചത്. ഇതോടെ സംസ്ഥാനത്തെ കോവിഡ് മരണ സംഖ്യ 34,435 ആയി ഉയര്‍ന്നു. നിലവിൽ സംസ്ഥാനത്തെ വിവിധ ആശുപത്രികളിലായി 2,74,993 പേര് ചികിത്സയിലാണ്.\nകണ്ടൈനർ ലോറി കൊള്ളയടിച്ചു; കവർന്നത്2കോടിയുടെ ഷവോമി മൊബൈൽ ഫോണുകൾ; രണ്ടുമാസത്തിനിടെ നടക്കുന്ന മൂന്നാമത്തെ ഫോണ് കൊള്ള


സലില പി കെ\nഞങ്ങള് മൂന്നു പേരാണ് അടുത്തടുത്ത ഈ പാറക്കൂട്ടങ്ങളിലിരിക്കുന്നത്. ഒന്നാമന് കുറച്ചു കറുത്ത താടിയുണ്ട്. രണ്ടാമന് മെലിഞ്ഞ ഒരു യുവാവാണ്. ഇരുട്ടു പരക്കുന്നതിനാല് മുഖം വ്യക്തമായ... പക്ഷെ മൂന്നാളുകളുടെയും ലക്ഷ്യം ഒന്നു തന്നെ. അല്ലെങ്കില് ഇരുട്ടു പരക്കാന് തുടങ്ങുന്ന ഈ ത്രിസന്ധ്യയില് ഇങ്ങനെ നിമിഷങ്ങളെണ്ണി ... ഇത് ആദ്യമായാണ് ഞാനിങ്ങനെ കൂട്ടത്തിലെ ഏക സ്ത്രീ ...ഹോ ഓര്‍ക്കാന് വയ്യ .. നീണ്ട ഇരുപതു വര്‍ഷങ്ങള്.... കൂട്ടിയാലും കിഴിച്ചാലും കുറ്റപ്പെടുത്തലുകള് മാത്രം.... ഒരിക്കലും ഒരു നല്ല വാക്ക്.... ഒരു ജന്മം കഴുതയേപ്പോലെ പണിയെടുത്തത് മിച്ചം .ഭര്‍ത്താവ് ആ വാക്കിന്റെ അര്‍ത്ഥമെന്താണ്? എന്തെങ്കിലും ആവകട്ടെ ജീവിതത്തിന്റെ ഘട്ടങ്ങള് മാറുകയാണ് അന്‍പതു വയസിനോടടുക്കുന്നു. ഇനിയെങ്കിലും സ്നേഹവും കരുതലും. ഒന്നും വേണ്ട മനസിനെ മുറിവേല്പ്പിക്കുന്ന ശാപ വാക്കുകള് എന്നും. നിന്റെ മുഖം കണികണ്ടിറങ്ങിയാല് ഗുണം പിടിക്കില്ല നാശം എന്നു ശപിക്കുമ്പോള് ഒന്നു തേങ്ങുവാന് പോലുമാകാതെ മരവിച്ചു പോകുകയാണ് മനസ്സ്. എന്തെല്ലാം സ്വപ്നങ്ങളായിരുന്നു. പ്രണയിച്ച് പ്രണയിച്ച് മതിവരാത്ത നാളുകളില് തുമ്പയും മുക്കുറ്റിയും തെച്ചിയും നിറഞ്ഞ മുറ്റമുള്ള ഒരു കുഞ്ഞു വീട്. കിട്ടുന്ന പണം മുഴുവന് ധൂര്‍ത്തടിച്ചു ചിലവാക്കുന്ന അനിലേട്ടന് ഒന്നു സംസാരിക്കുവാന് പോലും സമയമില്ല പിന്നല്ലെ എന്റെ സ്വപ്നങ്ങളറിയാന് സാരമില്ല അവ എന്നോടു കൂടെ തീരട്ടെ.\nദൂരെ അസ്തമന സൂര്യന് ഒരു പൊട്ടായി കടലിലെക്കു താഴുന്നു. മങ്ങിയ വെളിച്ചത്തില് അങ്ങു ദൂരെ സിമന്റ് കൊണ്ടുണ്ടാക്കിയ കൂണിനു താഴെ രണ്ട് യുവ മിഥുനങ്ങള്. ഇതൊരു നാട്യമാണെന്നു തിരിച്ചറിയാന് നിങ്ങള്‍ക്കു വര്‍ഷങ്ങള് നഷ്ടപ്പെടേണ്ടി വരുമെന്നു മനസില് പറഞ്ഞു. സമയം എട്ടുമണിയായി ഇനി കാക്കാന് വയ്യ. പക്ഷെ ഉള്ളില് ഒരാന്തല് അമ്മുക്കുട്ടി ട്യൂഷന് കഴിഞ്ഞ് വീട്ടിലെത്തുന്ന നേരമാണ്. മുന്‍വശത്തെ വീട്ടിലെ മാഷിന്റെ മോന് അവളെ പോകുമ്പോഴും വരുമ്പോഴും ഒരു നോട്ടമുണ്ട് ' ഈശ്വരാ കുട്ടി പേടിക്കുമോ രാത്രിയില് വന്നിട്ട് വേസ്റ്റു കൊട്ടിക്കളയാന് മൂര്‍ഖന് പാമ്പുള്ള ആ മുരിങ്ങമരച്ചുവട്ടില് പോകുമോ സന്ധ്യയാകുന്നു എന്റെ കുട്ടികള് തനിച്ചാണ് ദൈവമേ...താടിക്കാരനല്ലേ കടലിലേക്കു ചാടിയത് മറ്റേ പയ്യന് കുനിയുന്നു. മൂന്നാമന് ഏതായാലും ഞാനല്ല.... ഞാനല്ല.\nകടപ്പാട്  - പച്ചമഷി മാസിക


വയലാറും പെരിയാറും | Madhyamam\ndate_range 26 April 2016 4:05 PM GMT\nകേരളത്തിലെ നദികളെ ഏറെ സ്നേഹിച്ചിരുന്ന കവിയാണ് വയലാര് രാമവര്‍മ്മ. മലയാളനാട്ടിലെ ഏതാണ്ട് എല്ലാ നദികളെക്കുറിച്ചും ഒരിക്കലല്ളെങ്കില് മറ്റൊരിക്കല് അദ്ദേഹം ഗാനങ്ങളില് സമീചീനമായി പരാമര്‍ശിച്ചിട്ടുണ്ട്. ഈ ഭൂപ്രകൃതിയില് ആകൃഷ്ടനായ കവി കൊതിതീരും വരെ ഇവിടെ ജീവിച്ചു മരിക്കാന് ആഗ്രഹിച്ചത് വളരെ പ്രശസ്തമാണല്ളോ.\nവയലാറിന്‍െറ സ്നേഹാദരങ്ങള്‍ക്ക് ഏറ്റവും കൂടുതല് പാത്രമായ നദി ഏതാണ്? ഈ ലേഖകന്‍െറ എളിയ പരിശോധനയില് അത് പെരിയാര് ആണെന്ന് തോന്നുന്നു. ‘ഭാര്യ’ എന്ന ചിത്രത്തിനു വേണ്ടി അദ്ദഹേം എഴുതിയ,\nകുളിരുംകൊണ്ട് കുണുങ്ങി നടക്കും\nഎന്ന ഗാനമാണ് ഇതിന് ഏറ്റവും നല്ല ഉദാഹരണം. മലയാളിപ്പെണ്ണാണ് എന്നു മാത്രമല്ല നഗരം കാണാത്ത നാണം മാറാത്ത നാടന്‍പെണ്ണാണ് പെരിയാര് എന്നാണ് കവിയുടെ വിശദീകരണം. പെരിയാര് എന്ന നദിയുടെ ഉത്ഭവവും ഒഴുക്കും എന്നുവേണ്ട അതിന്‍െറ സകല ചരിത്രവും ഭൂമിശാസ്ത്രവും ഗ്രഹിച്ചിട്ടാണ് അദ്ദഹേം തൂലിക ഉന്തിയത് എന്നു വ്യക്തം.\n‘മലയാറ്റൂര് പള്ളിയില് പെരുനാളു കൂടണം\nശിവരാത്രി കാണേണം നീ -ആലുവ\nശിവരാത്രി കാണേണം നീ’\nഎന്നെഴുതുമ്പോള് കവി പെരിയാറുമായി ബന്ധപ്പെട്ട മതപരമായ സംസ്കാരങ്ങളെക്കൂടി കണക്കിലെടുത്തിരിക്കുന്നു. പെരുനാളു കൂടണം എന്ന തരത്തില് ക്രൈസ്തവരുടെ തനിമയാര്‍ന്ന ഭാഷ പ്രയോഗിച്ച് വയലാര് ആരെയും വിസ്മയിപ്പിച്ചു എന്ന് പറയാതെ വയ്യ. ‘പെരുനാളു കൂടണം’ എന്ന് പറഞ്ഞ കവി ‘ശിവരാത്രി കാണേണം’ എന്നാണ് എഴുതിയതെന്നും ഓര്‍ക്കുക.\n‘നദി’ എന്ന ചിത്രത്തിനു വേണ്ടി എഴുതിയ,\n‘ആയിരം പാദസരങ്ങള് കിലുങ്ങി\nആരും കാണാതെയോളവും തീരവും\nഎന്ന ഉദാത്തമായ ഗാനമാണ് മറ്റൊന്ന്. ആലുവ അതിഥി മന്ദിരത്തില് ഇരുന്നാണ് വയലാര് ഈ ഗാനം എഴുതിയത്. അവിടെ ഇരുന്നാല് ജാലകത്തിലൂടെ ആലുവാപ്പുഴ (പെരിയാര്) കാണാം. ആയിരം പാദസരങ്ങള് കിലുക്കിക്കൊണ്ട് ആലുവാപ്പുഴ അങ്ങനെ ഒഴുകിക്കൊണ്ടിരിക്കുന്നു. കവി പറയുന്നു പിന്നെയുമൊഴുകി എന്ന്. എന്നുവച്ചാല് കവിക്കുവേണ്ടിയാണ് ആലുവാപ്പുഴ പിന്നെയും ഒഴുകിയത് എന്നു വരുന്നു. ആരും കാണാതെയാണ് ഓളവും തീരവും ആലിംഗനങ്ങളില് മുഴുകിയത്. പക്ഷേ, എല്ലാം കാണുന്ന (കാണാന് കണ്ണുള്ള) കവി മാത്രം അത് കണ്ടു.\n‘ഈറനായ നദിയുടെ മാറില്\nഓമലേ...ആരോമലേ ...ഒന്നു ചിരിക്കൂ\nഎന്നദ്ദേഹം പാടുമ്പോള് ആലുവാപ്പുഴയുടെ (പെരിയാറിന്‍െറ) ഹൃദയസ്പന്ദനങ്ങള് ഇത്രത്തോളം ഉള്‍ക്കൊണ്ട മറ്റൊരു കവിയുണ്ടോ എന്നു നാം സംശയിച്ചുപോകും.\n‘ആദ്യത്തെ കഥ’യിലെ ‘ആലുവാപ്പുഴയ്ക്കക്കരെയുണ്ടൊരു പൊന്നമ്പലം’, ‘കസവുതട്ട’ത്തിലെ ‘ആലുവാപ്പുഴയില് മീന് പിടിക്കാന് പോകും’ എന്നീ വയലാര് ഗീതികളെക്കൂടി നാം ഇതിനോട് ചേര്‍ത്തു വായിക്കണം. പെരിയാറിന്‍െറ ശാന്തസുന്ദരമായ പ്രകൃതമാണോ കവിയെ ആകര്‍ഷിച്ചത്? അതോ അദ്ദഹത്തേന്‍െറ കാവ്യചിത്തത്തില് പെരിയാര് വല്ലാതെ കുളിര്‍കോരിയിട്ടോ? രണ്ടായാലും ഈ ഗാനങ്ങള് കേള്‍ക്കുമ്പോള് നമ്മുടെ മനസ്സില് കുളിരുകോരുന്നു എന്നത് പച്ചയായ പരമാര്‍ത്ഥം.


എന്.കെ പ്രേമചന്ദ്രന് എംപിയുടേത് ഓവര് പ്ലേ, മോഡിയെ കൊണ്ടുവന്നു എന്ന് പറയുന്നത് രാഷ്ട്രീയ ദൗര്‍ബല്യമെന്ന് മന്ത്രി സുധാകരന്, കൊല്ലം ബൈപ്പാസ് ഉദ്ഘാടന വിവാദം തുടരുന്നു - The Newsrupt\nPosted9Jan 2019 at 8:36 AM\nകൊല്ലം ബൈപ്പാസിന്റെ ഉദ്ഘാടന ചടങ്ങിനെ സംബന്ധിച്ച് വിവാദങ്ങള്‍ക്കില്ലെന്ന് പൊതുമരാമത്ത് മന്ത്രി ജി സുധാകരന്. എന്.കെ പ്രേമചന്ദ്രന് എം.പി രാഷ്ട്രീയ മുതലെടുപ്പിന് ശ്രമിക്കുകയാണ്. മോഡിയെ താന് കൊണ്ടുവന്നു എന്ന് പറയുന്നത് തന്നെ രാഷ്ട്രീയ ദൗര്‍ബല്യമാണെന്നും സുധാകരന് പറഞ്ഞു. മൂന്നാഴ്ച മുമ്പ് പ്രധാനമന്ത്രിയുടെ തിയതി കിട്ടിയിരുന്നു. ഗഡ്കരിയെയും ക്ഷണിച്ചിരുന്നു. എംപി നടന്ന് കളവ് പറയുകയാണ്. അമിതാധികാര പ്രയോഗം നടത്തുന്നു. എംപി ഓവര്‍പ്ലേ നടത്തുന്നെന്ന അഭിപ്രായം ജനത്തിനുണ്ടെന്നും സുധാകരന് പറഞ്ഞു.\nജനുവരി ഒന്നിന് ഉപരിതല മന്ത്രാലയം പ്രധാനമന്ത്രി ഉദ്ഘാടനം ചെയ്യാന് ആഗ്രഹിക്കുന്നു എന്ന് അറിയിച്ചു. മൂന്നിന് എസ് പി ജിയുടെ അറിയിപ്പ് വന്നു. ഇത് മുഖ്യമന്ത്രിയെ അറിയിച്ചു. അദ്ദേഹം സ്വാഗതം ചെയ്യുകയും ചെയ്തു. ഗവണ്‍മെന്റിനെ സംബന്ധിച്ച് വിവാദമില്ല. വികസന കാര്യങ്ങളില് വാദപ്രതിവാദം വേണ്ട, ഭൂരിഭാഗവും ചെയ്തത് ഈ സര്‍ക്കാരാണ്. എന്.കെ പ്രേമചന്ദ്രന് എംപി കളവ് പറയുകയാണ്. എന്‍എച്ച് നിര്‍മ്മാണം ഈ മാസം അവസാനമേ പൂര്‍ത്തിയാകൂവെന്നും മന്ത്രി സുധാകരന് കൂട്ടിച്ചേര്‍ത്തു.\nബൈപ്പാസ് ഉദ്ഘാടനത്തിന് എന് കെ പ്രേമചന്ദ്രന് പ്രധാനമന്ത്രിയെ ക്ഷണിച്ചത് വിവാദമായിരുന്നു. 2019 ഫെബ്രുവരി രണ്ടിന് മുഖ്യമന്ത്രി ബൈപ്പാസ് ഉദ്ഘാടനം ചെയ്യാനിരിക്കെയാണ് ഈ മാസം 15ന് പ്രധാനമന്ത്രി ഉദ്ഘാടനത്തിന് എത്തുന്നത്. ജനുവരി 15ന് വൈകുന്നേരം നാലു മുതല് നാലേമുക്കാല് വരെയാണ് ഉദ്ഘാടനചടങ്ങ്.\nപ്രധാനമന്ത്രിയുടെ സന്ദര്‍ശന പരിപാടിയുമായി ബന്ധപ്പെട്ട അറിയിപ്പ് സംസ്ഥാന സര്‍ക്കാരിന് ലഭിച്ചിരുന്നു. നേരത്തെ ബിജെപി സംസ്ഥാന ഘടകത്തിനും കൊല്ലം എം.പി എന്.കെ പ്രേമചന്ദ്രനും ഇത് സംബന്ധിച്ച അറിയിപ്പ് ലഭിച്ചിരുന്നു. ബൈപ്പാസ് യാഥാര്‍ത്ഥ്യമാക്കിയതിന്റെ അവകാശവാദത്തെ ചൊല്ലി യുഡിഎഫും എല്‍ഡിഎഫും പ്രചാരണം നടത്തുന്നതിനിടെയാണ് പ്രധാനമന്ത്രിയുടെ വരവ്.\nസംസ്ഥാന സര്‍ക്കാരും കേന്ദ്രവും 50ഃ50 അനുപാതത്തില് പണം ചെലവഴിച്ചാണ് ബൈപാസ് പൂര്‍ത്തിയാക്കിയത്. 1972ല് ടി.കെ ദിവാകരന് പൊതുമരാമത്ത് മന്ത്രിയായിരുന്ന കാലത്താണ് കൊല്ലം ബൈപാസ് പദ്ധതി മുന്നോട്ടുവെക്കുന്നത്. കഴിഞ്ഞ യുഡിഎഫ് സര്‍ക്കാരിന്റെ അവസാനകാലത്താണ് ബൈപ്പാസ് നിര്‍മ്മാണം പുനരാരംഭിക്കുന്നത്. സംസ്ഥാന സര്‍ക്കാരിന്റെ ഏറ്റവും വലിയ പദ്ധതികളിലൊന്നായി വിശേഷിപ്പിക്കപ്പെട്ട കൊല്ലം ബൈപ്പാസിന് 352 കോടി രൂപയാണ് കണക്കാക്കിയിരുന്നത്.\nലോക്‌സഭാ തെരഞ്ഞെടുപ്പ് കഴിയുന്നതുവരെ ബൈപ്പാസ് ഉദ്ഘാടനം നീട്ടിക്കൊണ്ടുപോകാന് സംസ്ഥാന സര്‍ക്കാര് ശ്രമിക്കുന്നെന്നാണ് എന്.കെ.പ്രേമചന്ദ്രനും യുഡിഎഫും ആരോപിച്ചിരുന്നത്. ബൈപ്പാസിന്റെ വശങ്ങളില് തെരുവുവിളക്കുകള് സ്ഥാപിച്ചശേഷം ഉദ്ഘാടനം നടത്തിയാ ല് മതിയെന്ന് മന്ത്രി ജി.സുധാകരന് നിര്‍ദേശിച്ചിരുന്നു.\nഇത് വിവാദമായി. കല്ലുംതാഴംമുതല് മേവറം വരെയുള്ള ഭാഗത്ത് തെരുവുവിളക്കില്ലാതെ തന്നെ വാഹനങ്ങള് കടന്നുപോകുന്നുണ്ടെന്ന് യുഡിഎഫ് ചൂണ്ടിക്കാട്ടി. തുടര്‍ന്നാണ് ഫെബ്രുവരി രണ്ടിന് ഉദ്ഘാടനം നടത്തുമെന്ന് മന്ത്രി ജി.സുധാകരന് പ്രഖ്യാപിച്ചത്.\nബൈപാസ് യാഥാര്‍ഥ്യമാക്കിയത് ഇടതുസര്‍ക്കാരിന്റെ ശ്രമഫലമായാണെന്നാണ് എല്‍ഡിഎഫിന്റെ വാദം. പിണറായി വിജയന് സര്‍ക്കാര് അധികാരത്തിലെത്തിയ ശേഷമാണ് മുടങ്ങിക്കിടന്ന നിര്‍മാണജോലികള് ആരംഭിച്ചതെന്നും പണത്തിന്റെ മുഖ്യപങ്കും അനുവദിച്ചത് തങ്ങളാണെന്നും എല്‍ഡിഎഫ് അവകാശപ്പെടുന്നു.\nG SudhakaranLDFN.K PremachandranPM Narendra ModiKollam Bypass


മഴക്കാല രോഗങ്ങളും കൊതുകും പിന്നെ ആയുർവേദവും – Kairali News | Kairali News Live l Latest Malayalam News\nനേമം ഗവ. ആയുര്‍വേദ ആശുപത്രിയിലെ ഡോ ഷര്‍മ്മദ് ഖാന് എ‍ഴുതുന്നു\nകോവിഡ് രോഗികൾക്ക് ആയുർവേദ ചികിത്സ നൽകാൻ സംസ്ഥാന സർക്കാർ അനുമതി\nപൊണ്ണത്തടിയുള്ള പലരും അത് കാരണമുണ്ടാകുന്ന ആരോഗ്യ പ്രശ്നങ്ങളെ കുറിച്ച് ബോധവാന്മാരല്ല.\nനിസ്സാരനെന്ന് നമ്മൾ കരുതിയ കൊതുക് മഴക്കാലത്തിനൊപ്പം വില്ലനാകുന്ന കാഴ്ചയാണ് കാണുന്നത്. അതിന്റെ ഒരൊറ്റ കടി മതി ഒരുത്തനെ വക വരുത്താൻ എന്നതാണ് കാരണം.രോഗ പ്രതിരോധശേഷി വർദ്ധിപ്പിച്ചും കാലാവസ്ഥയ്ക്കനുസരിച്ച് ജീവിതശൈലിയിൽ മാറ്റങ്ങൾ വരുത്തിയും കൊതുകിന് വളരാനുള്ള അനുകൂല സാഹചര്യങ്ങൾ ഒഴിവാക്കിയും ഈ ഭീകരനെ വീണ്ടും നിസ്സാരനാക്കുവാൻ നമുക്ക് സാധിക്കും.\nമന്തും മലമ്പനിയും മാത്രം ഉണ്ടാക്കി നടന്നിരുന്ന\nക്യൂലക്സ് , അനോഫിലസ് കൊതുകുകൾ അല്ല ഇപ്പോൾ ഡെങ്കിപ്പനിയും ചിക്കുൻ ഗുനിയയും ഉണ്ടാക്കി മനുഷ്യരെ വിരട്ടുന്നത് . അത് ഈഡിസ് ഈജിപ്റ്റി, ഈഡിസ് ആൾബോപിക്റ്റസ് വിഭാഗത്തിൽപെട്ട കൊതുകുകളാണ്. ഒരുവനിൽ നിന്നും മറ്റൊരാളിലേക്ക് രോഗം പകരണമെങ്കിൽ കൊതുകിലൂടെ മാത്രമേ സാധിക്കൂ .\nഈഡിസ് ഈജിപ്തി എന്ന വിഭാഗത്തിൽ പെട്ട പെൺ കൊതുകുകളാണ് ഡെങ്കിപ്പനി എന്ന പകർച്ചപ്പനി പരത്തുന്നത്.ശരീരത്തിൽ കാണുന്ന പ്രത്യേക വരകൾ കാരണം ടൈഗർ മോസ്ക്വിറ്റോ എന്നും ഇവ അറിയപ്പെടുന്നു.\nപെൺകൊതുകുകൾ മാത്രമേ മനുഷ്യനെ കടിച്ച് രോഗം പകർത്തുന്നുള്ളു. ആൺ കൊതുകുകൾക്ക് മനുഷ്യന്റെ രക്തത്തോട് അത്ര കമ്പമില്ല.പെൺ കൊതുകിൽ പ്രത്യുല്പാദന പ്രക്രിയ നടക്കുന്നതിന് മനുഷ്യരക്തം ആവശ്യമാണ്. അതിനാലാണ് പെൺകൊതുകുകൾ ഇവിടെ പ്രതികളായി മാറുന്നത്.കൊതുകിന്റെ കടിയേറ്റാൽ മാത്രമേ രോഗം പകരൂ.\nകടിയേല്ക്കാതിരിക്കുവാൻ എന്തൊക്കെ ശ്രദ്ധിക്കാം ?\nഈഡിസ് വിഭാഗത്തിൽപെട്ട കൊതുക് പകൽ സമയത്താണ് കടിക്കുന്നത്. അതും മങ്ങിയ വെളിച്ചത്തിൽ. അതുകൊണ്ട് പകൽ സമയം ശരീരം പരമാവധി മറയുന്ന തരത്തിലുള്ള വസ്ത്രങ്ങൾ ഉപയോഗിക്കണം.\nഉദാ:-ഫുൾകൈ ഷർട്ട്, പാന്റ്സ് തുടങ്ങിയവ. ഡെങ്കിപ്പനിയും ചിക്കുൻഗുനിയയും പകൽ കടിക്കുന്ന വിഭാഗം കൊതുകുകളിലൂടെയും മന്തും മലേറിയയും രാത്രിയിൽ കടിക്കുന്ന വിഭാഗം കൊതുകിലൂടെയുമാണ് പകരുന്നത്.\nകടി ഏൽക്കാതിരിക്കാൻ കൊതുകുവല ഉപയോഗിക്കുന്നത് വളരെ നല്ലത്. പനി ഉള്ളവർ അതേത്പനിയോ ആകട്ടെ തുടക്കത്തിലേ തന്നെ കൊതുകുവല ഉപയോഗിച്ചാൽ പനി പകരുന്നത് തടയാം. ഡെങ്കിപ്പനിയിൽ രോഗിയെ കടിക്കുന്ന കൊതുക് മറ്റൊരാളിനെ കടിക്കുവാൻ സാഹചര്യമുണ്ടായാൽ മാത്രമേ രോഗം പകരു. രോഗം പകരാതിരിക്കുവാൻ പനി ഉള്ളവർ കൊതുകുവല ഉപയോഗിക്കുന്നത് സാമൂഹ്യപ്രതിബദ്ധതയായി കണക്കാക്കാം.\nഒരാഴ്ചയിൽ കൂടുതൽ കെട്ടിനിൽക്കുന്ന വെള്ളത്തിൽ കൊതുക് വളരും. ഈഡിസ് വിഭാഗത്തിലുള്ള കൊതുകുകൾ ശുദ്ധജലത്തിൽ ആണ് വളരുന്നത്.\nടെറസിലും പ്ലാസ്റ്റിക് കപ്പുകളിലും പാത്രങ്ങളിലും കരിക്കിൻ തൊണ്ട്, ചിരട്ട, കുപ്പിയുടെ അടപ്പുകൾ, പൊട്ടിയ കുപ്പി കഷണങ്ങൾ, ടയറുകൾ, മുട്ടത്തോട് എന്നിവയിലും റോഡിലും പാടത്തും വെള്ളം കെട്ടിനിൽക്കാതെ ശ്രദ്ധിക്കണം. എന്നാൽ കൊതുകിന് മുട്ട ഇടാനും വളരാനും വാഴക്കയ്യ്, പൈനാപ്പിൾ ,പലതരം ചെടികളുടെ ഇലകൾ വരുന്ന കക്ഷഭാഗത്ത് കെട്ടിനിൽക്കുന്ന അത്രയും വെള്ളം പോലും ധാരാളമാണ്. എവിടെ ഒഴുകാത്ത വെള്ളമുണ്ടോ അവിടെ കൊതുക് വളരും.\nഒരാഴ്ചയോളം കെട്ടിനിൽക്കുന്ന വെള്ളത്തിൽ പ്രത്യേകിച്ചും.ഇടയ്ക്കിടെയുള്ള മഴയാണ് കൊതുകിന്റെ സാന്ദ്രത വർദ്ധിക്കുവാൻ കാരണം.ഫ്രിഡ്ജിന്റെ പുറകിലെ ട്രേ, എയർകണ്ടീഷൻ വിന്റ് എന്നിവ പ്രത്യേകം ശ്രദ്ധിക്കേണ്ടതുണ്ട്. ആൾ പാർപ്പില്ലാത്ത വീടുകളിലെ ടെറസ്, സൺ ഷെയ്ഡ്, ജലസംഭരണികൾ എന്നിവ പ്രത്യേകം ശ്രദ്ധിക്കേണ്ടതാണ്. ഇവയിലെ പ്രശ്നങ്ങൾ പരിഹരിക്കുംവിധമാണ് ഡ്രൈ ഡേ നടത്തേണ്ടത്.\nകൊതുകു ബാറ്റ് ഉപയോഗിക്കുക. കൊതുകുതിരി ,ആധുനിക ലേപനങ്ങൾ എന്നിവ പരമാവധി കുറച്ച് പ്രകൃതിദത്ത മാർഗ്ഗങ്ങൾ അവലംബിക്കുക. സർക്കാർ ആയുർവേദ സ്ഥാപനങ്ങളിൽ നിന്നും ലഭിക്കുന്ന പുകയ്ക്കുവാനുള്ള അപരാജിത ധൂമ ചൂർണം ഉപയോഗിച്ച് കൊതുകിന്റെ സാന്ദ്രത കുറയ്ക്കുവാനും വളരെ ഫലപ്രദമായി സാധിക്കുന്നുണ്ട്. പ്രശ്നബാധിത പ്രദേശങ്ങളിലും ജനസാന്ദ്രതയുള്ള ഇടങ്ങളിലുമുള്ളഎല്ലാ വീടുകളിലും ഒരേസമയം ഇതുപയോഗിച്ച് പുകയ്ക്കുക .\nകൊതുകിന്റെ ലാർവകളെ നശിപ്പിക്കാൻ ചെറിയ പാത്രങ്ങളിൽ ബോധപൂർവ്വം ജലം സംഭരിച്ചു വെച്ച് കൊതുക് മുട്ടയിട്ട് ലാർവ യായിരിക്കുമ്പോൾ തന്നെ (വെള്ളം വെച്ച് അഞ്ച് ദിവസത്തിനുള്ളിൽ) ചൂടുള്ള തറയിലോ മറ്റോ ചോർത്തിക്കളയുക. ഇത് മറക്കാതെ ചെയ്യുവാനും വെയിലുള്ളപ്പോൾ മാത്രം ചെയ്യുവാനും ശ്രദ്ധിക്കണം.മൂന്നോ നാലോ ദിവസങ്ങൾ മാത്രം ജീവിച്ചിരുന്ന കൊതുകുകൾ ഇപ്പോൾ മ്യൂട്ടേഷന് വിധേയമായി മൂന്നോ നാലോ മാസം വരെ ജീവിച്ചിരിക്കുന്നതായി വിലയിരുത്തപ്പെടുന്നു. ആയതിനാൽ കൊതുകിനെ നിസ്സാരനായി അവഗണിക്കരുത്.\nകടുത്ത സന്ധിവേദനയും പേശിവേദനയും ഉള്ളതിനാൽ ഡെങ്കിപ്പനിയെ ബ്രേക്ക് ബോൺ ഫീവർ എന്നും വിളിക്കുന്നു. 105 ഡിഗ്രി വരെ കടുത്തപനി ഇതിന്റെ ലക്ഷണമായി കാണാറുണ്ട്. തീവ്ര വേദനയും ഓക്കാനവും ചർദ്ദിയും ഉണ്ടാകും. കടുത്ത തലവേദനയും വെളിച്ചത്തിലേക്ക് നോക്കാൻ പ്രയാസവും കണ്ണ് ചലിപ്പിക്കുമ്പോൾ വേദന വർദ്ധിക്കുന്നതും മറ്റു ലക്ഷണങ്ങളാണ്.\nകൂടാതെ പനി തുടങ്ങി മൂന്നോ നാലോ ദിവസങ്ങൾക്കുള്ളിൽ നെഞ്ചിന്റെ ഭാഗത്ത് ആരംഭിച്ച് തൊലിപ്പുറത്ത് വ്യാപിക്കുന്ന തരത്തിലുള്ള ചില തിണർപ്പുകൾ പ്രത്യക്ഷപ്പെടും. സാധാരണയായി ശരിയായ വിശ്രമവും ആഹാരവും ചെറിയ ചികിത്സകളും കൊണ്ട് ഡെങ്കിപനി മാറുന്നതാണ്. ഇതിനായി വീര്യംകുറഞ്ഞ ആയുർവേദ മരുന്നുകൾ മതിയാകും. എന്നാൽ ഒന്നിലധികം സീറോ ടൈപ്പ് വൈറസുകൾ ഒരുമിച്ച് ബാധിക്കുന്നവരിൽ ഗുരുതരവും മരണത്തിന് കാരണമാകാവുന്നതും സങ്കീർണ്ണവുമായ അവസ്ഥയും ഉണ്ടാകാം.\nരോഗത്തിന്റെ രണ്ടാം ഘട്ടമായ ഇതിനെ ഡെങ്കി ഹെമറാജിക് ഫിവർ എന്നാണ് പറയുന്നത്.ഇതിന് ആശുപത്രിയിൽ കിടത്തിയുള്ള ചികിത്സ ആവശ്യമാണ്. ഡെങ്കിപനി ആണെന്ന് തിരിച്ചറിഞ്ഞാൽ രക്തത്തിൽ പ്ലേറ്റ്ലെറ്റ് കൗണ്ട് പരിശോധിക്കുകയും തീരെ താഴ്ന്നു പോയിട്ടില്ല എന്ന് ഉറപ്പാക്കുകയും വേണം. പ്ലേറ്റ്ലറ്റ് കൗണ്ട് വളരെ കുറഞ്ഞു പോയിട്ടില്ലെങ്കിൽ സാധാരണ പനിയുടെ ചികിത്സ മതിയാകും.\nഈ അവസ്ഥയിൽ സാധാരണ ലക്ഷണങ്ങളെ കൂടാതെ പെട്ടെന്നുള്ള പനി, മുഖം ചുവന്ന് തുടുക്കുക ,വളരെ കടുത്ത വേദന, ക്ഷീണം, മോണയിൽ നിന്നും മൂക്കിൽ നിന്നും ചോര വരിക ,രക്തം തുപ്പുകയും ഛർദ്ദിക്കുകയും ചെയ്യുക, മലത്തിലൂടെ രക്തം പോവുക ,കരൾ വീക്കം എന്നിവയും കാണുന്നു. രോഗം വർദ്ധിച്ച് രക്തചംക്രമണം തടസപ്പെടുന്നതിലൂടെ രക്തസമ്മർദ്ദം കുറഞ്ഞു മരണം സംഭവിക്കാം.\nഡെങ്കിപ്പനിയുടെ മൂന്നാം ഘട്ടമായി സംഭവിക്കാവുന്ന ഏറ്റവും ഗുരുതരമായ അവസ്ഥയാണ് ഡെങ്കി ഷോക്ക് സിൺഡ്രോം.ആന്തരിക രക്തസ്രാവം കൂടുതൽ വേഗത്തിൽ സംഭവിച്ച് പെട്ടെന്ന് രക്തസമ്മർദ്ദം കുറഞ്ഞ് രോഗി മരണമടയുവാൻ സാധ്യതയുണ്ട്. ആശുപത്രികളിൽ കിടത്തിയുള്ള അടിയന്തര ചികിത്സ അനിവാര്യമാണ്. ഡെങ്കിപ്പനിയുള്ളവർക്ക് രക്തസമ്മർദ്ദം വളരെ കുറഞ്ഞതായി കണ്ടാൽ മറ്റു പരിശോധനകൾ കൂടി നടത്തി രോഗിയുടെ യഥാർത്ഥ സ്ഥിതി മനസ്സിലാക്കേണ്ടതാണ്.\nമുമ്പ് ചിക്കുൻ ഗുനിയ വന്നിട്ടുള്ളവർ കൂടുതൽ ശ്രദ്ധിക്കണം. സ്വയം മാറിക്കൊള്ളുമെന്ന് വിചാരിച്ച് രോഗത്തെ നിസ്സാരവൽക്കരിക്കരുത്.


നെടുങ്കണ്ടം കസ്റ്റഡി മരണം മൂന്ന് പൊലീസുകാര് കൂടി അറസ്റ്റില് – Chandrika Daily\nBy web desk 1 Thursday July 25, 2019 08:44 am\nനെടുങ്കണ്ടം കസ്റ്റഡി മരണം മൂന്ന് പൊലീസുകാര് കൂടി അറസ്റ്റില്\nനെടുങ്കണ്ടം ഫൈനാന്‍സ് തട്ടിപ്പ് കേസിലെ പ്രതി രാജ്കുമാറിന്റെ ഉരുട്ടിക്കൊലയുമായി ബന്ധപ്പെട്ട് എ.എസ്.ഐ. ഉള്‍പ്പെടെ മൂന്ന് പൊലീസ് ഉദ്യോഗസ്ഥര് കൂടി അറസ്റ്റില്. നെടുങ്കണ്ടം പൊലീസ് സ്‌റ്റേഷനിലെ എ.എസ്.ഐ റോയി…\nനെടുങ്കണ്ടം ഫൈനാന്‍സ് തട്ടിപ്പ് കേസിലെ പ്രതി രാജ്കുമാറിന്റെ ഉരുട്ടിക്കൊലയുമായി ബന്ധപ്പെട്ട് എ.എസ്.ഐ. ഉള്‍പ്പെടെ മൂന്ന് പൊലീസ് ഉദ്യോഗസ്ഥര് കൂടി അറസ്റ്റില്. നെടുങ്കണ്ടം പൊലീസ് സ്‌റ്റേഷനിലെ എ.എസ്.ഐ റോയി പി. വര്‍ഗീസ്, സി.പി.ഒ ജിതിന് കെ. ജോര്‍ജ്, ഹോം ഗാര്‍ഡ് കെ.എം. ജെയിംസ് എന്നിവരെയാണ് ക്രൈംബ്രാഞ്ച് പ്രത്യേക അന്വേഷണ സംഘം അറസ്റ്റ് ചെയ്തത്. ഇതോടെ കേസില് അറസ്റ്റിലായ പൊലീസ് ഉദ്യോഗസ്ഥരുടെ എണ്ണം ഏഴായി. നെടുങ്കണ്ടം മുന് എസ്.ഐ കെ.എ സാബു, എ.എസ്.ഐ സി.ബി. റെജിമോന്, പോലീസ് ഡ്രൈവര്‍മാരായ പി.എസ്. നിയാസ്, സജീവ് ആന്റണി എന്നിവരാണ് നേരത്തെ അറസ്റ്റിലായത്. കഴിഞ്ഞ മാസം 12 മുതല് 16 വരെ രാജ്കുമാര് കസ്റ്റഡിയില് ആയിരുന്ന ദിവസങ്ങളില് സ്‌റ്റേഷന് റൈറ്റര് ആയിരുന്നപ്പോള് വിവരങ്ങള് ഉന്നത ഉദ്യോഗസ്ഥരില് നിന്നും മറച്ച് വെച്ചു, പ്രതിയെ കോടതിയില് ഹാജരാക്കുന്നതിന് തയാറായില്ല തുടങ്ങിയ കാരണങ്ങളാണ് റോയി പി. വര്‍ഗീസിന് എതിരെയുള്ളത്. സി.പി.ഒ ജിതിന് കെ. ജോര്‍ജ്, ഹോം ഗാര്‍ഡ് കെ.എം. ജയിംസ് എന്നിവര് ഈ ദിവസങ്ങളില് ഡ്യൂട്ടി ചെയ്തിരുന്നു. ഇവര് രാജ്കുമാറിനെ മര്‍ദിക്കാന് കൂട്ടുനിന്നതായിട്ടാണ് ക്രൈംബ്രാഞ്ചിന്റെ കണ്ടെത്തല്. ഈ സാഹചര്യത്തിലാണ് മൂന്ന് പേരെയും ഇന്നലെ രാത്രി അറസ്റ്റ് ചെയ്തത്. രാത്രി വൈകി പ്രതികളെ നെടുങ്കണ്ടം താലൂക്ക് ആശുപത്രിയില് വൈദ്യപരിശോധനയ്ക്ക് വിധേയമാക്കി. സംഭവത്തില് മുന് ജില്ലാ പോലീസ് മേധാവിക്കെതിരെ ആരോപണം ഉയര്‍ന്നതോടെ നെടുങ്കണ്ടം എസ്.ഐ അടക്കം എട്ട് പേരെ സസ്‌പെന്‍ഡ് ചെയ്തിരുന്നു. എന്നാല് ഇതില് ഉള്‍പ്പെടാത്ത രണ്ട് പേരെയാണ് ഇന്നലെ ക്രൈം ബ്രാഞ്ച് സംഘം അറസ്റ്റ് ചെയ്തത്.\nCategories: Culture, News, Views Tags: keralam, nedunkandam murder


ആറ്റിങ്ങല് മണ്ഡലത്തില് ഇരട്ടവോട്ടുകളുണ്ട്; കള്ളവോട്ട് നടക്കില്ല; ശക്തമായ മുന്നറിയിപ്പുമായി കളക്ടര് കെ.വാസുകി - ഇ വാർത്ത | evartha\nആറ്റിങ്ങല് മണ്ഡലത്തില് ഇരട്ടവോട്ടുകളുണ്ടെന്ന് പരിശോധനയില് വ്യക്തമായതായി തിരുവനന്തപുരം ജില്ലാ കലക്ടര് കെ.വാസുകി. ഇത്തരത്തിലുള്ള ഇരട്ട വോട്ടര്‍മാരുടെ പട്ടിക ശേഖരിച്ച് പ്രിസൈഡിംഗ് ഓഫീസര്‍മാര്‍ക്ക് നല്‍കിയെന്നും കളക്ടര് അറിയിച്ചു. കള്ളവോട്ട് ചെയ്യാനുള്ള ഒരു നീക്കവും നടക്കില്ലെന്നും കളക്ടര് മുന്നറിയിപ്പ് നല്‍കി.\nമണ്ഡലത്തില് ഒരു ലക്ഷത്തിലേറെ ഇരട്ടവോട്ടുകളുണ്ടെന്ന് യുഡിഎഫ് സ്ഥാനാര്‍ഥി അടൂര് പ്രകാശ് പരാതിപ്പെട്ടിരുന്നു. ഇതിന് പിന്നാലെയാണ് നടപടി. ആറ്റിങ്ങല് മണ്ഡലത്തില് ഇരട്ട തിരിച്ചറിയല് കാര്‍ഡുകള് സൃഷ്ടിച്ച് തിരഞ്ഞെടുപ്പ് അട്ടിമറിക്കാന് ശ്രമിക്കുന്നുവെന്ന ആരോപണവുമായി യു.ഡി.എഫ് സ്ഥാനാര്‍ഥി അടൂര് പ്രകാശ് രംഗത്തെത്തിയത് കഴിഞ്ഞ ദിവസമാണ്.\nഒരു ലക്ഷത്തി പന്ത്രണ്ടായിരം ഇരട്ട ഐഡികാര്‍ഡുകള് കണ്ടെത്തിയെന്ന് അടൂര് പ്രകാശ് ആരോപിച്ചു. ഉദ്യോഗസ്ഥരുടെ പങ്കാളിത്വത്തോടെയാണ് ക്രമക്കേടെന്നും തിരഞ്ഞെടുപ്പ് കമ്മീഷന് അന്വേഷിക്കണമെന്നും അടൂര് പ്രകാശ് ആവശ്യപ്പെട്ടിരുന്നു.\nവ്യാപകമായ കള്ളവോട്ടുകള് ചെയ്യുക എന്ന് ലക്ഷ്യത്തോടെ ഒരാള്‍ക്ക് രണ്ടു മൂന്നും തിരിച്ചറയില് കാര്‍ഡ് സൃഷ്ടിച്ചിരിക്കെയാണെന്നാണ് അടൂര് പ്രകാശിന്റെ ആരോപണം. പല ബൂത്തുകളിലായി ഒരാള് തന്നെ പേര് ചേര്‍ത്തിരിക്കുന്നതിന്റെ രേഖകള് അടൂര് പ്രകാശ് പുറത്തുവിട്ടു. ബൂത്ത് ലെവല് ഓഫീസര്‍മാരുടെ അറിവോടെയാണ് ഇത്തരത്തില് വോട്ടര്‍പ്പട്ടികയില് ക്രമക്കേട് കാട്ടിയതെന്ന് കാണിച്ച് അടൂര് പ്രകാശ് തിരഞ്ഞെടുപ്പ് കമ്മീഷന് പരാതി നല്‍കി.\nഒരാള്‍ക്ക് ഒരു ബൂത്തില് വോട്ടുചെയ്ത ശേഷം അത് മായ്ച്ചു കളഞ്ഞിട്ട് മറ്റൊരു ബൂത്തില് വോട്ടു ചെയ്യാമെന്നതാണ് യു.ഡി.എഫിന്റെ പരാതി. എന്നാല് ഏത് രാഷ്ട്രീയപാര്‍ട്ടിയാണ് ക്രമക്കേടിന് പിന്നിലെന്ന് പറയാന് അടൂര് പ്രകാശ് തയാറായിട്ടില്ല. ക്രമക്കേട് ആരോപിക്കുന്ന വോട്ടര്‍പ്പട്ടികയുടെ പൂര്‍ണപകര്‍പ്പുമായാണ് അടൂര്‍പ്രകാശ് വാര്‍ത്താസമ്മേളനത്തിനെത്തിയിരുന്നത്.


ഐ.എന്.എക്സ്. മീഡിയ കേസ്: മുന് കേന്ദ്രമന്ത്രി പി. ചിദംബരത്തെ സിബിഐ അറസ്റ്റ് ചെയ്തു | inx media case- cbi arrested P Chidambaram\nഐ.എന്.എക്സ്. മീഡിയ കേസ്: മുന് കേന്ദ്രമന്ത്രി പി. ചിദംബരത്തെ സിബിഐ അറസ്റ്റ് ചെയ്തു\nAug 21, 2019, 09:46 PM IST\nഐ.എന്.എക്സ്. മീഡിയ കേസുമായി ബന്ധപ്പെട്ട് താനോ കുടുംബാംഗങ്ങളോ തെറ്റൊന്നും ചെയ്തിട്ടില്ലെന്നും തനിക്കെതിരെ കുറ്റപത്രമില്ലെന്നും ചിദംബരം വാര്‍ത്താസമ്മേളനത്തില് പറഞ്ഞിരുന്നു.\nപി.ചിദംബരത്തെ സി.ബി.ഐ.അറസ്റ്റ് ചെയ്ത് കൊണ്ടുപോകുന്നു\nന്യൂഡല്‍ഹി: ഐ.എന്.എക്സ്. മീഡിയ കേസില് മുന് കേന്ദ്രമന്ത്രി പി. ചിദംബരത്തെ സിബിഐ അറസ്റ്റ് ചെയ്തു. എഐസിസി ആസ്ഥാനത്ത് നടത്തിയ വാര്‍ത്താ സമ്മേളനത്തിനു ശേഷം വീട്ടിലെത്തിയ ചിദംബരത്തെ അവിടെയെത്തിയാണ് സിബിഐ അറസ്റ്റ് ചെയ്തത്. ചിദംബരത്തിന്റെ മുന്‍കൂര് ജാമ്യാപേക്ഷ വെള്ളിയാഴ്ച സുപ്രീം കോടതി പരിഗണിക്കാനിരിക്കെയാണ് സിബിഐയുടെ നടപടി.\nചിദംബരത്തിനോട് അമിത് ഷായ്ക്ക് അടങ്ങാത്ത പകയുണ്ടോ? ഒരു ഫ്‌ളാഷ് ബാക്ക്\nഎഐസിസി ആസ്ഥാനത്ത് നാടകീയ വാര്‍ത്താസമ്മേളം; ഒളിച്ചോടിയിട്ടില്ലെന്ന് പി ചിദംബരം\nപത്രസമ്മേളനത്തിനു ശേഷം രാത്രി 8.30 ഓടെയാണ് ചിദംബരവും അഭിഭാഷകനായ കപില് സിബലും ചിദംബരത്തിന്‍റെ വീട്ടിലെത്തിയത്. സിബിഐ ഉദ്യോഗസ്ഥരും പിന്നാലെയെത്തി. ഗേറ്റ് പൂട്ടിക്കിടക്കുകയായിരുന്നതിനാല് മതില് ചാടിക്കടന്നാണ് ഉദ്യോഗസ്ഥര് വീട്ടിലെത്തിയത്. പിന്നാലെ എന്‍ഫോഴ്സ്മെന്‍റ് ഡയറക്ടറേറ്റ് ഉദ്യോഗസ്ഥരും സ്ഥലത്തെത്തി.\nഇതിനിടെ കോണ്‍ഗ്രസ് പ്രവര്‍ത്തകര് എഐസിസി ആസ്ഥാനത്തും ചിദംബരത്തിന്‍റെ വീടിന്‍റെ മുന്നിലും തമ്പടിക്കുകയും പ്രതിഷേധിക്കുകയും ചെയ്തു. ഇതിനിടയില് ബിജെപി പ്രവര്‍ത്തകരും ചിദംബരത്തിനെതിരായി മുദ്രാവാക്യം വിളികളുമായെത്തി. തുടര്‍ന്ന് ഇരു വിഭാഗം പ്രവര്‍ത്തകരും തമ്മില് സംഘര്‍ഷമുണ്ടായി. ഏറെ അനിശ്ചിതത്വങ്ങള്‍ക്കൊടുവില് നാടകീയ നിമിഷങ്ങള്‍ക്കൊടുവില് 9.45ഓടെയാണ് ചിദംബരത്തിന്‍റെ അറസ്റ്റുണ്ടായത്.\nഐ.എന്.എക്സ്. മീഡിയ കേസുമായി ബന്ധപ്പെട്ട് താനോ കുടുംബാംഗങ്ങളോ തെറ്റൊന്നും ചെയ്തിട്ടില്ലെന്നും തനിക്കെതിരെ കുറ്റപത്രമില്ലെന്നും നേരത്തെ ചിദംബരം വാര്‍ത്താസമ്മേളനത്തില് പറഞ്ഞിരുന്നു. ചിദംബരം ഒളിവില് പോയതായുള്ള വാര്‍ത്തകള്‍ക്കിടയിലാണ് തന്റെ ഭാഗം വിശദീകരിച്ച് ചിദംബരം എഐസിസി ആസ്ഥാനത്ത് പത്രസമ്മേളനം വിളിച്ചത്.\nഅന്വേഷണ ഏജന്‍സിയായ സിബിഐ നിയമത്തെ ബഹുമാനിക്കുന്നുണ്ടെങ്കില് അറസ്റ്റ് ഉള്‍പ്പെടെയുള്ള നടപടി സ്വീകരിക്കുന്നതിന് വെള്ളിയാഴ്ച വരെ കാത്തിരിക്കണമെന്നും ചിദംബരം ആവശ്യപ്പെട്ടിരുന്നു. വെള്ളിയാഴ്ചയും അതിനു ശേഷവും തനിക്ക് നീതി ലഭിക്കുമെന്നാണ് വിശ്വസിക്കുന്നതെന്നും ചിദംബരം പറഞ്ഞിരുന്നു.\nContent Highlights: inx media case- cbi arrested P Chidambaram\nChidambaram arrested, taken to CBI headquarters\nNew Delhi: Former Union Minister P. Chidamabram was arrested by the Central Bureau ..\nവീണ്ടുമൊരു ബിഗ്‌സല്യൂട്ട്! മഞ്ഞുവീഴ്ചക്കിടെ യുവതിയേയും കുഞ്ഞിനേയും6കിമീ ചുമന്ന് സൈനികര്\nപഞ്ചാബ് ബി.ജെ.പിയില് പൊട്ടിത്തെറി; മുന്‍സിപ്പല് തിരഞ്ഞെടുപ്പില് നേതാക്കള് മത്സരിക്കാനില്ല\nഅര്‍ണബിനെ പൂട്ടാന് മഹാരാഷ്ട്ര സര്‍ക്കാര്, ഔദ്യോഗിക രഹസ്യനിയമപ്രകാരം നടപടിക്ക് നീക്കം\nരണ്ട് ലക്ഷം ട്രാക്ടര്, 100 കി.മി റാലി, 2500 സന്നദ്ധപ്രവര്‍ത്തകര്: പരേഡിന് ഒരുങ്ങി കര്‍ഷകര്


യുവരാജിനൊപ്പം കളിക്കുന്പോൾ താനൊരു ക്ലബ് ബാറ്റ്സ്മാൻ മാത്രമായെന്ന് കൊഹ്‌ലി-India vs Pakistan: I felt likeaclub batsman while playing alongside Yuvi (Yuvraj Singh), says Virat Kohli\nയുവരാജിനൊപ്പം കളിക്കുന്പോൾ താനൊരു ക്ലബ് ബാറ്റ്സ്മാൻ മാത്രമായെന്ന് കൊഹ്‌ലി\nയുവരാജ് സിങിന്റെ തകർപ്പൻ പ്രകടനത്തിന് മുന്നില് താന് നിഷ്പ്രഭനായി മാറിയെന്ന് ഇന്ത്യന് നായകന് വിരാട് കൊഹ്‍ലി\nബർമിങ്ങ്ഹാം: ഐസിസി ചാമ്പ്യന്‍സ് ട്രോഫിയില് ചിര വൈരികളായ പാകിസ്താനെതിരായ മത്സരത്തില് യുവരാജ് സിങിന്റെ തകർപ്പൻ പ്രകടനത്തിന് മുന്നില് താന് നിഷ്പ്രഭനായി മാറിയെന്ന് ഇന്ത്യന് നായകന് വിരാട് കൊഹ്‍ലി. യുവരാജ് കത്തിക്കയറിയപ്പോള് ക്ലബ് ക്രിക്കറ്റ് കളിക്കുന്ന ഒരു ബാറ്റ്സ്മാനായി താൻ മാറിയെന്ന് കൊഹ്‌ലി പറഞ്ഞു.\n‘മത്സരഗതി മാറ്റിമറിച്ച ഇന്നിങ്സായിരുന്നു യുവിയുടേത്. എന്നിലുണ്ടായിരുന്ന സകല സമ്മര്‍ദങ്ങളും ഇല്ലാതാക്കുന്ന കളിയാണ് യുവരാജ് പുറത്തെടുത്തത്. കൂടുതല് കരുത്തോടെ ആക്രമിക്കാനുള്ള ആത്മവിശ്വാസം പകര്‍ന്നു തന്ന ഇന്നിങ്സായിരുന്നു അത്. ലോ ഫൂള്‍ടോസുകളെ ബൌണ്ടറിയിലേക്കും കാണികള്‍ക്കിടയിലേക്കും പായിച്ച് യോര്‍ക്കറുകളില് പോലും ബൌണ്ടറികള് കണ്ടെത്തി യുവിക്ക് മാത്രം കാഴ്ചവയ്ക്കാവുന്ന ഒരു ഇന്നിങ്സ്. യുവിയുടെ ആ പ്രകടനമാണ് പാകിസ്താനെ തകിടം മറിച്ചതെന്നാണ് എന്‍റെ വിലയിരുത്തല്’ കൊഹ്‌ലി വ്യക്തമാക്കുന്നു.\nതന്റെ ബാറ്റിങ്ങിനും താളം കണ്ടത്താന് യുവരാജിന്റെ പ്രകടനം സഹായകരമായെന്നും കൊഹ്ലി സാക്ഷ്യപ്പെടുത്തി.എന്തുകൊണ്ടാണ് യുവി ടീമിലിടം നേടിയതെന്നതിനുള്ള ഉത്തരമാണ് കളിഗതി മാറ്റി മറിച്ച ഇന്നിങ്ങ്സ് എന്നും കൊഹ്ലി അഭിപ്രായപ്പെട്ടു. അവശേഷിക്കുന്ന മത്സരങ്ങളില് യുവിയില് നിന്നും കൂടുതല് മികച്ച പ്രകടനങ്ങളുണ്ടാകുമെന്നാണ് പ്രതീക്ഷയെന്നും കൊഹ്‍ലി കൂട്ടിച്ചേര്‍ത്തു.\nഎട്ട് ഫോറുകളും ഒരു സിക്സും അടക്കം 31 പന്തിൽ 53 റൺസാണ് യുവി മത്സരത്തിൽ അടിച്ചെടുത്തത്. യുവരാജ് അടക്കം നാലു ഇന്ത്യൻ താരങ്ങളാണ് മത്സരത്തിൽ അർധസെഞ്ച്വറി നേടിയത്. 124 റൺസിനായിരുന്നു പാക്പടക്കെതിരെ ഇന്ത്യൻ ജയം.\nTags: India- Pakistan, Virat Kohli, Yuvraj Singh\nഎൻഡിടിവി മേധാവി പ്രണോയ് റോയ്ക്കും ഭാര്യയ്ക്കുമെതിരെ കേസ്; വീടുകളിൽ സിബിഐ റെയ്ഡ്\nഷാരൂഖിന് നിയന്ത്രണം നഷ്ടപ്പെട്ടു, അവതാരകനെ തല്ലാനൊരുങ്ങി


ദിലീപിന് കുരുക്ക് മുറുകുന്നു; വീട്ടില് റെയ്ഡ്, നടിയെ ആക്രമിച്ച കേസില് നിര്‍ണായക നീക്കവുമായി ക്രൈംബ്രാഞ്ച് – Koyilandy News\nകൊച്ചി: നടിയെ ആക്രമിച്ച കേസുമായി ബന്ധപ്പെട്ട് നടന് ദിലീപിന്റെ വീട്ടില് റെയ്ഡ്. വ്യാഴാഴ്ച രാവിലെയാണ് ദിലീപിന്റെ ആലുവയിലെ വീടായ പത്മസരോവരത്തില് ക്രൈംബ്രാഞ്ച് സംഘം റെയ്ഡിനെത്തിയത്. ദിലീപിന്റെ സഹോദരന് അനൂപിന്റെ വീട്ടിലും സിനിമ നിര്‍മാണ കമ്പനിയിലും റെയ്ഡ് നടക്കുന്നുണ്ട്. 25ഓളം വരുന്ന പൊലീസ് സംഘമാണ് പരിശോധന നടത്തുന്നത്. മിന്നല് പരിശോധനയാണ് നടത്തിയതെന്നാണ് വിവരം.\nനടിയെ ആക്രമിച്ച കേസിലെ അന്വേഷണ ഉദ്യോഗസ്ഥര്‍ക്കെതിരേ ഗൂഢാലോചന നടത്തിയത് ദിലീപിന്റെ ആലുവയിലെ വീട്ടില്‍വെച്ചാണെന്നാണ് എഫ്.ഐ.ആറില് പറയുന്നത്. ഇതേത്തുടര്‍ന്നാണ് ‘പത്മസരോവര’ത്തില് ക്രൈംബ്രാഞ്ച് സംഘം പരിശോധന നടത്തുന്നത്.


ജീവിതത്തിന്റെ നാനാതരം വിതാനങ്ങളിലൂടെയും കയറിയിറങ്ങുന്ന ഏതു മനുഷ്യനും ഇന്ന് അന്വേഷിക്കുന്നത് സ്വസ്ഥതയും സമാധാനത്തിന്റെ സമ്പൂര്‍ത്തിയുമാണ്. സാമ്പത്തിക സമൃദ്ധി സ്വസ്ഥത തരുമോ? ഗാര്‍ഹസ്ഥ്യമോ ഏകാന്തതയിലേക്ക് വഴുതുന്ന വിജനജീവിതമോ ഏത് സ്വയം വരിച്ചാലും അടിസ്ഥാനപരമായി അവര് അന്വേഷിക്കുന്ന സ്വാസ്ഥ്യം മൃഗതൃഷ്ണയായി തന്നെ അവശേഷിക്കും. എത്രയെത്ര ജീവിതരഥ്യകള്, വിശ്വാസ പ്രമാണങ്ങള്, സിദ്ധാന്ത സമീക്ഷകള്. മനുഷ്യ ജീവിതത്തെ വ്യാഖ്യാനിക്കാനും അതു മുന്നോട്ടുവെക്കുന്ന സംഭീതിയെ വകഞ്ഞ് സ്വസ്ഥമായി കഴിഞ്ഞുപോകാന് മനുഷ്യ മഹാ സഞ്ചാര പാതയില് അവന് തന്നെ ഖനിച്ചെടുത്ത പ്രമാണരൂപങ്ങള്. ജനായത്തം, മാര്‍ക്‌സിസം, അരാജകവാദം തുടങ്ങി മനുഷ്യദൈവങ്ങള് വരെ ഇതിലുണ്ട്. അടിസ്ഥാനപരമായി ഇതൊക്കെയും തിരഞ്ഞുപോകുന്നത് ഭൂമിയില് മനുഷ്യ ജീവിതത്തിന്റെ സ്വസ്ഥസാന്ദ്രിമ തന്നെയാണ്. ഭൗതിക ജീവിതത്തിന്റെ സംഘര്‍ഷങ്ങളെ അഭൗതിക സാന്നിധ്യത്തിന്റെ പ്രതലത്തില് കൊളുത്തി അസമാധാനത്തിന് ശമനം കൊടുക്കുന്ന നിരവധി ആത്മീയ അന്വേഷണ രാശികളും ഇന്ന് നിലനില്‍ക്കുന്നു. ഇങ്ങനെ വൈവിധ്യമോലുന്ന സാരനിസ്സാര യോഗങ്ങളെ പുണര്‍ന്നു നിന്നിട്ടും അസംതൃപ്തിയുടെയും അപൂര്‍ണതയുടെയും അപാരതയില് തന്നെയാണ് കാലാന്തരങ്ങളായി മനുഷ്യജീവിതം.\nക്ഷണം വികസിക്കുന്ന നാഗരികമണ്ഡലം മാനവജീവിതത്തെ കൂടുതല് സംഘര്‍ഷാത്മകമാക്കിയതല്ലാതെ അവന് ഒട്ടും ശുഭം നല്‍കിയില്ല. മരണം എന്നും അവനു മുന്നില് ഒരു സംഭീതിയാണ്. ഈ ഭീതിയെ തോല്‍പ്പിക്കാനുള്ള കുതറലാണ് സത്യത്തില് വൈദ്യശാസ്ത്രം. ഇതെത്ര കണ്ട് വികാസമാകുന്നുവോ അതിനെയത്രയും പരിഹാസ്യമാക്കി മരണം ജീവിതത്തെ റദ്ദാക്കിക്കൊണ്ടിരിക്കുന്നു. എന്താണ് മരണം നമുക്ക് നല്‍കുന്നത്? മരണശേഷമെന്താണ്? അപാര ശൂന്യതയാണോ? ആണെങ്കില് ഭൂജിവിതത്തിന്റെ നാനാതരം നിമ്‌നോന്നതങ്ങളെ എങ്ങനെ വ്യാഖ്യാനിക്കും? നീതിബോധങ്ങളുടെ ലംഘനങ്ങള് എങ്ങനെ വിശദീകരിക്കും? പക്ഷേ ഹ്രസ്വമായ ഭൂജീവിതത്തില് സ്വസ്ഥസംതൃപ്തിയുടെ മഹാസമതലം ലഭിക്കുക, പിന്നെ മരണത്തോടെ അതിനേക്കാള് സാന്ദ്രമധുരമായ മോക്ഷ സ്ഥായീത്വത്തിലേക്ക് പറന്നുപോവുക- ജീവിതത്തില് ഇങ്ങനെയൊരു മറുഭാഗം തപ്പിയെടുക്കാന് സത്യത്തില് അധികമാര്‍ക്കും കഴിയാറില്ല. രാഷ്ട്രീയ വിശ്വാസവും മതബോധ്യങ്ങളും കുടുംബ പാരമ്പര്യങ്ങളും സൗഹൃദ പരിവൃത്തങ്ങളും ഈ അന്വേഷണത്തെ ഉടക്കിനില്‍ക്കും.\nഇവിടെയാണ് കെ.പി പ്രസന്നന്റെ എഴുത്ത് ആഹ്ലാദമാകുന്നത്. സമാധാനത്തിന്റെ സുഗന്ധമെന്നാണ് പ്രസന്നന് തന്റെ പുസ്തകത്തിന് പേരു വെച്ചത്. തന്റെ ബാല്യ-കൗമാര-യൗവനം വരെ തീര്‍ത്തും അപരിചിതമായൊരു വിശ്വാസപാഠത്തെ ആത്മബോധത്തിലേക്ക് പുണര്‍ന്നപ്പോള് തനിക്ക് എന്താണ് സംഭവിച്ചതെന്നാണ് കുഞ്ഞു കുറിപ്പുകളിലൂടെ പ്രസന്നന് വിളംബരപ്പെടുത്തുന്നത്. സത്യത്തില് ഇതൊരു വിളംബരം തന്നെയാണ്. പാരതന്ത്ര്യത്തില്‍നിന്നുള്ള വിമോചന വിളംബരം. അസംതൃപ്തിയുടെ പാരതന്ത്ര്യം, ഭയത്തിന്റെ പാരതന്ത്ര്യം, അസമാധാനത്തിന്റെ പാരതന്ത്ര്യം, ആര്‍ത്തിയുടെ പാരതന്ത്ര്യം, ദാരിദ്ര്യത്തിന്റെ പാരതന്ത്ര്യം, സമ്പന്നതയുടെ പാരതന്ത്ര്യം, പ്രതികാരത്തിന്റെ പാരതന്ത്ര്യം. അവസാനം മരണത്തിന്റെ പാരതന്ത്ര്യം. അതുവരെ തന്നെ പൊതിഞ്ഞ അബോധത്തിന്റെ ചെതുമ്പല് വകഞ്ഞു മാറ്റി ഏകദൈവ വിശ്വാസത്തിന്റെ സപ്തസാനുക്കളിലേക്ക് പ്രസന്നന് നടത്തിയ വിശുദ്ധയാത്രയാണ് ഈ പുസ്തകത്തിന്റെ ആധാരം. അന്ധബോധങ്ങളുടെ ഗാന്ധാരങ്ങളില്‍നിന്ന് ആത്മസംതൃപ്തിയുടെ യസ്‌രിബിലേക്കുള്ള ഒരു ഹിജ്‌റ തന്നെയാണത്. ജഡിക കാമനകളില്‍നിന്ന് ഏകനായ പ്രപഞ്ചനാഥനോടുള്ള സ്‌നേഹസല്ലാപത്തിലേക്ക്.\nഅതോടെ പ്രസന്നന് നിര്‍ഭയനാവുന്നു. അസ്വസ്ഥതകളില്‍നിന്ന്, ദാരിദ്ര്യത്തില്‍നിന്ന്, ആര്‍ത്തിയില്‍നിന്ന്. എന്തിന്, മരണത്തില്‍നിന്ന്. ഹ്രസ്വതയാര്‍ന്ന ഭൂജീവിതത്തെ വിശ്വാസംകൊണ്ട് വിമലമാക്കുമ്പോള് സഫലമാകുന്നത് അനന്തമായ ജീവിതത്തിന്റെ സുദീര്‍ഘത അപ്പാടെയാണ്. വിശ്വാസിക്ക് അപ്പോള് ഭൂജീവിതം സ്വര്‍ഗതുല്യമാകും. അഭൗതിക ജീവിതമോ സ്വര്‍ഗവും. അതോടെ ജീവിതം 'പ്രസന്ന'മാവും. അങ്ങനെ താന് ആശ്ലേഷിച്ച പ്രസന്നതയെയും അതിലേക്കുള്ള സഞ്ചാരരഥ്യയില് മുറിച്ചുകടന്ന കഠോര വിഘ്‌നങ്ങളെയും അപ്പോഴും ആഹ്ലാദിപ്പിച്ച നക്ഷത്രക്കാഴ്ചകളെയുമാണ് ഗ്രന്ഥകാരന് മിഴിവോടെ ഈ പുസ്തകത്തില് വാങ്മയമാക്കുന്നത്. അതീവ ഹൃദ്യവും ലളിതവുമാണ് പ്രസന്നന്റെ ആഖ്യാനരീതി. കൊച്ചുകൊച്ചു കുറിപ്പുകളിലൂടെയാണ് അദ്ദേഹം തന്റെ ജീവിതം പറയുന്നത്.\nമാടായിക്കാവ് പ്രാഥമിക പള്ളിക്കൂടത്തില് മൂന്നാം തരം വിദ്യാര്‍ഥിയായിരിക്കുമ്പോള് തന്നില് പറകൊട്ടിനിന്ന ശാസ്ത്രബോധത്തെ ചോദ്യം ചെയ്ത ആ ചെറിയ 'താത്തക്കുട്ടി'യില്‍നിന്നാരംഭിക്കുന്നു ഈ പ്രസന്ന സഞ്ചാരത്തിന്റെ ആദിനിമിത്തം. വളരെ മുമ്പ് കുരുന്നുപ്രായത്തില് തന്നിലേക്ക് ഈ താത്തക്കുട്ടി പ്രക്ഷേപിച്ച അറിവിന്റെ മറുവായനാരീതി പില്‍ക്കാലത്ത് പ്രസന്നയാത്രയെ എങ്ങനെയൊക്കെയാണ് ത്വരിപ്പിച്ചതെന്നത് ഹൃദ്യമായൊരു വായനാ സന്ദര്‍ഭമാണ്.\nപഠനകാലത്ത് സ്‌കൂളങ്കണത്തില് മൂത്രമൊഴിച്ചു മണ്ടിപ്പാഞ്ഞ് ക്ലാസിലേക്കു കയറുന്ന കാലം. അന്നൊരു കൂട്ടം വിദ്യാര്‍ഥികള് ശൗച്യത്തിനായി കല്ലുകള് തെരഞ്ഞു നടക്കുന്നത് ഏറെ അത്ഭുതത്തോടെ നിരീക്ഷിച്ച പ്രസന്നന് വിശ്വാസം തന്റെ വ്യക്തിശുദ്ധിയിലേക്കുകൂടി പടര്‍ത്തി നിര്‍ത്തിയ ആ കൗമാരബാല്യങ്ങളില് കണ്ടത് ശുദ്ധിയെന്ന ഉദാത്തമായൊരു മൂല്യസാകല്യത്തെയാണ്. അപരാഹ്നങ്ങളില് കുട്ടികള് തമ്മില് കലമ്പി കളികേളികളില് മുഴുകുന്നു. കളിക്കിടയില് ഇരമ്പിയെത്തുന്ന കോലാഹലവും കശപിശയും മസ്ജിദില്‍നിന്നുയരുന്ന സന്ധ്യാ ബാങ്കൊലിയോടെ പൊടുന്നനെ അസ്തമിക്കുന്നതും പൂര്‍വാധികം ഇണങ്ങുന്ന സൗഹൃദത്തോടെ കുസൃതിക്കുരുന്നുകള് കൂരകളിലേക്ക് മടങ്ങുന്നതും പ്രസന്നമായൊരു വിശ്വാസ അനുഭൂതിയായി അദ്ദേഹം കണ്ടെത്തുന്നു.\nഇങ്ങനെ അത്യന്തം ലളിതമായ നിരവധി കുറിപ്പുകളിലൂടെയാണ് എഴുത്തുകാരന് തന്റെ വിശ്വാസ സഞ്ചാരത്തെ അടയാളപ്പെടുത്തുന്നത്. വിശ്വാസങ്ങളും ബോധ്യങ്ങളും തികച്ചും വ്യക്തിനിഷ്ഠമാണെന്നും അത് ഒരാളുടെ സ്വന്തം തെരഞ്ഞെടുപ്പ് മാത്രമാണെന്നും അദ്ദേഹം നിരീക്ഷിക്കുന്നു. വ്യക്തിപരമായ ഇത്തരം അഭിലാഷങ്ങളെ സമൂഹവും കുടുംബവും ഇടപെട്ട് വിലക്കുന്നത് പരിഷ്‌കൃത സമൂഹത്തില് എത്ര നിന്ദ്യമാണെന്നും അദ്ദേഹം അന്വേഷിക്കുന്നു. മതമെന്നത് ഒരാളുടെ പ്രപഞ്ചവീക്ഷണമാണ്. അതയാള്‍ക്ക് വിട്ടുകൊടുക്കേണ്ടതാണ്. സമൂഹത്തിന്റെ നിയന്ത്രണങ്ങള് അതില് പ്രവര്‍ത്തിക്കരുത്. ഇത്തരം പ്രതിലോമ ഇടപെടലുകളാല് വിശ്വാസമാറ്റങ്ങളില് രൂക്ഷത സംഭവിക്കുന്ന വര്‍ത്തമാനകാലത്ത് പ്രസന്നന്റെ കാഴ്ച പ്രധാനമാണ്. പെരും കുറ്റവാളികളും സാമൂഹികദ്രോഹികളും കൊമ്പന്‍സ്രാവുകളെപ്പോലെ സമൂഹത്തില് നീന്തിനടക്കുമ്പോഴാണ് നിരുപദ്രവമായി വിശ്വാസമാറ്റം പ്രഖ്യാപിച്ച നിസ്സഹായരായ ഹാദിയയും ഹസ്‌നയും പ്രബുദ്ധ മലയാളത്തില് തടവിലാക്കപ്പെട്ടത്. കമലാ സുറയ്യ പോലും വേണ്ടതിലേറെ അപമാനിക്കപ്പെട്ടതാണ് വിശ്വാസത്തിന്റെ പേരില്. നജ്മല് ബാബുവിനെപ്പോലൊരു പോരാളിക്കു പോലും തന്റെ ദേഹത്തില് അവകാശം ഇല്ലാതെ പോയ കാലം. പരമ്പരാഗത വിശ്വാസികള്‍ക്കീ സംഘര്‍ഷം മനസ്സിലാവില്ല. നവോത്ഥാന കേരളത്തിന്റെ ഭാവുകത്വം ഇടതുപക്ഷ ധാരയാണെന്നത് നാം വെറുതെ പറയുന്നതാണ്. വിശ്വാസമാറ്റം അത്രക്ക് കഠിനമാണ് കേരളത്തില്‍പോലും. ഈ സത്യത്തെ ഒന്നുകൂടി വെളുപ്പിക്കുന്നതാണീ പുസ്തകം. വിദ്യാസമ്പന്നനും സ്വാശ്രയനുമായിട്ടുപോലും പ്രസന്നന് അനുഭവിച്ച ക്ലേശങ്ങള് തീര്‍ച്ചയായും സങ്കടകരമാണ്. ഇത്തരം അസ്വസ്ഥതകളിലൂടെ കടന്നുപോകുന്ന ഏതൊരാളും അനുഭവിക്കുന്ന സമ്മര്‍ദങ്ങളെ ബോധപൂര്‍വം സമൂഹം തടയേണ്ടതുണ്ട്. ഇതാണ് പുസ്തകം ചര്‍ച്ചക്കു വെക്കുന്ന മറ്റൊരു വിഷയം. ആപാദം കാല്‍പനികമാണ് പ്രസന്നന്റെ ഭാഷ. ആ ഒഴുക്ക് വായനയെ ഏറെ സരളമാക്കുന്നു. യുവപണ്ഡിതനായ സദ്‌റുദ്ദീന് വാഴക്കാടിന്റെ പ്രൗഢമായൊരു അവതാരികയുണ്ട് ഈ പുസ്തകത്തിന്റെ തിലകമായി. വര്‍ത്തമാന കേരളത്തില് ഈ ഗ്രന്ഥത്തിന്റെ വായന അത്യന്തം അനിവാര്യമാകുന്നു.\nപേജ് 170, വില 170. വചനം ബുക്‌സ്, കോഴിക്കോട്


ശമൂവേൽ21 (മലയാളം ബൈബിൾ)České uživatelské rozhraní\n1 ശൌല് മരിക്കയും ദാവീദ് അമാലേക്യരെ സംഹരിച്ചു മടങ്ങിമടങ്ങിവന്നു സിക്ളാഗില് രണ്ടു ദിവസംദിവസം പാര്‍ക്കയും ചെയ്ത ശേഷംശേഷം\n2 മൂന്നാം ദിവസംദിവസം ഒരു ആള് വസ്ത്രംവസ്ത്രം കീറികീറിയും തലതലയില് പൂഴി വാരിയിട്ടുംകൊണ്ടു ശൌലിന്റെ പാളയത്തില്‍നിന്നു വന്നുവന്നു, ദാവീദിന്റെ അടുക്കല് എത്തി സാഷ്ടാംഗം വീണുവീണു നമസ്കരിച്ചു.\n3 ദാവീദ് അവനോടുനീ എവിടെ നിന്നു വരുന്നുവരുന്നു എന്നു ചോദിച്ചതിന്നുഞാന് യിസ്രായേല് പാളയത്തില്‍നിന്നു ഔടിപ്പോരികയാകുന്നു എന്നു അവന് പറഞ്ഞുപറഞ്ഞു.\n4 ദാവീദ് അവനോടുകാര്യം എന്തായി? പറക എന്നു ചോദിച്ചു. അതിന്നു അവന് ജനം പടയില് തോറ്റോടി; ജനത്തില് അനേകര് പട്ടുവീണുവീണു; ശൌലും അവന്റെ മകനായ യോനാഥാനുംകൂടെ പട്ടുപോയി എന്നു ഉത്തരം പറഞ്ഞുപറഞ്ഞു.\n5 വര്‍ത്തമാനം കൊണ്ടുവന്ന ബാല്യക്കാരനോടു ദാവീദ്ശൌലും അവന്റെ മകനായ യോനാഥാനും പട്ടുപോയതു നീ എങ്ങനെ അറിഞ്ഞു എന്നു ചോദിച്ചതിന്നു\n6 വര്‍ത്തമാനം കൊണ്ടുവന്ന ബാല്യക്കാരന് പറഞ്ഞതുഞാന് യദൃച്ഛയാ ഗില്‍ബോവപര്‍വ്വതത്തിലേക്കു ചെന്നപ്പോള് ശൌല് തന്റെ കുന്തത്തിന്മേല് ചാരിനിലക്കുന്നതും തേരും കുതിരപ്പടകുതിരപ്പടയും അവനെ തുടര്‍ന്നടുക്കുന്നതും കണ്ടുകണ്ടു;\n7 അവന് പിറകോട്ടു നോക്കി എന്നെ കണ്ടുകണ്ടു വിളിച്ചുവിളിച്ചുഅടിയന് ഇതാ എന്നു ഞാന് ഉത്തരം പറഞ്ഞുപറഞ്ഞു.\n8 നീ ആരെന്നു അവന് എന്നോടു ചോദിച്ചതിന്നുഞാന് ഒരു അമാലേക്യന് എന്നു ഉത്തരം പറഞ്ഞുപറഞ്ഞു.\n9 അവന് എന്നോടുനീ അടുത്തുവന്നു എന്നെ കൊല്ലേണം; എന്റെ ജീവന് മുഴുവനും എന്നില് ഇരിക്കകൊണ്ടു എനിക്കു പരിഭ്രമം പിടിച്ചിരിക്കുന്നു എന്നു പറഞ്ഞുപറഞ്ഞു.\n10 അതുകതുകൊണ്ടു ഞാന് അടുത്തുചെന്നു അവനെ കൊന്നു; അവന്റെ വീഴ്ചയുടെ ശേഷംശേഷം അവന് ജീവിക്കയില്ല എന്നു ഞാന് അറിഞ്ഞിരുന്നു; അവന്റെ തലതലയിലെ കിരീടവും ഭുജത്തിലെ കടകവും ഞാന് എടുത്തു ഇവിടെ യജമാനന്റെ അടുക്കല് കൊണ്ടുവന്നിരിക്കുന്നു.\n11 ഉടനെ ദാവീദ് തന്റെ വസ്ത്രംവസ്ത്രം പറിച്ചുകീറി; കൂടെയുള്ളവരും അങ്ങനെ തന്നെ ചെയ്തു.\n12 അവര് ശൌലിനെയും അവന്റെ മകനായ യോനാഥാനെയും യഹോവയുടെ ജനത്തെയും യിസ്രായേല്‍ഗൃഹത്തെയും കുറിച്ചു അവര് വാളാല് വീണുവീണുപോയതുകൊണ്ടു വിലപിച്ചു കരഞ്ഞു സന്ധ്യവരെ ഉപവസിച്ചു.\n13 ദാവീദ് വര്‍ത്തമാനം കൊണ്ടുവന്ന ബാല്യക്കാരനോടുനീ എവിടുത്തുകാരന് എന്നു ചോദിച്ചതിന്നുഞാന് ഒരു അന്യജാതിക്കാരന്റെ മകന് , ഒരു അമാലേക്യന് എന്നു അവന് ഉത്തരം പറഞ്ഞുപറഞ്ഞു.\n14 ദാവീദ് അവനോടുയഹോവയുടെ അഭിഷിക്തനെ സംഹരിക്കേണ്ടതിന്നു കയ്യോങ്ങുവാന് നിനക്കു ഭയംഭയം തോന്നാഞ്ഞതു എങ്ങനെ എന്നു പറഞ്ഞുപറഞ്ഞു.\n15 പിന്നെ ദാവീദ് ബാല്യക്കാരില് ഒരുത്തനെ വിളിച്ചുവിളിച്ചുനീ ചെന്നു അവനെ വെട്ടിക്കളക എന്നു പറഞ്ഞുപറഞ്ഞു.\n16 അവന് അവനെ വെട്ടിക്കൊന്നു. ദാവീദ് അവനോടുനിന്റെ രക്തംരക്തം നിന്റെ തലതലമേല്; യഹോവയുടെ അഭിഷിക്തനെ ഞാന് കൊന്നു എന്നു നീ നിന്റെ വായവായ് കൊണ്ടു തന്നെ നിനക്കു വിരോധമായി സാക്ഷീകരിച്ചുവല്ലോ എന്നു പറഞ്ഞുപറഞ്ഞു.\n17 അനന്തരം ദാവീദ് ശൌലിനെയും അവന്റെ മകനായ യോനാഥാനെയും കുറിച്ചു ഈ വിലാപഗീതം ചൊല്ലി--\n18 അവന് യെഹൂദാമക്കളെ ഈ ധനുര്‍ഗ്ഗീതം അഭ്യസിപ്പിപ്പാന് കല്പിച്ചു; അതു ശൂരന്മാരുടെ പുസ്തകത്തില് എഴുതിഎഴുതിയിരിക്കുന്നുവല്ലോ:-\n19 യിസ്രായേലേ, നിന്റെ പ്രതാപമായവര് നിന്റെ ഗിരികളില് നിഹതന്മാരായി; വീരന്മാര് പട്ടുപോയതു എങ്ങനെ!\n20 ഗത്തില് അതു പ്രസിദ്ധമാക്കരുതേ; അസ്കലോന് വീഥികളില് ഘോഷിക്കരുതേ; ഫെലിസ്ത്യപുത്രിമാര് സന്തോഷിക്കരുതേ; അഗ്രചര്‍മ്മികളുടെ കന്യകമാര് ഉല്ലസിക്കരുതേ.\n21 ഗില്‍ബോവപര്‍വ്വതങ്ങളേ, നിങ്ങളുടെ മേല് മഞ്ഞോ മഴമഴയോ പെയ്യാതെയും വഴിപാടുനിലങ്ങള് ഇല്ലാതെയും പോകട്ടെ. അവിടെയല്ലോ വീരന്മാരുടെ പരിചപരിച എറിഞ്ഞുകളഞ്ഞതു; ശൌലിന്റെ തൈലാഭിഷേകമില്ലാത്ത പരിചപരിച തന്നേ.\n22 നിഹതന്മാരുടെ രക്തവും വീരന്മാരുടെ മേദസ്സും വിട്ടു യോനാഥാന്റെ വില്ലുവില്ലു പിന്തിരിഞ്ഞില്ല; ശൌലിന്റെ വാള് വൃഥാ പോന്നതുമില്ല.\n23 ശൌലും യോനാഥാനും ജീവകാലത്തു പ്രീതിയും വാത്സല്യവും പൂണ്ടിരുന്നു; മരണത്തിലും അവര് വേര്‍പിരിഞ്ഞില്ല. അവര് കഴുകനിലും വേഗവാന്മാര്. സിംഹത്തിലും വീര്യവാന്മാര്.\n24 യിസ്രായേല്‍പുത്രിമാരേ, ശൌലിനെച്ചൊല്ലി കരവിന് അവന് നിങ്ങളെ ഭംഗിയായി രക്താംബരം ധരിപ്പിച്ചു നിങ്ങളുടെ വസ്ത്രത്തിന്മേല് പൊന്നാഭരണം അണിയിച്ചു.\n25 യുദ്ധമദ്ധ്യേ വീരന്മാര് പട്ടുപോയതെങ്ങിനെ! നിന്റെ ഗിരികളില് യോനാഥാന് നിഹതനായല്ലോ.\n26 യോനാഥാനേ, എന്റെ സഹോദരാ, നിന്നെച്ചൊല്ലി ഞാന് ദുഃഖിക്കുന്നു; നീ എനിക്കു അതിവത്സലന് ആയിരുന്നു; നിന് പ്രേമം കളത്രപ്രേമത്തിലും വിസ്മയമേറിയതു.\n27 വീരന്മാര് പട്ടുപോയതു എങ്ങനെ; യുദ്ധായുധങ്ങള് നശിച്ചുപോയല്ലോ!


Theyyam, Malabar, Director, Girish Kunnumman, Kathivanur Veeran, തെയ്യം, സംവിധായകന്, മലബാര്, ഗിരീഷ് കുന്നുമ്മല്, കതിവനൂര് വീരന്, - Malayalam Filmibeat\n| Published: Friday, August 5, 2011, 14:20 [IST]\nമലബാറിലെ തെയ്യങ്ങളുടെ പശ്ചാത്തലത്തില് ഒട്ടേറെ ചിത്രങ്ങള് മലയാളത്തില് നിര്‍മ്മിക്കപ്പെട്ടിട്ടുണ്ട്. മിക്കവയും ശ്രദ്ധിക്കപ്പെടുകയും ചെയ്തിരുന്നു. ഈ ചിത്രങ്ങളിലെല്ലാം പ്രധാന തെയ്യക്കോലമായ കതിവനൂര് വീരന്റെ കഥ പരാമര്‍ശിക്കപ്പെട്ടിട്ടുണ്ട്. ഇപ്പോള് കതിവനൂര് വീരന് എന്ന പേരില്‍ത്തന്നെ ഒരു ചലച്ചിത്രം വരാന് പോവുകയാണ്.\nഅഞ്ചുകോടിയിലധികം ചെലവുപ്രതീക്ഷിക്കുന്ന ഈ ചിത്രം നിര്‍മ്മിക്കുന്നത് ശ്രീ മൂകാംബിക കമ്മ്യൂണിക്കേഷന്‍സാണ്. ഗള്‍ഫ് മലയാളികളുടെ കൂട്ടായ്മയാണ് ഈ ബാനറിന്റെ വക്താക്കള്.\nസിനിമ കച്ചവടചരക്കു മാത്രമായി മാറിക്കൊണ്ടിരിക്കുന്ന കാലത്ത് പരമ്പരാഗത കലാരൂപങ്ങളെ അതിന്റേതായ ഗൗരവത്തോടെ ദൃശ്യവിസ്മയമാക്കി ലോകത്തിനുമുമ്പില് അവതരിപ്പിക്കാനുള്ള ശ്രമമാണ് ഇത്.\nവടക്കന് മലബാറിലെ പൊതുസമൂഹത്തില് ഏറെപ്രാധാന്യമുള്ളതാണ് തെയ്യക്കാലം. ജയരാജ് സംവിധാനം ചെയ്ത സുരേഷ്‌ഗോപി നായകനായി അഭിനയിച്ച കളിയാട്ടം തെയ്യത്തിന്റേയും തെയ്യംകലാകാരന്റേയും കഥപറയുന്ന സിനിമയായിരുന്നു.\nകളിയാട്ടത്തില് കതിവനൂര് വീരനെക്കുറിച്ച് പ്രസക്തമായ് പരാമര്‍ശിക്കുകയും വീരനെ സ്തുതിക്കുന്ന പാട്ടും ഉള്‍പ്പെടുത്തിയിരുന്നു. കേരളത്തിന്റെ തനതുകലാരൂപങ്ങളായ കഥകളി, തെയ്യം, തിറ, പടയണി, വേല ഇവയ്‌ക്കൊക്കെ വിദേശമാര്‍ക്കറ്റുകളില് ഇപ്പോഴും പ്രസക്തിയുണ്ട്.\nഗൗരവത്തോടെയുള്ള സൃഷ്ടികള് കാണാനും ആസ്വദിക്കാനും അവര് തയ്യാറാകുന്നതും ഇത്തരം ചിത്രങ്ങളുടെ നിര്‍മ്മാണത്തിന് പ്രോത്സാഹനമാവാറുണ്ട്.\nഗിരീഷ് കുന്നുമ്മല് ആണ് കതിവനൂര് വീരന്റെ സംവിധായകന്. രാജ്‌മോഹന് നീലേശ്വരം, ടി പവിത്രന്, എന്നിവര് ചേര്‍ന്ന് തിരക്കഥയൊരുക്കുന്നു. ഛായാഗ്രഹണം ആനന്ദക്കുട്ടന്, ആനന്ദ് പയ്യന്നൂരാണ് പ്രൊഡക്ഷന് കണ്‍ട്രോളര്, എഡിറ്റിംഗ് എല്.ഭൂമിനാഥന്, വസ്ത്രാലങ്കാരം എസ്.ബി സതീഷ്, ഡോക്ടര് പ്രശാന്ത് കൃഷ്ണ, ജിനേഷ്‌കുമാര്, എന്നിവരുടെ വരികള്‍ക്ക് കാഞ്ഞങ്ങാട് രാമചന്ദ്രന്\nRead more about: director theyyam malabar girish kunnumman kathivanur veeran തെയ്യം സംവിധായകന് മലബാര് ഗിരീഷ് കുന്നുമ്മല് കതിവനൂര് വീരന്\nSree Mukambika Communications to produceanew movie based on the folk art of Malabar, Theyya. Gireesh Kunnummal is the director of this movie\nStory first published: Friday, August 5, 2011, 14:20 [IST]


Travel – East Coast Daily Malayalam\nലോക് ഡൗൺ : അവശ്യവസ്തുക്കൾ വാങ്ങാൻ എപ്പോഴൊക്കെ പുറത്തിറങ്ങാം; എന്തെല്ലാം തുറന്നു പ്രവർത്തിക്കാം\nരണ്ടാം പിണറായി മന്ത്രിസഭയിൽ സഖ്യകക്ഷികൾക്ക് മന്ത്രിമാർ ധാരണയായി, സത്യപ്രതിജ്ഞ 20ന്\nരാജ്യത്ത് തുടർച്ചയായ നാലാം ദിവസവും ഇന്ധനവില വർധിപ്പിച്ചു\nസൗദിയിൽ പുതിയതായി കോവിഡ് ബാധിച്ചത് 1090 പേർക്ക്\nകഴിഞ്ഞ ദിവസങ്ങളില് ഏറ്റവും അധികം ചര്‍ച്ചയായ ഒന്നാണ് മോഹന്‍ലാലിന്റെ ശബരിമല യാത്ര. മോഹന്‍ലാല് ശബരിമല ദര്‍ശനം നടത്തി വരുന്ന ചിത്രം ഇപ്പോള് സമൂഹ മാധ്യമങ്ങളില് എല്ലാം തന്നെ…\nരാഷ്ട്രീയ മത യാത്രകളും ശുഭയാത്രയും\nയാത്ര ചെയ്യാന് വളരെ ഇഷ്ടമുള്ള ഒരു നടനാണ് മോഹന്‍ലാല്. ഒഴിവു ദിവസങ്ങളില് കുടംബ സമേതവും അല്ലാതെയം യാത്ര നടത്തുക അദ്ദേഹത്തിന്‍റെ വിനോദമാണ്. വിടെഷങ്ങള് ഉള്‍പ്പെടെ വിവിധ ഇടങ്ങളില്…\nഅന്റാര്‍ട്ടിക്കയിലേയ്ക്ക് ഒരു യാത്ര\nയാത്രകള് എന്നും ഒരുപാട് ഇഷ്ടപ്പെടുന്ന നടനാണ് മോഹന്‍ലാല്. സിനിമയുടെ ആവശ്യത്തിനായി ഒത്തിരി യാത്രകള് ഇന്ത്യയ്ക്കകത്തും പുറത്തും നടത്തിയിട്ടുണ്ട്. എന്നാല് കുടുംബത്തോടൊപ്പമുള്ള യാത്ര ഒന്ന് വേറെ തന്നെയാണ്. തന്റെ…\nഓരോ യാത്രയും ഓരോ നവീകരണമാണ്; ഭൂട്ടാന് യാത്രയുടെ സൗന്ദര്യം വിവരിച്ച് മോഹന്‍ലാല്\nഓരോ യാത്രയിലും നാം മാറണം. അതാവണം യാത്രയുടെ ലക്ഷ്യമെന്നു മോഹന്‍ലാല്. ഭൂട്ടാനിലേക്കുള്ള യാത്രയില് താന് ആ സത്യം തിരിച്ചറിഞ്ഞു. ഭൂട്ടാന് യാത്രയ്ക്ക് ശേഷം മാറ്റം സംഭവിച്ചതായി താരം…\nതിരുവനന്തപുരം നഗരത്തിലൂടെ മോഹന്‍ലാലിന്‍റെ സൈക്കിള് സവാരി\nതന്റെ മാതൃനഗരത്തിലൂടെ സൈക്കിള് സവാരി നടത്തണമെന്ന വലിയ ആഗ്രഹം സഫലമാക്കിയിരിക്കുകയാണ് സൂപ്പര്‍സ്റ്റാര് മോഹന്‍ലാല്. ബി ഉണ്ണികൃഷ്ണന് സംവിധാനം ചെയ്യുന്ന വില്ലന് എന്ന ചിത്രത്തിന്‍റെ ചിത്രീകരണത്തിനായി തിരുവനന്തപുരത്ത് ഉണ്ടായിരുന്ന…\nമോഹന്‍ലാലിന്റെ ഭൂട്ടാന് യാത്ര\nഷൂട്ടിംഗ് തിരക്കുകളില് നിന്നു അവധി ആഘോഷത്തിനായി മോഹന്‍ലാല് ഭൂട്ടാനിലേക്ക് പറന്നിരിക്കുകയാണ്. സിനിമകളുടെ ഇടവേളകള് വ്യത്യസ്ത യാത്രകള് നടത്തി മോഹന്‍ലാല് മനോഹരമാക്കാറുണ്ട്. ഒരുകൂട്ടം സുഹൃത്തുക്കള്‍ക്കൊപ്പമാണ് മോഹന്‍ലാലിന്റെ ഇത്തവണത്തെ വിദേശ…\nയാദൃശ്ചികതകള് കൊണ്ട് കരയിപ്പിക്കുന്ന കൊല്ലൂര്‍യാത്ര\nയാത്ര പോകാന് ഏറെ ഇഷ്ടപ്പെടുന്ന താരമാണ് മോഹന്‍ലാല്. വിദേശ രാജ്യങ്ങളെക്കാള് ഇന്ത്യ മുഴുവനും കണ്ടു തീര്‍ക്കണമെന്നതാണ് തന്റെ ആഗ്രഹമെന്ന് മോഹന്‍ലാല് പറയുന്നു. പത്തിരുപത്തിയഞ്ചു വര്‍ഷങ്ങള്‍ക്ക് മുന്പ് ഉള്‍വിളിയുടെ…\nയാത്രകളെ ഏറെ ഇഷ്ടപ്പെടുന്ന ഒരാളാണ് മോഹൻലാൽ. അതുകൊണ്ട് തന്നെ പലപ്പോഴും യാത്രകള് നടത്താറുമുണ്ട്. തിരക്കുകളില് നിന്നും ഒഴിയുന്ന സമയം ഇങ്ങനെ യാത്ര നടത്തുക അദ്ദേഹത്തിന്‍റെ വിനോദമാണ്. ഒരു…\nമാച്ചു പിക്ചു യാത്രയില് മോഹന്‍ലാല്\nകൈലാസ യാത്ര മുടങ്ങിയ ഏതോ നിമിഷത്തില് എന്റെ മനസ്സില് കയറിക്കൂടിയതാണ് മാച്ചു പിക്ചു. ആ സ്ഥലത്തേപ്പറ്റി ആരൊക്കെയോ പറഞ്ഞിരുന്നു. പാബ്ലോ നെരൂദ എഴുതിയ കവിതയുടെ മലയാള പരിഭാഷ…\nMay 7, 2021, 07:28 am IST\nMay 7, 2021, 07:27 am IST\nMay 7, 2021, 07:22 am IST\nMay 7, 2021, 07:20 am IST


Emalayalee.com - മായിഘട്ട് മാതൃത്വത്തിനുള്ള സല്യൂട്ട് - ആനന്ദ് മഹാദേവന്\nമായിഘട്ട് മാതൃത്വത്തിനുള്ള സല്യൂട്ട് - ആനന്ദ് മഹാദേവന്\nഉരുട്ടിക്കൊലയെ കുറിച്ച് മലയാളത്തില് തന്നെ ചിത്രം എടുക്കുവാന് ആഗ്രഹം ഉണ്ടായിരുന്നെങ്കിലും അത് സ്വീകരിക്കാന് നിര്‍മാതാക്കള് തയ്യാറായില്ലന്നു മായിഘട്ട് ക്രൈം നമ്പര് 103/2005 ന്റെ സംവിധായകന് ആനന്ദ് മഹാദേവന്. ആരെങ്കിലും തയ്യാറായാല് ചിത്രം മലയാളത്തില് എടുക്കാന് താല്‌പര്യമുണ്ടെന്നും ചിത്രത്തിന്റെ പ്രദര്‍ശനത്തിനു ശേഷം പ്രേക്ഷകരുമായി സംവദിക്കവേ അദ്ദേഹം പറഞ്ഞു.\nമായിഘട്ടിലൂടെ ഒരമ്മയുടെ ദുഃഖത്തേയും, പോലീസിന്റെ അക്രമവാസനയേയും തുറന്നു കാട്ടാനാണ് താന് ശ്രമിച്ചത്. നീതിയും ന്യായവും അന്യമാകുന്ന കാലത്ത് നീതിക്ക് വേണ്ടിയുള്ള ഒരമ്മയുടെ പോരാട്ടത്തിന്റെ വിജയമാണ് തന്റെ സിനിമയെന്നും അദ്ദേഹം പറഞ്ഞു.\nതിരുവനന്തപുരത്ത് നടന്ന തന്റെ മകന്റെ കൊലപാതകത്തിന്റെ സിനിമാക്കാഴ്‌ചക്ക് സാക്ഷിയാകാന് പ്രഭാവതിയമ്മ തന്നെ സംവിധായകനൊപ്പം എത്തിയിരുന്നു. തിങ്കളാഴ്‌ച്ച രാവിലെ 9.30 ന് കൃപയിലും ബുധനാഴ്‌ച്ച അജന്താ തിയേറ്ററില് ഉച്ചകഴിഞ്ഞു 3.15 നും ചിത്രത്തിന്റെ പുനഃ പ്രദര്‍ശനം നടക്കും.\nഫോര്‍ട്ട് പോലീസ് സ്റ്റേഷനില് ഉരുട്ടിക്കൊലയ്‌ക്കു വിധേയനായ ഉദയകുമാറിന്റെ അമ്മ പ്രഭാവതിയമ്മയുടെ 13 വര്‍ഷത്തെ നിയമപോരാട്ടമാണ് സിനിമയുടെ പ്രമേയം. സിങ്കപ്പൂര് മേളയില് മികച്ച സിനിമ, എഡിറ്റിംഗ്, ഛായാഗ്രഹണം എന്നിവയ്‌ക്കും, ഗോവന് മേളയില് മികച്ച നടിക്കും ഉള്ള പുരസ്‌കാരം സിനിമ സ്വന്തമാക്കിയിരുന്നു.


പിന്തുണയുമായി പ്രവർത്തകർ; പരിഭ്രമമില്ലാതെ തോമസ് ചാണ്ടി | thomas chandy | Madhyamam\ndate_range 1 April 2017 11:38 PM GMT\nപിന്തുണയുമായി പ്രവർത്തകർ; പരിഭ്രമമില്ലാതെ തോമസ് ചാണ്ടി\nതിരുവനന്തപുരം: രാജ്ഭവനിലെ പ്രത്യേകം തയാറാക്കിയ പന്തലിൽ തിങ്ങിനിറഞ്ഞ സദസ്സ്, പുതിയ രാഷ്ട്രീയ നിയോഗത്തിന് പിന്തുണയർപ്പിക്കാൻ കുട്ടനാട്ടിൽനിന്ന് പ്രവർത്തകരും സുഹൃത്തുകളും. വലിയ ആരവങ്ങളില്ലെങ്കിലും ആവേശം നിറഞ്ഞ അന്തരീക്ഷത്തിലായിരുന്നു തോമസ് ചാണ്ടിയുടെ സത്യപ്രതിജ്ഞാ ചടങ്ങ്. സ്പീക്കറും മന്ത്രിമാരുമടക്കം 3.45 ഒാടെ സദസ്സിലെത്തി. 3.58നാണ് ഗവർണർ പി. സദാശിവവും മുഖ്യമന്ത്രി പിണറായി വിജയനും ചീഫ് സെക്രട്ടറിയും നളിനി നെറ്റോയും വേദിയിലെത്തിയത്.\nലളിതമായിരുന്നു ചടങ്ങുകൾ. ഗവർണറിൽനിന്ന് സത്യവാചകം ഏറ്റുചൊല്ലുന്നതിനിടെ രണ്ടു തവണ തൊണ്ട ഇടറി. ശബ്ദം നേരെയാക്കി പരിഭ്രമമില്ലാതെ വാചകം പൂർത്തിയാക്കി. ഇതോടെ സദസ്സിൽനിന്ന് നിറഞ്ഞ കൈയടി. കസേരയിലിരുന്നയുടൻ വെള്ളം കുടിച്ചു. പിന്നെ ഒപ്പിടൽ. ഗവർണർക്ക് പിന്നാലെ മുഖ്യമന്ത്രിയും പൂച്ചെണ്ടുമായെത്തി. പുഞ്ചിരിച്ച് പൂച്ചെണ്ട് ഏറ്റുവാങ്ങി.\nഒൗപചാരികതകൾ മാറ്റിവെച്ചുള്ള ഇടപെടലുകളായി പിന്നീട്. ഉഴവൂർ വിജയന് പിന്നാലെ മുൻ മന്ത്രി എ.കെ. ശശീന്ദ്രനും പൂെച്ചണ്ട് നൽകി. തോമസ് ചാണ്ടിയുടെ ഭാര്യയും ഇതിനിടെ വേദിയിലെത്തി. പിന്നാലെ മക്കളും പേരക്കുട്ടികളും. തുടർന്ന് മന്ത്രിമാർ ഒേരാരുത്തരായി അഭിനന്ദനവുമായെത്തി. ചടങ്ങുകൾ പൂർത്തിയാക്കി മടങ്ങുന്നതിനിടെ സദസ്സിലേക്ക് കൈവീശാനും മറന്നില്ല. അതേസമയം, പ്രതിപക്ഷ നേതാക്കളുടെയും എം.എൽ.എമാരുടെയും അഭാവം സദസ്സിൽ നിഴലിച്ചിരുന്നു.


ശ്രീനഗറില് ആശുപത്രിയില് വെടിവെപ്പ്; ഒരു പോലീസുകാരന് കൊല്ലപ്പെട്ടു\n06 February, 2018 01:10:48 PM\nപാകിസ്താനി തടവുകാരന് രക്ഷപ്പെട്ടു\nശ്രീനഗര്: ജമ്മു കശ്മീരിലെ ശ്രീനഗറില് ആശുപത്രിയിലുണ്ടായ വെടിവെപ്പില് ഒരു പോലീസുകാരന് കൊല്ലപ്പെട്ടു. രണ്ടുപേര്‍ക്ക് പരിക്കേറ്റിട്ടുണ്ട്. ആശുപത്രിയില് ചികിത്സയ്ക്കെത്തിച്ച പാകിസ്താനി തടവുകാരനെ രക്ഷപ്പെടുത്തുന്നതിനാണ് ഭീകരര് ആക്രമണം നടത്തിയത്. തടവുകാരന് സുരക്ഷയ്ക്കുണ്ടായിരുന്ന പോലീസുകാര്‍ക്കു നേരെയാണ് വെടിവെപ്പുണ്ടായതെന്ന് വാര്‍ത്താ ഏജന്‍സി റിപ്പോര്‍ട്ട് ചെയ്തു.\nശ്രീനഗറിലെ ശ്രീ മഹാരാജ ഹരിസിങ് ആസ്പത്രിയിലാണ് ആക്രമണമുണ്ടായത്. പാക് തടവുകാരന് നവീദ് ആണ് രക്ഷപ്പെട്ടത്. ആശുപത്രിയിലുണ്ടായിരുന്ന പോലീസിനു നേരെ തീവ്രവാദികള് തുടര്‍ച്ചയായി വെടിവയ്ക്കുകയായിരുന്നു. ഏറ്റുമുട്ടലിനിടയിലാണ് തടവുകാരന് രക്ഷപ്പെട്ടത്.തടവുകാരന് പോലീസുകാരുടെ തോക്ക് പിടിച്ചെടുത്ത് വെടിവെക്കുകയായിരുന്നെന്നും റിപ്പോര്‍ട്ടുണ്ട്. പരിക്കേറ്റ പോലീസുകാരില് ഒരാളുടെ നില ഗുരുതരമാണ്.


(വൈക്കം മുഹമ്മദ് ബഷീറുമായി ഭാര്യ ഫാബി ബഷീര് നടത്തിയ അഭിമുഖം)\nആരാമം മാസിക, 1987 ജനുവരി (പുസ്തകം2ലക്കം 7)\nഅമ്മമാരെ, ഇനിയും ഇനിയും അമ്മമാരാകാന് പോകുന്ന ചെറിയ ചെറിയ അമ്മമാരെ, നമസ്‌കാരം.\nഅമ്മമാരുടെ പാദങ്ങളിലാണു സ്വര്‍ഗം സ്ഥിതിചെയ്യുന്നത് എന്ന് മഹിളകളായ നിങ്ങളേവരും, ഓര്‍ത്ത് അഭിമാനം കൊണ്ട്, പ്രപഞ്ചങ്ങളുടെ എല്ലാം സ്രഷ്ടാവായ ദൈവത്തിന് സ്തുതിപറയുക.\n''അമ്മമാരുടെ പാദങ്ങളിലാണ് സ്വര്‍ഗം സ്ഥിതിചെയ്യുന്നത്.'' ഇതാരാ പറഞ്ഞതെന്നറിയാമോ? പണ്ട് പണ്ട് ആയിരത്തിനാനൂറിലധികം വര്‍ഷങ്ങള്‍ക്ക് മുന്‍പ് മരുഭൂമികളുടെ നാടായ അറേബ്യ എന്ന മഹാരാജ്യത്തിലെ മക്കം എന്ന സ്ഥലത്തു ജനിച്ച അനാഥനായ ദൈവത്തിന്റെ പ്രവാചകനായ മുഹമ്മദ് നബി. ദൈവത്തിലും പ്രവാചകനിലും വിശ്വസിക്കുന്ന നൂറു കോടിയിലധികം മനുഷ്യര് ഇപ്പോള് ഈ ഭൂമുഖത്തുണ്ട്. എന്നിട്ടവരൊക്കെ സ്ത്രീ ജനങ്ങളോടെങ്ങനെ\nയാണു പെരുമാറുന്നത്. അതുപോകട്ടെ. സ്ത്രീ ജനങ്ങളെ എത്രത്തോളമാണു ഇസ്‌ലാം ബഹുമാനിച്ചിട്ടുള്ളതെന്നു മനസ്സിലായോ? മഹിളാ മണികള്‍ക്ക് ഇതിനേക്കാള് മഹത്തായ ബഹുമതി വേറെ എന്തുണ്ട്? പറ. ദിവ്യദിവ്യമായ അനുഗ്രഹാശിസ്സ് രാജകുമാരികളാണ് സ്ത്രീകളേവരും. സ്വര്‍ഗീയ സുന്ദരികള്... ഹൂറികള്... മനസ്സിലായോ? എന്നിട്ടാണു കുശുമ്പ്, അസൂയ, കൊതി, പക, ഏഷണി, നുണപറച്ചില്, വഴക്ക്, കല പില പല....\nസ്ത്രീ സമൂഹം അങ്ങനെയൊന്നുമല്ല. അത്ഭുത സൃഷ്ടികളാകുന്ന സ്ത്രീകള്... പ്രപഞ്ചങ്ങളും, പ്രപഞ്ചങ്ങളിലുള്ള സര്‍വവും.. സര്‍വ ജീവരാശികളും അത്ഭുത സൃഷ്ടികള് തന്നെ. അതിമഹത്തായ കലാസൃഷ്ടികള്. ഫാത്തിമത്തുസ്സുഹ്‌റ (ആരാമം പത്രാധിപ കെ.കെ. ഫാത്വിമ സുഹ്‌റ) വന്നപ്പോള് ഞാന് എന്റെ പാദങ്ങളില് നോക്കിയിരിക്കുകയായിരുന്നു. കാലുകളിലെ വിരലുകളില് എന്തിനാണു നഖങ്ങള്! കൈകളിലേതിലാണെങ്കില് മാന്താം. നിന്നെയൊക്കെപ്പോലുളള ബഡുക്കൂസുകളെ പിച്ചാം... നുള്ളാം. ഫാത്തിമത്തുസ്സുഹ്‌റയെ ഞാന് കണ്ടിട്ടില്ല. പരസ്ത്രീകളെ നോക്കാന് വിധിയില്ല. ഭര്‍ത്താക്കന്മാരായ ഞങ്ങള്‍ക്ക്. നോക്കിയാല് നാളെ നരകാഗ്നിയില് ഭര്‍ത്താക്കന്മാരായ ഞങ്ങളെ ഇട്ടു ചുട്ടുകരിക്കലും ജീവിപ്പിക്കലും. ശിക്ഷ എഴുപതിനായിരം വര്‍ഷം. അതുകൊണ്ടു നീ ആലോചിച്ചുനോക്ക്, ഞങ്ങള് പരസ്ത്രീകളെ നോക്കുമോ?\nനേരത്തെ പറഞ്ഞില്ലേ. സ്ത്രീകള് അനുഗ്രഹീത സൃഷ്ടികള്, മൃദുലം, സുരഭിലം, മധുരം, മനോഹര-മായിക-പ്രതിഭാസം. നീ പോയി മഹിളാ രത്‌നങ്ങളോട് ഇതൊക്കെ പറഞ്ഞിട്ടു വേഗം വാ...\nഞാന് ഇവിടെ തനിച്ചാണെന്നു നീ പ്രത്യേകം ഓര്‍ക്കണം. എനിക്കു തീരെ സുഖമില്ല. കാലയവനികയില് മറയാറായ മട്ടാണ്. മനസ്സിലായോ.., മരിക്കാറായി പുറത്തു വലിയ ചൊറിച്ചിലുണ്ട്, നല്ല കടിയും. എന്റെ പുറം ഒന്നു മാന്തിത്തരാന് ഇവിടെ വല്ലവരുമുണ്ടോ? മൂര്‍ഖന് പാമ്പുകളോടും, കുറുക്കന്മാരോടും, പിശാചുക്കളോടും, ജിന്നുകളോടും, യക്ഷികളോടുമൊക്കെ എന്റെ പുറം മാന്തിത്തരാന് പറയുന്നതു മര്യാദയാണോ? രണ്ട് മണിക്കൂറിനുള്ളില് ഇതൊക്കെ വായിച്ചു കേള്‍പിച്ചിട്ടു നീ വന്നില്ലെങ്കില്...\nപെണ്ണ് എപ്പോഴും പെണ്ണാണ്. മൃദുല മധുര, സുരഭില, മോഹന പ്രതിഭാസം. പെണ്‍വര്‍ഗം ഇല്ലെങ്കില്... നമ്മുടെ ഈ സുന്ദര ഭൂഗോളം, ക്ഷീരപഥങ്ങള്, സൗരയൂഥങ്ങള്, അണ്ഡകടാഹങ്ങള്, പ്രപഞ്ചങ്ങള് എല്ലാം നിര്‍ജീവമായിരിക്കും. ജീവന്റെ അനസ്യൂതമായ പ്രവാഹത്തിന്റെ സുന്ദരമായ വാതിലാകുന്നു പെണ്‍വര്‍ഗം. ആരാമം മാസികയും കോഴിക്കോടുമൊക്കെ അണ്ഡകടാഹത്തിലാണ്. നമ്മളേവരും പ്രപഞ്ചത്തിലെ നിവാസികളാകുന്നു.\nഭൂഗോളം, വളരെ ചെറിയ ഒരു തുരുത്താണ്. പ്രപഞ്ചങ്ങളാകുന്ന അതിരില്ലാത്ത വന്‍കടലിലെ ഒറ്റപ്പെട്ട ഏകാന്തമായ, ചെറിയ ഒരു തുരുത്ത്. ഇതുപോലുള്ളതും ഇതിനെക്കാള് മഹത്തരങ്ങളുമായ കോടാനുകോടി, പിന്നെയും കോടി അനന്തകോടി തുരുത്തുകള് പ്രപഞ്ചങ്ങളായ മഹാസമുദ്രത്തിലുണ്ട്. ഗ്രഹ സഞ്ചയങ്ങള്, പിന്നെ ഭയാനക സൂര്യനെക്കാള് ഇരുപത്തയ്യായിരവും ലക്ഷവും മടങ്ങു വലിപ്പമുള്ള അനന്തകോടി ബ്രഹ്മാണ്യ, ഭീകര, ഭീകര സൂര്യന്മാര്. ജനിക്കുകയും മരിക്കുകയും ചെയ്യുന്ന എണ്ണമില്ലാത്ത നക്ഷത്ര ലോകങ്ങള്. പ്രപഞ്ചത്തിലെ ഗ്രഹ സഞ്ചയങ്ങളില് ജീവികളുണ്ട്. മനുഷ്യരായ നമ്മളെക്കാള് സൗന്ദര്യവും, ശക്തിയും ബുദ്ധിയുമുള്ള ജീവികള്. നമുക്കു വലിയ അറിവൊന്നുമില്ല. നമ്മുടെ ഈ ഗോളത്തിലുള്ള, എണ്ണം അറിഞ്ഞുകൂടാത്ത, ദൃശ്യ ജീവികളെപ്പറ്റി നമുക്കൊക്കെ എന്തെങ്കിലും വല്ല വിവരവുമുണ്ടോ? അനന്ത വിശാല, ഭീകര, വികസ്വര, ശാശ്വത വികസ്വര, അത്ഭുതസുന്ദര മഹാമഹ പ്രപഞ്ചങ്ങള്... ഇതിലെ ഏകാന്തമായ ചെറിയ തുരുത്ത് എന്ന് പറയുന്ന ഈ ഭൂഗോളത്തിലും പ്രപഞ്ചങ്ങളിലുമുള്ള ജീവികള് ഓരോന്നും, ഓരോരുത്തരും തനിച്ചാകുന്നു. ഒറ്റക്ക് എന്നാല് ഒറ്റക്കാണോ? ഒറ്റക്കല്ലേ? ഓരോന്നും വീഴുമ്പോള്, വീഴുമ്പോഴൊക്കെയും താനേ താനേ എഴുന്നേല്‍ക്കണം. ചിലപ്പോള്, സഹായം കിട്ടി എന്നുവരാം. സ്‌നേഹം, സാഹോദര്യം, അനുകമ്പ, കാരുണ്യം ഒക്കെയുണ്ട്. എങ്കിലും.. ദൈവമേ എന്ന് ഓര്‍ക്കുക. എപ്പോഴും.\nവരുന്നു... നക്ഷത്ര യുദ്ധങ്ങള്, ദൈവം തമ്പുരാനേ, അണ്ഡകടാഹ യുദ്ധങ്ങള്.. ഭൂഗോളത്തിന്റെ ഉടമകളാകാന്, തമ്മില് തമ്മില് മത്സരിക്കുന്ന, വലിയ തമ്പുരാക്കന്മാര്. മയക്കുമരുന്നുകള്, മദ്യം, ആറ്റം, ഹൈഡ്രജന്, ന്യൂക്ലിയര് ബോംബുകള്, എന്നെയും നിന്നെയും ഗേള്‍സ് ഇസ്‌ലാമിക് ഓര്‍ഗനൈസേഷന് യുവതികളെയും സുഹ്‌റാബീബിയെയും (ആരാമം എഡിറ്റര് കെ.കെ. ഫാത്തിമ സുഹ്‌റ) ശ്രീദേവിയെയും (ആരാമം സബ് എഡിറ്ററായിരുന്ന കെ.കെ. ശ്രീദേവി) ഇവിടെ കൂടിയിരിക്കുന്ന ഓരോ അമ്മമാരെയും, ഭൂഗോളത്തിലുള്ള അഞ്ഞൂറോ, ആയിരമോ കോടി സ്ത്രീപുരുഷന്മാര് ഓരോരുത്തരെയും, ഒമ്പതുതവണ... കൊല്ലാനുള്ള ബോംബുകള് വലിയ തമ്പുരാക്കന്മാരുടെ പക്കലുണ്ട്. ഒരു ലക്ഷത്തിലേറെ ബോംബുകള്. ഓര്‍ക്കാപ്പുറത്ത് അതൊക്കെ പൊട്ടും. അണ്ഡകടാഹം വിറകൊള്ളിക്കുന്ന ഹുങ്കാര ഭീകര മുഴക്കത്തോടെ. ഞാനും നീയും സര്‍വവും ഇരുപത്തയ്യായിരം ചെറു കഷ്ണങ്ങളായി തെറിക്കുകയല്ല. ഉരുകി ആവിയായിപ്പോകും. റബ്ബേ... ആലമീനായ തമ്പുരാനേ.. ഭൂഗോളം. നമ്മുടെ സുന്ദരമായ ഈ ഭൂഗോളം ഭയാനക ഭയാനകമായ ഒരു ബ്രഹ്മാണ്ഡ.. ബ്രഹ്മാണ്ഡ ശവപ്പറമ്പായി ആദിമമായ അന്ധകാരത്തില് മുങ്ങിപ്പോകും.. സര്‍വത്ര ഭീകര, ഭീകരമായ ഇരുള് അവസാനത്തെ, പൊട്ടിത്തെറിയുടെ ഭയാനക മുഴക്കത്തിനായി. ജീവരാശികളോ, മനുഷ്യകുലമോ ചെവി ഓര്‍ക്കുക, ചെവി ഓര്‍ക്കുക.\nഒരുപാട് പ്രവാചകന്മാരുണ്ടായിട്ടുണ്ട്. സുലൈമാന്, മൂസാ, ഈസാ.... ഇവരാരും മോഹങ്ങളുടെ പുറകെ പോകാന് പറഞ്ഞിട്ടില്ല. അറേബ്യ മുഴുവനും കീഴടക്കിയ മുഹമ്മദ് നബി ചക്രവര്‍ത്തി ആയില്ല. സപ്രമഞ്ചകട്ടിലുകളും സിംഹാസനങ്ങളും ചെങ്കോലും കിരീടങ്ങളുമുള്ള രാജാക്കന്മാരും ചക്രവര്‍ത്തിമാരും അന്നുണ്ടായിരുന്നു. ദൈവത്തിന്റെ പ്രവാചകനായ മുഹമ്മദ് നബി കിടന്നിരുന്നത് വെറും ഒരു പായയിലാണ്. ഈത്തപ്പഴ മരത്തിന്റെ, ഓലകൊണ്ടു നെയ്ത പായയില്. വെളുപ്പിന് എണീക്കുമ്പോള് അല്ലാഹുവിന്റെ റസൂലിന്റെ നഗ്നമായ ദേഹത്തു പായയുടെ അടയാളങ്ങള് കണ്ടിരുന്നു. അന്നും സപ്രമഞ്ചകട്ടിലും, ഹംസധൂളി മെത്തകളും പട്ടും പരവതാനിയുമൊക്കെ ഉണ്ടായിരുന്നു. നബി വല്ലതിനും മോഹിച്ചോ? ഓര്‍ത്തുനോക്ക്...\nഭര്‍ത്താവ്, എന്ന വാക്കിന് അര്‍ഥങ്ങള് പലതാണ്. നിഷ്‌കാമ, സിദ്ധന്, ഋഷി, പുണ്യവാളന്, അടിമ, സ്ലേവ്, അവശന്, ആര്‍ത്തന്, ആലംബഹീനന്... എന്നിങ്ങനെയൊക്കെയുണ്ട്. ഭര്‍ത്താക്കന്മാര് പഞ്ചപാവങ്ങളാണ്. ഞങ്ങള്‍ക്ക് സംഘടനയില്ല. നിയമസഭയിലും പാര്‍ലമെന്റുകൡും ഞങ്ങള്‍ക്കു പ്രതിനിധികളില്ല. ഭര്‍ത്താക്കന്മാരായ ഞങ്ങള്‍ക്കു പത്രങ്ങളുമില്ല. ഭാര്യമാരായ നിങ്ങളുടെ എല്ലാം അവശതകള് പരിഹരിക്കാന്, എത്രയെത്ര സ്ത്രീ മാസികകളാണുള്ളത്. ആരുടെ മാസികയാണ് ആരാമം. അതുപറ.\nഅനുഗ്രഹീത സൃഷ്ടിയാകുന്നു സ്ത്രീ. ഞാന് പറഞ്ഞില്ലേ.. മൃദുല സുരഭില മധുരമനോഹര പ്രതിഭാസം...\nമൊശടനും കിറുക്കനും തനി കാട്ടാളനും കുഴിമടിയനുമായ പുരുഷനെ ഉണര്‍ത്തി, നേര്‍വഴിക്കു നടത്താന് വേണ്ടിയാകുന്നു സ്ത്രീകളെ സൃഷ്ടിച്ചിട്ടുള്ളത്. സ്‌നേഹത്തിന്റെയും അനുകമ്പയുടെയും, ക്ഷമയുടെയും, സഹാനുഭൂതിയുടെയും കാരുണ്യത്തിന്റെയും അത്ഭുത പ്രതിഭാസമാകുന്നു സ്ത്രീ...\nനേരത്തെ പറഞ്ഞമാതിരി, കുശുമ്പ്, അസൂയ, പക, മോഹങ്ങള് എന്നിവ ഇല്ലേ ഇല്ല. ഉണ്ടെങ്കില് തന്നെ അതൊക്കെ നിസ്സാര കാര്യങ്ങള്. തണ്ടിലെ വെറും മുള്ളുകള്.. സുന്ദര സുരഭില പുഷ്പങ്ങളാകുന്നു സ്ത്രീകള്. മഹിളാ മണികള്‍ക്കു നല്ലവണ്ണം അറിയാമായിരുന്നു. നേരത്തെ നല്ലവണ്ണം ആലോചിച്ചു ഉറച്ചതാണ്. പുഷ്പങ്ങളാണ്.... പുഷ്പങ്ങളുടെ കൂട്ടമാണ്. പുഷ്പങ്ങള് നിറഞ്ഞ ആരാമം... പൂക്കളാണെന്നുള്ള അനാദിയായ ബോധം അവര്‍ക്കുണ്ടായിരുന്നു. അതുകൊണ്ട് തന്നെയാണ് മഹിളകളുടെ മാസികക്കു 'ആരാമം' എന്ന് പേരിട്ടത്. ആ സുന്ദര ബോധം ഇല്ലായിരുന്നെങ്കില് പുട്ടുകുറ്റി, കഞ്ഞീം പുഴുക്കും, തട്ടോം കുപ്പായോ, കോഴി ബിരിയാണി, പട്ടുസാരി, വളകിലുക്കം, പെണ്‍പട.. ഇതില് ഏതെങ്കിലും ഒരു തകര്‍പ്പന് പേര് മാസികക്ക് അവര് ഇടുമായിരുന്നു.\nസ്ത്രീജനങ്ങള്‍ക്കായുള്ള നല്ല മാസികയാകുന്നു ആരാമം. ഇതു തുടങ്ങാന് വിചാരിച്ചതും തുടങ്ങിയതും അത്ഭുതകരമായ സംഭവമാണ്. പത്തെണ്ണൂറു കൊല്ലങ്ങളായിട്ട് മുസ്‌ലിമീങ്ങള് ഉറക്കത്തിലായിരുന്നു. വിശേഷിച്ചും മുസ്‌ലിം സ്ത്രീകള്. ഇപ്പോള് അവര് ദൈവാനുഗ്രഹത്താല് ഉണര്‍ന്നു. മുസ്‌ലിം സ്ത്രീകള്‍ക്കു എഴുത്തും വായനയും പഠിക്കാമെന്നായി. പ്രസംഗിക്കാമെന്നായി. പത്രങ്ങള് നടത്താം എന്നുമായി. പത്രാധിപകളും ആകാം. ഗേള്‍സ് ഇസ്‌ലാമിക് ഓര്‍ഗനൈസേഷന് പ്രവര്‍ത്തകര്‍ക്കും കെ.കെ. ശ്രീദേവിക്കും അഭിനന്ദനങ്ങള്. ശ്രീദേവിയോട് മലര്‍വാടി എന്ന കുട്ടികളുടെ മാസികയിലും പതിവായി എഴുതാന് പറയണം. മലര്‍വാടിയും ഒരത്ഭുത സംഭവം തന്നെ. കുട്ടികള്‍ക്കായുള്ള ഒരു മാസിക. മുസ്‌ലിമീങ്ങള് നടത്തുന്നു. നടത്താന് ധൈര്യപ്പെട്ടു. അതും മലയാള ഭാഷയില്.. നൂറ്റാണ്ടുകള്.. നൂറ്റാണ്ടുകളായി ദൈവം തമ്പുരാനേ.. എന്തുപറയാന്... നല്ലൊരു ദിനപത്രവും വരുന്നുണ്ട്. എല്ലാം അല്ലാഹുവിന്റെ അനുഗ്രഹത്താല് വിജയിക്കട്ടെ....\nസ്ത്രീ ജനങ്ങള് അബലകള് അല്ലേ അല്ല. ശക്തകളാണ്. സ്‌നേഹവും അനുകമ്പയും സഹാനുഭൂതിയും ക്ഷമയും കാരുണ്യവും ഒക്കെ സ്ത്രീ ജനങ്ങള്‍ക്ക് ഉള്ളതുകൊണ്ടാണ്, പുരുഷന്മാരും വിശേഷിച്ചു മൊശടന്മാരും കിറുക്കന്മാരുമായ ഭര്‍ത്താക്കന്മാര് ഈ ഭൂഗോളത്തില്, ആരോഗ്യത്തോടെ, ഇപ്പോള് ജീവിച്ചിരിക്കുന്നത്. കൊടുംക്രൂരനായ ഭര്‍തൃസമൂഹത്തെ ആഹാരത്തില് വിഷം ചേര്‍ത്തു കൊടുത്തുകൊല്ലാതിരിക്കുന്നത് കുശുമ്പികള് സ്‌നേഹമയികളും ക്ഷമയുടെ അവതാരങ്ങളും ആയതുകൊണ്ടു മാത്രമാണ്.\nഎനിക്കു തീരെ സുഖമില്ല. അവശന്... ആര്‍ത്തന്, ശ്വാസം മുട്ടല് കലശല്, നീ ഓടിപ്പോയി ഇതു വായിച്ചു കേള്‍പ്പിച്ചു വേഗം വാ... രണ്ട് മണിക്കൂറിനുള്ളില് നീ വന്നുചേര്‍ന്നിട്ടില്ലെങ്കില്ലോ... എന്റെ പുറത്തെ കടിയും ചൊറിച്ചിലും... ഓര്‍മയുണ്ടോ?\nഞാന് തനിച്ചു ഈ മരച്ചുവട്ടില് ഇരിക്കുകയാണെന്നോര്‍ക്കണം കെട്ടോ.. പുറം ചൊറിയുമെന്നും ഓര്‍ക്കണം.\nസ്ത്രീജനങ്ങള്‍ക്ക് വേണ്ടത്, കൂടുതല് കൂടുതല് സൗന്ദര്യം, സ്‌നേഹം, ആരോഗ്യം, ജീവിതത്തിനു കെട്ടുറപ്പ്, ദീര്‍ഘായുസ്സ്, പരമസുഖം ഇത്രയും ഞാന് ആശംസിക്കുന്നു. ഈ പറഞ്ഞതെല്ലാം തന്ന് കരുണാമയനായ അല്ലാഹു സര്‍വമാന സ്ത്രീ ജനങ്ങളെയും അനുഗ്രഹിക്കട്ടെ. ലോകത്തില് ശാന്തിയും സമാധാനവും ഒക്കെ വരട്ടെ. ലോക: സമസ്ത: സുഖിനോ: ഭവന്തു: മംഗളം.\n(ഗേള്‍സ് ഇസ്‌ലാമിക് ഓര്‍ഗനൈസേഷന്റെ ആഭിമുഖ്യത്തില് കോഴിക്കോട് ടൗണ്‍ഹാളില് നടന്ന അനുമോദന യോഗത്തില് വൈക്കം മുഹമ്മദ് ബഷീര് ഭാര്യ ഫാബി ബഷീറിനു വേണ്ടി എഴുതി തയ്യാറാക്കിയ ഇന്റര്‍വ്യൂ.)


CM Pinarayi Vijayan announces ten projects for social welfare - ആയിരം വിദ്യാർഥികൾക്ക് ഒരു ലക്ഷം രൂപ വരെ, വയോദികർക്ക് സർക്കാർ സേവനം വീട്ടിൽ; മുഖ്യമന്ത്രിയുടെ പത്തിനപരിപാടികൾ\nCm Pinarayi Vijayan Announces Ten Projects For Social Welfare\nപ്രവാസികൾക്ക് ആവശ്യമുള്ള സര്‍ക്കാര് രേഖകള് ലഭ്യമാക്കാന് അപേക്ഷിച്ചാല് 15 ദിവസത്തിനുള്ളില് ലഭ്യമാക്കുന്ന സംവിധാനം ഉണ്ടാക്കും\nJanuary 01, 2021 10:04:49 pm\nതിരുവനന്തപുരം: സർക്കാരിന്റെ രണ്ടാംഘട്ട നൂറുദിന പരിപാടികൾ തുടരുന്നതിനിടയിൽ പുതുവത്സര ദിനത്തോട് അനുബന്ധിച്ച് പത്തിന പരിപാടികൾ കൂടി പ്രഖ്യാപിച്ച് മുഖ്യമന്ത്രി പിണറായി വിജയൻ. സംസ്ഥാനത്തെ സാധാരണ ജനങ്ങള്‍ക്കുവേണ്ടി പത്ത് കാര്യങ്ങള് കൂടി പ്രഖ്യാപിക്കുകയാണെന്ന് മുഖ്യമന്ത്രി പറഞ്ഞു.\n1. സംസ്ഥാനത്തെ വയോധികർക്ക് സര്‍ക്കാരില് നിന്നും ആനുകൂല്യങ്ങള് ലഭിക്കാനോ പ്രശ്നങ്ങള് അവതരിപ്പിക്കാനോ സര്‍ക്കാര് ഓഫീസുകളിലേക്ക് നേരിട്ട് എത്തേണ്ടതില്ലാത്ത രീതിയില് ക്രമീകരണം ഏര്‍പ്പെടുത്തും. ഈ ജനുവരി പത്തിനുമുമ്പ് വിജ്ഞാപനം ചെയ്യുന്ന അഞ്ച് സേവനങ്ങള് ആദ്യഘട്ടത്തില് ഇതില് ഉള്‍പ്പെടുത്തും.\n2. ഓണ്‍ലൈനായി സേവനങ്ങള്‍ക്ക് അപേക്ഷിക്കാന് ബുദ്ധിമുട്ടുള്ളവര്‍ക്ക് വീടുകളില് പോയി പരാതി സ്വീകരിച്ച് അധികാരികള്‍ക്ക് എത്തിച്ച് തുടര്‍നടപടികളുടെ വിവരം വിളിച്ച് അറിയിക്കുന്നതിനുള്ള സംവിധാനമുണ്ടാക്കും. ഇതിന് സാമൂഹ്യ സന്നദ്ധ സേനാംഗങ്ങളുടെ സേവനം തദ്ദേശസ്വയംഭരണ സ്ഥാപനങ്ങള് വഴി വിനിയോഗിക്കും.\n3. പഠന താല്‍പ്പര്യമുള്ള, എന്നാല് സാമ്പത്തികശേഷി കുറവുള്ള വിദ്യാര്‍ത്ഥികള്‍ക്ക് ലോകോത്തര നിലവാരമുള്ള അന്താരാഷ്ട്ര സര്‍വകലാശാലകളില് പോയി പഠിക്കാൻ സാധിക്കാതെ വരുന്ന പോരായ്മ പരിഹരിക്കുന്നതിനുള്ള ശ്രമം എന്ന നിലയില് സര്‍ക്കാര് Eminent Scholars Online- എന്ന പരിപാടി ആരംഭിക്കും. ലോകപ്രശസ്ത സാമ്പത്തിക ശാസ്ത്രജ്ഞര്, സാമൂഹ്യശാസ്ത്രജ്ഞര്, ഭാഷാ വിദഗ്ദ്ധര് എന്നിങ്ങനെ വിവിധ മേഖലകളിലുള്ള പ്രമുഖരുമായി നമ്മുടെ കോളേജ്-സര്‍വ്വകലാശാലകളിലെ ബിരുദ-ബിരുദാനന്തര വിദ്യാര്‍ത്ഥികള്‍ക്ക് ആശയവിനിമയം നടത്താന് സംവിധാനമൊരുക്കും.\n4. സാമ്പത്തികമായി പിന്നോക്കം നില്‍ക്കുന്ന (വാര്‍ഷികവരുമാനം 2.5 ലക്ഷം രൂപയില് താഴെയുള്ള) കുടുംബങ്ങളില് നിന്നുള്ള ബിരുദപഠനം സ്തുത്യര്‍ഹമായ രീതിയില് പൂര്‍ത്തിയാക്കുന്ന സംസ്ഥാനത്തെ ആയിരം വിദ്യാര്‍ത്ഥികള്‍ക്ക് ഒരുലക്ഷം രൂപ വീതം മുഖ്യമന്ത്രിയുടെ വിദ്യാര്‍ത്ഥി പ്രതിഭാ ധനഹായ പദ്ധതിപ്രകാരം നല്‍കും. ഈ തുക ബാങ്ക് അക്കൗണ്ടില് നിക്ഷേപിക്കും.\n5. ‘അഴിമതിമുക്ത കേരളം’ പരിപാടി നടപ്പാക്കും. അഴിമതിയെക്കുറിച്ച് വിവരം ലഭ്യമാക്കുന്ന ആളിന്‍റെ പേര് രഹസ്യമായി സൂക്ഷിക്കും. ആ ഉറപ്പോടെ സോഫ്റ്റ്വെയറിലൂടെ പരാതി ഉന്നയിക്കാം. സര്‍ക്കാര് വിജ്ഞാപനം ചെയ്യുന്ന ഒരു അതോറിറ്റിക്കു മുമ്പിലാണ് കൃത്യതയുള്ള പരാതികള് ഉന്നയിക്കാന് അവസരമുണ്ടാക്കുക. വിവരം നല്‍കുന്ന ആളുകള് ഒരു സര്‍ക്കാര് ഓഫീസിന്‍റെയും പടി ചവിട്ടേണ്ടിവരില്ല. പരാതികള് സോഫ്റ്റ്വെയറില് ശേഖരിച്ച് അതിന്‍റെ നിജസ്ഥിതി ശാസ്ത്രീയ മാനദണ്ഡങ്ങളിലൂടെ മനസ്സിലാക്കി ആവശ്യമായ നടപടികള്‍ക്കായി ഈ അതോറിറ്റി കൈമാറും. വിജിലന്‍സ്/ വകുപ്പുതല നടപടികള്‍ക്ക് ഇതിനുശേഷം ആവശ്യമെങ്കില് അനുമതി നല്‍കും.\n6. പരിമിതികള്‍ക്കുള്ളിലും പരമ്പരാഗത നിര്‍മാണ രീതികളില് നിന്നും വ്യത്യസ്തമായി പ്രകൃതി സൗഹൃദമായ ചില ഘടകങ്ങള് ഉപയോഗിച്ച് നടത്തുന്ന ഗാര്‍ഹിക നിര്‍മാണങ്ങള്‍ക്ക് സര്‍ക്കാര് പ്രത്യേക പ്രോത്സാഹനം നല്‍കും. മരംമുറിക്കല് ഒഴിവാക്കുക, നിലംനികത്തല് ഒഴിവാക്കുക, സാധ്യമാകുന്നത്ര പ്രീഫാബ് സാങ്കേതിക വിദ്യ ഉപയോഗിക്കുക, കിണറുകളും ശുദ്ധജലസ്രോതസുകളും കുടിവെളള ആവശ്യത്തിന് വിനിയോഗിക്കാന് കഴിയുന്ന രീതിയില് നിലനിര്‍ത്തുക എന്നിങ്ങനെ സര്‍ക്കാര് നിശ്ചയിക്കുന്ന മാനദണ്ഡങ്ങള്‍ക്കനുസൃതമായി പ്രകൃതിസൗഹൃദ നിര്‍മാണ രീതി അവലംബിക്കുന്ന ഗാര്‍ഹിക നിര്‍മാണങ്ങള്‍ക്ക് ആദ്യം ഒറ്റത്തവണയായി അടക്കുന്ന കെട്ടിടനികുതിയില് നിശ്ചിത ശതമാനം ‘ഗ്രീന് റിബേറ്റ്’ അനുവദിക്കും.\n7. പ്രാദേശികതലത്തില് ആളുകള്‍ക്ക് പ്രഭാത-സായാഹ്ന സവാരി നടത്തുവാനും കുട്ടികള്‍ക്ക് കളിക്കുവാനും പൊതുഇടങ്ങള് അനിവാര്യമാണ്. എല്ലാ വില്ലേജുകളിലും ഇത്തരം പൊതുഇടം ഉണ്ടാക്കുക ഒരു ലക്ഷ്യമായി പ്രഖ്യാപിക്കുകയാണ്. പരിപാടിയുടെ ആദ്യഘട്ടമായി ഇത്തരം പൊതുഇടങ്ങള് ലഭ്യമല്ലാത്ത എല്ലാ പഞ്ചായത്തുകളിലും ഫെബ്രുവരി മാസം അവസാനത്തിനുമുമ്പ് പൊതുഇടം ഒരുക്കാനാണ് ലക്ഷ്യമിടുന്നത്.\n8. ‘സത്യമേവ ജയതേ’ എന്ന പേരില് ഒരു ഡിജിറ്റല്/മീഡിയ സാക്ഷരതാ പരിപാടി ആരംഭിക്കുകയാണ്. ഡിജിറ്റല് മീഡിയയെക്കുറിച്ച് സ്കൂളുകളിലൂടെയും കോളേജുകളിലൂടെയും പഠിപ്പിക്കും. ഇതിനായി പാഠ്യപദ്ധതി വികസിപ്പിക്കാന് സ്കൂളുകളെയും കോളേജുകളെയും പ്രോത്സാഹിപ്പിക്കും.\n9. മടങ്ങിവന്ന പ്രവാസികളില് പലര്‍ക്കും അവര് പിരിഞ്ഞുവന്ന സ്ഥാപനങ്ങളില്‍നിന്നും ആനുകൂല്യങ്ങള് ലഭിച്ചിട്ടില്ല. ഇക്കാരണങ്ങളാല് അവര് കടുത്ത മാനസിക സമ്മര്‍ദ്ദത്തിലാണ്. ഇവര്‍ക്ക് ആവശ്യമുള്ള സര്‍ക്കാര് രേഖകള് ലഭ്യമാക്കാന് അപേക്ഷിച്ചാല് 15 ദിവസത്തിനുള്ളില് ലഭ്യമാക്കുന്ന സംവിധാനം ഉണ്ടാക്കും. നിയമപരമായി നടപടിക്രമങ്ങള് പാലിച്ച് വിജ്ഞാപനം ചെയ്യേണ്ട കാലയളവുണ്ടെങ്കില് അത് ഇതില് ഉള്‍പ്പെടില്ല.\n10. കുട്ടികളിലെയും കൗമരക്കാരിലെയും അനീമിയ കുറച്ചുകൊണ്ടുവരാനായി പ്രത്യേക പരിപാടി ആരംഭിക്കും. പത്തിനും പതിനെട്ടിനും ഇടയില് പ്രായമുള്ള കുട്ടികള്‍ക്കിടയില് എത്രപേര്‍ക്ക് അനീമിയ ഉണ്ട് എന്ന പരിശോധന തദ്ദേശസ്വയംഭരണ സ്ഥാപനങ്ങളുടെ തലത്തില് നടത്തും. അങ്കണവാടിയിലെ ജീവനക്കാര്‍ക്ക് അടക്കം ഈ ലളിതമായ പരിശോധന നടത്താനുള്ള പരിശീലനം നല്‍കും.


ഇന്ന് 79 പേർക്ക് കൊവിഡ്-19 സ്ഥിരീകരിച്ചു; 60 പേരുടെ പരിശോധനാഫലം നെഗറ്റീവ് ആയി - IBC Live\nകൊല്ലം തദ്ദേശ ഉപതെരഞ്ഞെടുപ്പ്; ആറിൽ അഞ്ചും എൽഡിഎഫിന്, ബിജെപിയുടെ സിറ്റിംഗ് വാർഡും പിടിച്ചെടുത്തു 1 min ago\nPosted By: Editoron: June 16, 2020 In: KERALA, LATEST, NEWS, TOP NEWS\nകേരളത്തിൽ ഇന്ന് 79 പേർക്ക് കൊവിഡ്-19 സ്ഥിരീകരിച്ചു. മലപ്പുറം ജില്ലയിൽ നിന്നുള്ള 15 പേർക്കും, എറണാകുളം ജില്ലയിൽ നിന്നുള്ള 13 പേർക്കും, ആലപ്പുഴ, തൃശൂർ, കണ്ണൂർ ജില്ലകളിൽ നിന്നുള്ള7പേർക്ക് വീതവും, പത്തനംതിട്ട, പാലക്കാട് ജില്ലകളിൽ നിന്നുള്ള6പേർക്ക് വീതവും, തിരുവനന്തപുരം, കൊല്ലം, കോട്ടയം, കോഴിക്കോട് ജില്ലകളിൽ നിന്നുള്ള4പേർക്ക് വീതവും, കാസർഗോഡ് ജില്ലയിൽ നിന്നുള്ള2പേർക്കുമാണ് രോഗം സ്ഥിരീകരിച്ചത്. ഇന്ന് രോഗം സ്ഥിരീകരിച്ചവരിൽ 47 പേർ വിദേശ രാജ്യങ്ങളിൽ നിന്നും (കുവൈറ്റ്-23, യു.എ.ഇ.-12, ഖത്തർ-5, ഒമാൻ-3, സൗദി അറേബ്യ-2, ബഹറിൻ-1, തജിക്കിസ്ഥാൻ-1) 26 പേർ മറ്റ് സംസ്ഥാനങ്ങളിൽ നിന്നും (മഹാരാഷ്ട്ര-13, തമിഴ്നാട്-5, ഡൽഹി-3, പശ്ചിമ ബംഗാൾ-2, കർണാടക-1, ഗുജറാത്ത്-1, ഒഡീഷ-1) വന്നതാണ്.5പേർക്ക് സമ്പർക്കത്തിലൂടെയാണ് രോഗം ബാധിച്ചത്. തിരുവനന്തപുരം ജില്ലയിലെ2പേർക്കും മലപ്പുറം, കണ്ണൂർ, പാലക്കാട് ജില്ലകളിലെ ഒരാൾക്ക് വീതമാണ് സമ്പർക്കത്തിലൂടെ രോഗം ബാധിച്ചത്. ഇതുകൂടാതെ പത്തനംതിട്ട ജില്ലയിലെ ഒരു ആരോഗ്യ പ്രവർത്തകയ്ക്കും രോഗം ബാധിച്ചു.\nസംസ്ഥാനത്തെ വിവിധ ജില്ലകളിലായി 1,22,143 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 1,20,157 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 1986 പേർ ആശുപത്രികളിലും നിരീക്ഷണത്തിലാണ്. 210 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്. കഴിഞ്ഞ 24 മണിക്കൂറിനിടെ 4003 സാമ്പിളുകളാണ് പരിശോധിച്ചത്. ഇതുവരെ 1,18,893 വ്യക്തികളുടെ (സ്വകാര്യ ലാബിലെ സാമ്പിൾ ഉൾപ്പെടെ) സാമ്പിൾ പരിശോധനയ്ക്ക് അയച്ചിട്ടുണ്ട്. ഇതിൽ 4081 സാമ്പിളുകളുടെ പരിശോധനാ ഫലം വരാനുണ്ട്. ഇതുകൂടാതെ സെന്റിനൽ സർവൈലൻസിന്റെ ഭാഗമായി ആരോഗ്യ പ്രവർത്തകർ, അതിഥി തൊഴിലാളികൾ, സാമൂഹിക സമ്പർക്കം കൂടുതലുള്ള വ്യക്തികൾ മുതലായ മുൻഗണനാ ഗ്രൂപ്പുകളിൽ നിന്ന് 32,534 സാമ്പിളുകൾ ശേഖരിച്ചതിൽ 31,093 സാമ്പിളുകൾ നെഗറ്റീവ് ആയി. റുട്ടീൻ സാമ്പിൾ, ഓഗ്മെന്റഡ് സാമ്പിൾ, സെന്റിനൽ സാമ്പിൾ, പൂൾഡ് സെന്റിനിൽ, സി.ബി. നാറ്റ്, ട്രൂ നാറ്റ് എന്നിവ ഉൾപ്പെടെ ആകെ 1,57,117 സാമ്പിളുകളാണ് പരിശോധനയ്ക്കായി അയച്ചത്.\nഇന്ന് പുതുതായി ഒരു ഹോട്ട് സ്പോട്ടാണുള്ളത്. തിരുവനന്തപുരം ജില്ലയിലെ കാട്ടാക്കടയാണ് പുതിയ ഹോട്ട് സ്പോട്ട്. കാട്ടാക്കട ഗ്രാമ പഞ്ചായത്തിലെ 16, 17, 18, 19, 20, 21 വാർഡുകളെ കണ്ടൈമെന്റ് സോണുകളാക്കിയിട്ടുണ്ട്. ഇന്ന് 16 പ്രദേശങ്ങളേയാണ് ഹോട്ട് സ്പോട്ടിൽ നിന്നും ഒഴിവാക്കിയത്. പാലക്കാട് ജില്ലയിലെ ചിറ്റൂർ-തത്തമംഗലം, കണ്ണാടി, കാരാക്കുറിശ്ശി, കൊടുവായൂർ, കൊല്ലങ്കോട്, പട്ടാമ്പി, പുതുപരിയാരം, ശ്രീകൃഷ്ണപുരം, കോട്ടയം ജില്ലയിലെ വെള്ളാവൂർ, പായിപ്പാട്, ചങ്ങനശ്ശേരി മുൻസിപ്പാലിറ്റി, മാടപ്പള്ളി, അയ്മനം, കങ്ങഴ, തൃക്കൊടിത്താനം, വയനാട് ജില്ലയിലെ സുൽത്താൻ ബത്തേരി മുൻസിപ്പാലിറ്റി തുടങ്ങിയ പ്രദേശങ്ങളാണ് ഹോട്ട് സ്പോട്ടിൽ നിന്നും ഒഴിവാക്കിയത്. നിലവിൽ ആകെ 110 ഹോട്ട് സ്പോട്ടുകളാണ് ഉള്ളത്.\nകണ്ണൂരില് 13 വയസുകാരിയെ പീഡിപ്പിക്കാന് ശ്രമിച്ച കേസില് പ്രതി അറസ്റ്റില്


ഡാന്‍സ് മാസ്റ്ററെയല്ല ഞാന് വിവാഹം ചെയ്യുന്നത്, പ്രചാരണങ്ങള്‍ക്കെതിരെ ആഞ്ഞടിച്ച് ദുല്‍ഖര് നായിക | Sruthi Hariharan about her marriage - Malayalam Filmibeat\n» ഡാന്‍സ് മാസ്റ്ററെയല്ല ഞാന് വിവാഹം ചെയ്യുന്നത്, പ്രചാരണങ്ങള്‍ക്കെതിരെ ആഞ്ഞടിച്ച് ദുല്‍ഖര് നായിക\nഡാന്‍സ് മാസ്റ്ററെയല്ല ഞാന് വിവാഹം ചെയ്യുന്നത്, പ്രചാരണങ്ങള്‍ക്കെതിരെ ആഞ്ഞടിച്ച് ദുല്‍ഖര് നായിക\nPublished: Friday, September 8, 2017, 9:31 [IST]\nനിര്‍മാതാവില് നിന്ന് നേരിട്ട ദുരനുഭവത്തെ കുറിച്ച് തുറന്ന് പറഞ്ഞ് ദുല്‍ഖറിന്റെ നായിക\nബിഗ് ബജറ്റ് ചിത്രം കിട്ടാന് വഴങ്ങികൊടുക്കും...: ദുല്‍ഖറിന്റെ നായികയുടെ വെളിപ്പെടുത്തല്\nദുല്‍ഖറിന്റെ നായികയുടെ നഗ്നചിത്രങ്ങള് ഇന്റര്‍നെറ്റില് വൈറലാകുന്നു, പ്രചരിപ്പിച്ചതാര് ?\nശ്രുതി ഹരിഹരന് തിരക്കേറുന്നു\nസിനിമാ കമ്പനിയിലൂടെ വെള്ളിത്തിരയില് അരങ്ങേറിയ ശ്രുതിയുടെ വിവാഹം കഴിഞ്ഞുവെന്ന തരത്തില് കഴിഞ്ഞ ദിവസം വാര്‍ത്തകള് പ്രചരിച്ചിരുന്നു. തെന്നിന്ത്യന് പ്രേക്ഷകരുടെ പ്രിയതാരമായി മാറിയ ശ്രുതി രഹസ്യമായി വിവാഹിതയായി എന്ന തരത്തിലായിരുന്നു വാര്‍ത്തകള് പ്രചരിച്ചത്.\nപ്രണയം വീട്ടുകാരെ അറിയിച്ചില്ലെങ്കില് രാഖി കെട്ടി സഹോദരനാക്കും, സാമന്തയുടെ ഭീഷണി ഏറ്റു!\nഡാന്‍സ് മാസ്റ്ററെയാണ് താരം വിവാഹം ചെയ്തതെന്നായിരുന്നു റിപ്പോര്‍ട്ടുകള്. എന്നാല് താന് അറിയാതെ ആരാണ് തന്റെ വിവാഹം നടത്തിയതെന്നായിരുന്നു ഇക്കാര്യത്തെക്കുറിച്ച് അറിഞ്ഞപ്പോഴുള്ള പ്രതികരണം. എല്ലാവരെയും അറിയിച്ച് മാത്രമേ തന്റെ വിവാഹം നടത്തുള്ളൂവെന്നും താരം പറയുന്നു.\nഡാന്‍സ് മാസ്റ്ററുമായി രഹസ്യ വിവാഹം\nഡാന്‍സ് മാസ്റ്ററുമായി രഹസ്യ വിവാഹം നടത്തിയെന്ന തരത്തിലായിരുന്നു വാര്‍ത്തകള് പ്രചരിച്ചിരുന്നത്. സിനിമാലോകത്ത തന്നെ ഞെട്ടിച്ച വാര്‍ത്തയായിരുന്നു ഇത്.\nവീട്ടുകാര് വിവാഹത്തിനായി നിര്‍ബന്ധിച്ചു തുടങ്ങിയിട്ടുണ്ടെന്ന് താരം പറയുന്നു. എല്ലാവരും അറിയിച്ചു കൊണ്ടുള്ള വിവാഹമാണ് താന് ഉദ്ദേശിക്കുന്നത്.\nഅടിസ്ഥാന രഹിതമായ പ്രചാരണം\nഅടിസ്ഥാന രഹിതമായ വാര്‍ത്തകളാണ് താനുമായി ബന്ധപ്പട്ട് പ്രചരിക്കുന്നതെന്നും ശ്രുതി പറയുന്നു. താന് അറിയാതെ ആരാണ് തന്റെ വിവാഹം നടത്തിയത്.\nസിനിമാതാരത്തെ വിവാഹം കഴിക്കില്ല\nതെന്നിന്ത്യന് സിനിമാപ്രേമികളുടെ പ്രിയതതാരമായി മാറിയ ശ്രുതിക്ക് പ്രതിശ്രുത വരനെക്കുറിച്ചും കൃത്യമായ കാഴ്ചപ്പാടുകളുണ്ട്. സിനിമയില് നിന്നുള്ള ഒരാളാവില്ല തന്റെ പങ്കാളിയെന്ന് താരം പറയുന്നു.\nഡാന്‍സ് മാസ്റ്ററെ നേരത്തെ അറിയാം\nതാരമായി മാറുന്നതിന് മുന്‍പേ തന്നെ തനിക്ക് ഡാന്‍സ് മാസ്റ്ററെ അറിയാമെന്നും ശ്രുതി പറയുന്നു. ദുല്‍ഖര് സല്‍മാന് ചിത്രമായ സോലോയിലാണ് താരം ഇപ്പോള് അഭിനയിച്ചുകൊണ്ടിരിക്കുന്നത്.\nപാപ്പരാസികളുടെ പുതിയ ഇര\nതാരങ്ങളെ വിടാതെ പിന്തുടരുകയാണ് പാപ്പരാസികള്. ശ്രുതി ഹരിഹരനാണ് ഒടുവില് പാപ്പരാസികളുടെ ഇരയായി മാറിയിട്ടുള്ളത്.\nRead more about: sruthi hariharan marriage solo dulquer salmaan malayalam film malayalam cinema malayalam movie ശ്രുതി ഹരിഹരന് ദുല്‍ഖര് സല്‍മാന് വിവാഹം സോലോ\nSruthi Hariharan about her marriage.\nStory first published: Friday, September 8, 2017, 9:31 [IST]


ബ്രിഡ്ജ്ടൗണ്: ഇന്ത്യയ്‌ക്കെതിരായ മൂന്നാം ടെസ്റ്റിനുള്ള 13 അംഗ വെസ്റ്റിന്‍ഡീസ് ടീമില് നിന്നും രാംനരേഷ് സര്‍വനെ ഒഴിവാക്കി. മോശം ഫോമിനെ തുര്‍ന്നാണ് സര്‍വനെ ഒഴിവാക്കിയത്. സര്‍വനു പകരം ഇടംകയ്യന് ബാറ്റ്‌സ്മാനായ കീരന് പവലിനെ ടീമില് ഉള്‍പ്പെടുത്തി. 21 കാരനായ പവല് വിന്‍ഡീസ് എ ടീമിലെ സ്ഥിരാംഗമാണ്.\nആദ്യ രണ്ടു ടെസ്റ്റുകളിലെ നാലുഇന്നിംഗ്‌സുകളിന് നിന്നായി 29 റണ്‍സ് മാത്രമാണ് സര്‍വനു നേടാനായത്. ഒന്നര വര്‍ഷത്തെ ഇടവേളയ്ക്ക് ശേഷം മേയില് നടന്ന പാക്കിസ്ഥാന് പരമ്പരയിലാണ് 31- കാരനായ സര്‍വന് ടീമില് മടങ്ങിയെത്തിയത്. എന്നാല് പാക്ക് പരമ്പരയ്ക്ക് ശേഷം വന്ന ഇന്ത്യന് പരമ്പരയിലും അവസരം മുതലാക്കാന് സര്‍വനായില്ല.\nകുറച്ച് കാലമായി സര്‍വന് ഫോം കണ്ടെത്താന് വിഷമിക്കുകയാണ് . ഫോം വീണ്ടെടുക്കാനും രാജ്യാന്തര ക്രിക്കറ്റിലേക്ക് തിരിച്ച് വരാനും സര്‍വന് അവസരം നല്‍കുകയാണെന്ന് പുറത്താക്കലിനെ ന്യായീകരിച്ച് കൊണ്ട് വിന്‍ഡീസ് സെലക്ഷന് കമ്മറ്റി ചെയര്‍മാന് ക്ലൈഡ് ബട്ട് പറഞ്ഞു.\nനേരത്തെ രണ്ടാം ടെസ്റ്റിനുള്ള ടീമില് നിന്നും മോശം ഫോമിനെത്തുടര്‍ന്ന് വൈസ് ക്യാപ്റ്റന് ബ്രണ്ടന് നാഷിനെയും വി്ന്‍ഡീസ് സെലക്ടര്‍മാര് ഒഴിവാക്കിയിരുന്നു. മുന് ക്യാപ്റ്റന് ക്രിസ് ഗെയ്ല് ഇക്കുറിയും ടീമിലിടം പിടിച്ചില്ല. ജൂലൈയ് ആറിന് വിന്‍ഡോസര് പാര്‍ക്കിലാണ് മൂന്നാം ടെസ്റ്റ് ആരംഭിക്കുന്നത്. ആദ്യടെസ്റ്റില് വിജയിച്ച ഇന്ത്യ പരമ്പരയില് 1-0 ന് മുന്നിലാണ്.


| ലോട്ടറിയടിച്ച ടിക്കറ്റ് മോഷ്‌ടിച്ചു; മറിച്ചുവിറ്റ് പണം മാറിയെടുത്തു | Mangalam\nFriday, July 12, 2019 Last Updated0Min 34 Sec ago English Edition\nകുളമാവ്: മൂന്നാം സമ്മാനമായ ഒരു ലക്ഷം രൂപയുടെ ലോട്ടറിയടിച്ച ടിക്കറ്റ് മോഷ്‌ടിച്ചശേഷം മറിച്ചുവിറ്റ് പണം മാറിയെടുത്തു.\nമേസ്‌തിരിപ്പണിക്കാരനായ മുത്തിയുരുണ്ടയാര് പാടത്തില് രാജുവാണ് പരാതിക്കാരന്. ഇയാളുടെ സഹായി ചെറുതോണി സ്വദേശി അജിത്ത് സജി (22) ആണ് ലോട്ടറി മോഷ്‌ടിച്ചതെന്നാണ് പരാതി. സംഭവത്തില് കുളമാവ് പോലീസ് കേസെടുത്ത് അന്വേഷണം ആരംഭിച്ചു. ജൂണ് 28നു നറുക്കെടുത്ത സംസ്‌ഥാന സര്‍ക്കാരിന്റെ നിര്‍മല് ലോട്ടറിക്കായിരുന്നു സമ്മാനം. ഇതിന്റെ ഫലം ഓണ്‍ലൈനിലൂടെ മൊബൈല് വഴി നോക്കി പറഞ്ഞത് അജിത്താണ്. പിന്നീട് 30ന് ഇയാള് രാജുവിന്റെ വീട്ടിലെത്തിയിരുന്നു. പണവും ലോട്ടറിയും സൂക്ഷിക്കുന്ന സ്‌ഥലം അറിയാവുന്ന അജിത്ത് ഇവിടെനിന്നും ഇത് എടുത്തെന്നാണ് പരാതി. ടിക്കറ്റ് മാറാന് നോക്കിയപ്പോഴാണ് ലോട്ടറിയും 7500 രൂപയും കാണാനില്ലെന്നു മനസിലായത്. പിന്നീട് ഇക്കാര്യം രാജീവിനോടു ചോദിച്ചെങ്കിലും എടുത്തില്ലെന്നായിരുന്നു മറുപടി. എന്നാല് തൊട്ടടുത്ത ദിവസം പുതിയ കോട്ടുമായി വന്ന അജിത്തിനെ കണ്ടപ്പോള് രാജുവിനു സംശയം വര്‍ധിച്ചു. മരുമകനെക്കൊണ്ട് ഫോണ് വിളിപ്പിച്ചപ്പോള് അജിത്ത് എടുക്കാതെ വന്നതിനെത്തുടര്‍ന്ന് രാജീവ് കുളമാവ് പോലീസില് പരാതി നല്‍കുകയും പോലീസ് നടത്തിയ അന്വേഷണത്തില് ചെറുതോണിയിലെ ഒരു വ്യാപാരിക്ക് 54,000 രൂപയ്‌ക്ക് ടിക്കറ്റ് വിറ്റതായും കണ്ടെത്തി.\nഉടന്‍തന്നെ കട്ടപ്പന ലോട്ടറി ഓഫീസില് ടിക്കറ്റ് ബ്ലോക്ക് ചെയ്യണമെന്നും പണം കൊടുക്കരുതെന്നും പോലീസ് പറഞ്ഞു. അജിത്തിനെ അന്വേഷിച്ചപ്പോള് മുങ്ങിയതായാണ് വിവരം. കുളമാവ് എസ്.ഐ: ടി.എ നാസറും സംഘവും കേസെടുത്ത് അന്വേഷണം ആരംഭിച്ചു. ഒന്നര വര്‍ഷം മുന്‍പ് കൊച്ചി സ്വദേശിയായ ഒരാള് കുളമാവ് ഡാമില്‍നിന്നും എടുത്തുചാടിയപ്പോള് പുറകെ ചാടി രക്ഷിച്ചയാളാണ് രാജു.


ഉസൈന് ബോള്‍ട്ടിന് എതിരില്ല; 200 മീറ്ററിലും സ്വര്‍ണം, ചരിത്ര നേട്ടം | Reporter Live\nBy Web Desk\tAugust 19, 2016 8:17 am A+ A-\nറിയോ ഡി ജനീറോ: റിയോ ഒളിംപിക്‌സിലെ ട്രാക്കില് കാലൊച്ചകളുടെ വേഗപ്പെരുമ തീര്‍ത്ത് വീണ്ടും ഉസൈന് ബോള്‍ട്ട്. പുരുഷന്‍മാരുടെ 200 മീറ്ററിലും തന്നെ വെല്ലാന് ഇനിയും ആരും വളര്‍ന്നിട്ടില്ലെന്ന് തെളിയിച്ച ബോള്‍ട്ട് തുടര്‍ച്ചയായ മൂന്നാം ഒളിംപിക്‌സിലും സ്വര്‍ണം കരസ്ഥമാക്കി. ഈ നേട്ടം കരസ്ഥമാക്കുന്ന ആദ്യ താരം. അങ്ങനെ ചരിത്രത്തിന്റെ താളുകളിലേക്ക് ഓടിക്കയറുകയായിരുന്നു ബോള്‍ട്ട്. 19.78 സെക്കന്റിലാണ് ബോള്‍ട്ട് 200 മീറ്ററില് കുതിച്ചെത്തിയത്.\nതനിക്ക് ബോള്‍ട്ടിടാന് വന്നവരെയെല്ലാം ബഹുദൂരം പിന്നിലാക്കിയായിരുന്നു ബോള്‍ട്ടിന്റെ പൊന്നണിയല്. കാനഡയുടെ ആന്ദ്രെ ഡി ഗ്രാസെ വെള്ളി നേടിയത് 20.02 സെക്കന്റില്. 20.12 സെക്കന്റില് പൂര്‍ത്തിയാക്കിയ ഫ്രാന്‍സിന്റെ ക്രിസ്റ്റഫ് ലിമത്രെ വെങ്കലം കരസ്ഥമാക്കി.\n200 മീറ്ററില് തുടര്‍ച്ചയായി മൂന്ന് ഒളിംപിക്‌സ് സ്വര്‍ണം കരസ്ഥമാക്കുന്ന ആദ്യ താരമാണ് ജമൈക്കയുടെ ഉസൈന് ബോള്‍ട്ട്. ഇനി 4×100 മീറ്റര് റിലെയില് കൂടി കിരീടം ചൂടിയാല് ഒളിംപിക്‌സ് ചരിത്രത്തില് ട്രിപ്പിള് ട്രിപ്പിള് എന്ന അത്യപൂര്‍വ്വ ബഹുമതിക്ക് ഉടമയാകും ഈ 29 കാരന്.


കത്തികാണിച്ച് ഭീഷണിപ്പെടുത്തി പ്രകൃതി വിരുദ്ധ പീഡനം: പ്രതി അറസ്റ്റില് • Suprabhaatham\nകത്തികാണിച്ച് ഭീഷണിപ്പെടുത്തി പ്രകൃതി വിരുദ്ധ പീഡനം: പ്രതി അറസ്റ്റില്\nനിലമ്പൂര്: കത്തി കാണിച്ച് ഭീഷണിപ്പെടുത്തി 14 കാരനെ പ്രകൃതിവിരുദ്ധ പീഡനത്തിനിരയാക്കിയ കേസില് ഒരാളെ നിലമ്പൂര് പൊലിസ് ആറസ്റ്റ് ചെയ്തു. ചന്തക്കുന്ന് ചാരംകുളം തൊണ്ടിയില് സെയ്ഫുദ്ദീന് എന്ന ഗുണ്ടുറാവു (29)വിനെയാണ് നിലമ്പൂര് എസ്.ഐ മനോജ് പറയറ്റ അറസ്റ്റു ചെയ്തത്. കുട്ടിയുടെ രക്ഷിതാക്കള് നല്‍കിയ പരാതിയുടെ അടിസ്ഥാനത്തിലാണ് അറസ്റ്റ്്. ഒളിവിലായിരുന്ന പ്രതിയെ ഇന്നലെ തന്ത്രപരമായാണ് പൊലിസ് പിടികൂടിയത്.\nരണ്ടുമാസം മുന്‍പാണ് കേസിനാസ്പദമായ സംഭവം. വീട്ടിലേക്ക് നടന്നു പോകുകയായിരുന്ന സ്‌കൂള് വിദ്യാര്‍ഥിയോട് പ്രതി ബൈക്കില് കയറാന് ആവശ്യപ്പെടുകയായിരുന്നു. കുട്ടി ബൈക്കില് കയറാതെ നടക്കാന് തുടങ്ങിയപ്പോള് പ്രതി കൈവശമുളള കത്തി കാണിച്ച് ഭീഷണിപ്പെടുത്തി വണ്ടിയില് കയറ്റിക്കൊണ്ടുപോയി പ്രകൃതി വിരുദ്ധ പീഡനത്തിനിരയാക്കിയെന്നാണ് കേസ്. തുടര്‍ന്നും പലതവണ ഭീഷണി മുഴക്കി പ്രതി കുട്ടിയെ പീഡിപ്പിച്ചിരുന്നുവെന്ന് പൊലിസ് പറഞ്ഞു.\nഇയാള്‍ക്കെതിരേ മറ്റുപല കേസുകളും ഉണ്ട്. കൂടെ ചെല്ലാന് പറഞ്ഞപ്പോള് വിസമ്മതിച്ച 11 വയസുകാരനെ കൊല്ലുമെന്ന് ഭീഷണിപ്പെടുത്തിയതിന് നിലമ്പൂര് പൊലിസ് സ്റ്റേഷനില് കേസുണ്ട്. ചാലിയാര് ആശുപത്രിക്കു സമീപം വച്ച് ഒരാളെ കത്തി കൊണ്ട് കുത്തി പരുക്കേല്‍പ്പിച്ചതിനും പിടികൂടിയ മണല് വണ്ടിയിലെ ഡ്രൈവര്‍ക്കു പകരക്കാരനായി വന്ന് ആള്‍മാറാട്ടം നടത്തി പൊലിസിനെ കബളിപ്പിക്കാന് ശ്രമിച്ചതിനും നേരത്തേ കേസെടുത്തിട്ടുണ്ട്. വേട്ടക്കുപയോഗിച്ച തോക്കു പിടികൂടിയതിന് എടവണ്ണ പൊലിസ് സ്റ്റേഷനിലും മദ്യപിച്ച് പ്രശ്‌നങ്ങളുണ്ടാക്കിയതിന് നിലമ്പൂര്, വണ്ടൂര്, കാളികാവ് സ്‌റ്റേഷനുകളിലും കേസുകളുണ്ട്. പ്രതിയെ നിലമ്പൂര് കോടിതി റിമാന്‍ഡ് ചെയ്തു.


ഇറാനില് ഭൂചലനം; യുഎഇ ഉള്‍പ്പെടെ ഗള്‍ഫ് രാജ്യങ്ങളിലും പ്രകമ്പനം » Newsthen\nഇറാനില് ഭൂചലനം; യുഎഇ ഉള്‍പ്പെടെ ഗള്‍ഫ് രാജ്യങ്ങളിലും പ്രകമ്പനം\nദുബൈ: ഇറാനില് ബുധനാഴ്ച രാവിലെ ഭൂചലനം ഉണ്ടായതായി റിപ്പോര്‍ട്ട്. രാവിലെ 10.06നാണ് റിക്ടര് സ്‌കെയിലില് 5.9 തീവ്രത രേഖപ്പെടുത്തിയ ഭൂചലനം ഉണ്ടായത്. ഭൂചലനത്തിന്റെ പ്രകമ്പനം യുഎഇ ഉള്‍പ്പെടെയുള്ള ഗള്‍ഫ് രാജ്യങ്ങളിലും അനുഭവപ്പെട്ടു.\nദക്ഷിണ ഇറാനിലാണ് ഭൂചലനമുണ്ടായതെന്ന് യുഎഇ ദേശീയ കാലാവസ്ഥാ നിരീക്ഷണ കേന്ദ്രം അറിയിച്ചു. ദുബൈയിലെ നിരവധി താമസക്കാര് പ്രകമ്പനം അനുഭവപ്പെട്ടതായി ട്വിറ്ററില് കുറിച്ചു.\nഅമേരിക്കന് ജിയോളജിക്കല് സര്‍വേയുടെ അറിയിപ്പ് പ്രകാരം യുഎഇക്ക് പുറമെ ബഹ്‌റൈന്, സൗദി അറേബ്യ, ഖത്തര് എന്നിവിടങ്ങളിലും പ്രകമ്പനം അനുഭവപ്പെട്ടു. 10 കിലോമീറ്റര് ആഴത്തിലായിരുന്നു ഭൂചലനത്തിന്റെ പ്രഭവ കേന്ദ്രം.\nഭൂചലനം കാരണമായുണ്ടായ പ്രകമ്പനം അനുഭവപ്പെട്ടവര് എന്താണ് സംഭവിച്ചതെന്ന് ചോദിച്ചും മറ്റാര്‍ക്കെങ്കിലും സമാനമായ അനുഭവമുണ്ടായോ എന്ന് അന്വേഷിച്ചും സാമൂഹിക മാധ്യമങ്ങളില് പോസ്റ്റുകളിട്ടു. എന്നാല് പ്രകമ്പനം അനുഭവപ്പെട്ടതല്ലാതെ യുഎഇയില് മറ്റ് തരത്തിലുള്ള ആഘാതങ്ങളൊന്നും ഉണ്ടായിട്ടില്ലെന്ന് ദേശീയ കാലാവസ്ഥാ നിരീക്ഷണ കേന്ദ്രം അറിയിച്ചു.\nകഴിഞ്ഞദിവസം ജമ്മുവിലും ഭൂചലനം ഉണ്ടായതായി റിപ്പോര്‍ട്ടുകളുണ്ടായിരുന്നു. റിക്ടര് സ്‌കെയിലില് 4.7 രേഖപ്പെടുത്തിയതായാണ് വിവരം. താജിക്കിസ്ഥാന് ആയിരുന്നു ഇതിന്‍െ്‌റ പ്രഭവകേന്ദ്രം.\nചുവപ്പ് കാർഡ് കാട്ടി;റഫറിയെ അടിച്ചുകൊന്നു\nമുസ്ലിം പള്ളികളിലെ പ്രഭാഷണ നിയന്ത്രണം: സര്‍ക്കാര് നയമല്ലെന്ന് മുഖ്യമന്ത്രി; നോട്ടീസ് നല്‍കിയ പോലീസുകാരനെതിരേ നടപടി


Pulwama Attack Fallout: Kashmiri Students in Delhi Fear for Their Security | കശ്മീരി വിദ്യാര്‍ഥികള് ഭയത്തില്; സുരക്ഷ ഒരുക്കുമെന്ന് പോലീസ്, സഹായവുമായി ആക്ടിവിസ്റ്റുകള് - Malayalam Oneindia\nPublished: February 17 2019, 14:55 [IST]\nദില്ലി: പുല്‍വാമ ഭീകരാക്രമണത്തിന്റെ പശ്ചാത്തലത്തില് ദില്ലിയിലെ കശ്മീരി വിദ്യാര്‍ഥികള് ഭയത്തില്. കശ്മീരി വിദ്യാര്‍ഥികള്‍ക്കെതിരെ വിവിധ സംസ്ഥാനങ്ങളില് ആക്രമണമുണ്ടായ സാഹചര്യത്തിലാണിത്. ദില്ലിയിലെ കശ്മീരി വിദ്യാര്‍ഥികളുടെ അഭിമുഖങ്ങള് മാധ്യമങ്ങള് പുറത്തുവിട്ടതോടെ വിഷയത്തില് പോലീസ് ഇടപെട്ടു.\nകശ്മീരി വിദ്യാര്‍ഥികളുടെ സുരക്ഷ ഉറപ്പാക്കുമെന്ന് പോലീസ് അറിയിച്ചു. കശ്മീരികളുടെത് മാത്രമല്ല, എല്ലാവരുടെയും സുരക്ഷ ഉറപ്പാക്കുമെന്നും ഡെപ്യൂട്ടി പോലീസ് കമ്മീഷണര് മധുര് വര്‍മ ട്വീറ്റ് ചെയ്തു.\nകശ്മീരി വിദ്യാര്‍ഥികള്‍ക്ക് നേരെ ആക്രമണം നടക്കുന്നുവെന്ന വാര്‍ത്തകള് ഭയപ്പെടുത്തുന്നുവെന്ന് ജാമിയ മില്ലിയ ഇസ്ലാമിയയിലെ കശ്മീരി വിദ്യാര്‍ഥി പറഞ്ഞു. ആളുകള് കശ്മീരി വിദ്യാര്‍ഥികളെ ആക്രമിക്കുന്നു, ചീത്ത വിളിക്കുന്നു, അവരെ പുറത്താക്കണമെന്ന് ആവശ്യപ്പെടുന്നു, പാകിസ്താന് ജയ് വിളിച്ചെന്ന് ആരോപിച്ച് കേസെടുക്കുന്നു... ഇതാണ് ഭയപ്പാടുണ്ടാക്കാന് കാരണമെന്ന് ജെഎന്‍യു ആക്ടിവിസ്റ്റ് ഷെഹല റാഷിദ് പറഞ്ഞു. കശ്മീരിയാണ് ഷെഹല. കശ്മീരികള്‍ക്ക് എല്ലാ സഹായവും നല്‍കുമെന്ന് സാമൂഹിക പ്രവര്‍ത്തകര് അറിയിച്ചു. കശ്മീരികളെ സ്വാഗതം ചെയ്യുന്നുവെന്നും രാജദീപ് സര്‍ദേശ് ഉള്‍പ്പെടെയുള്ളവര് സോഷ്യല് മീഡിയയില് പ്രതികരിച്ചു.\nഭീകരര് എന്ന് മുദ്ര ചാര്‍ത്തുന്നതിനാല് തങ്ങള് സോഷ്യല് മീഡിയയില് പോലും പ്രതികരിക്കിന്നില്ലെന്ന് ഡല്‍ഹി സര്‍വകലാശാലയിലെ കശ്മീരി വിദ്യാര്‍ഥിയായ അനീസ് അഹമ്മദ് പറഞ്ഞു. എന്നാല് ഭയപ്പെടേണ്ട സാഹചര്യമില്ലെന്ന് ഡെപ്യൂട്ടി പോലീസ് കമ്മീഷണര് വര്‍മ പറഞ്ഞു. ന്യൂനപക്ഷങ്ങള് കൂടുതലായി താമസിക്കുന്ന പ്രദേശങ്ങളില് സുരക്ഷ ശക്തമാക്കിയിട്ടുണ്ട്.\nമതത്തിന്റെ പേരില് കശ്മീരി വിദ്യാര്‍ഥികളെ ആക്രമിക്കുന്നതിനോട് യോജിക്കാനാകില്ലെന്ന് ദില്ലി മന്ത്രി രാജേന്ദ്രപാല് ഗൗതം പറഞ്ഞു. കശ്മീരി വിദ്യാര്‍ഥികളുടെ സുരക്ഷ ശക്തമാക്കാന് കേന്ദ്ര ആഭ്യന്തര മന്ത്രാലയം എല്ലാ സംസ്ഥാനങ്ങള്‍ക്കും നിര്‍ദേശം നല്‍കി. ഡെറാഡൂണിലും ബെംഗളൂരുവിലും അംബാലയിലും കശ്മീരി വിദ്യാര്‍ഥികള്‍ക്കെതിരെ ആക്രമണം നടന്നതാണ് ആശങ്ക വര്‍ധിക്കാന് കാരണം.\npulwama attack kashmir army crpf newdelhi delhi police\nStory first published: Sunday, February 17, 2019, 14:55 [IST]


Konkani short story for children by Damodar Radhakrishnan-ബൊബ്ബോ ദേവാ, ബൊബ്ബോ ദീരേ\n“വല്യൊരു ഭൂതമാണ് കോക്കാച്ചീ. ഞാനും ശ്യാമുവും ഒരുമിച്ചാ കിടന്നുറങ്ങാറ്. ഒരു ദിവസം വെളുപ്പാന്‍കാലത്ത് ഞാന് തലവഴി പുതപ്പിട്ടു മൂടി എന്നിട്ട് ശ്യാമുവിനെ വിളിച്ചു” കുട്ടികൾക്കായി നടനും ഡബ്ബിങ് ആർട്ടിസ്റ്റുമായ ദാമോദർ രാധാകൃഷ്ണൻ എഴുതിയ കൊങ്കണി ജീവിതവും ഭാഷയും പശ്ചാത്തലമാക്കിയ കഥ\nNovember 14, 2018 11:22:48 am\nഞങ്ങടെ വീട് വെളുത്ത മണലുള്ള, ധാരാളം മരങ്ങളുള്ള സ്ഥലത്താണ്. മരങ്ങളെന്നു പറഞ്ഞാ അപ്പൂപ്പന് മരങ്ങള്.\nപൈന്, അത്തി, നെല്ലി, അശോകം, ആഞ്ഞിലി, തേക്ക്, സപ്പോട്ട, കശുമാവ്, നാടന്‍മാവ് അങ്ങിനെ ഒത്തിരി മരങ്ങള്.\nപിന്നെ കണ്ടല് ഉണ്ട്. കണ്ടലെന്നു പറഞ്ഞാല് നമ്മുടെ മണ്ണ് ഒലിച്ചുപോവാതെ തടഞ്ഞുനിര്‍ത്താന് കഴിവുള്ള മരമാണ്. പലതരും കണ്ടല് മരങ്ങളുണ്ട്. കണ്ടലിന് പള്ളയ്ക്ക്ന്ന് വേര് വരും. ആ വേര് മണ്ണിലേയ്ക്ക് വന്നിറങ്ങി പാവാട ഉടുത്തപോലെ നിക്കും, എന്ത് ഭംഗിയാന്നോ കാണാന്! ആ കണ്ടലിന്റടുത്ത് ഒരു ചേര വരും. നമ്മളടുത്തു പോയാ തല പൊക്കി നോക്കും. ആഹാ നീയാരുന്നോ പേടിച്ചുപോയല്ലോ എന്ന മാതിരി ഒന്ന് നോക്കീട്ട് തലതാഴ്ത്തി കിടന്നുറങ്ങും. ആ മരങ്ങളെല്ലാം ഒത്തുകൂടീട്ട് ഒരു വലിയ പച്ചക്കുട പോലാണ് പറമ്പ് നിറഞ്ഞു നില്‍ക്കണേ. ഇലഞ്ഞിപ്പൂ വീഴണത് കണ്ടിട്ടുണ്ടോ?\nഈ മരങ്ങളുടെ മേളില് നെറയെ കിളികളാ. ഉപ്പന് (ചെമ്പോത്ത്), കരിയിലക്കിളി, മാടത്ത, തത്ത. ഈ തത്തകളെല്ലാം കൂടി വന്നിട്ട് ഇരുമ്പന് പുളീടെ അകത്തെ കുരു മൊത്തം തിന്നും. ആകെ കലപില ശബ്ദവും. അതിനിടെ അണ്ണാറക്കണ്ണന്മാരും ‘തന്നാലായ ബഹള’മൊïാക്കും. അങ്ങനെയിരിക്കുമ്പോ ദാ വരണു ബ്രഷ് പോലത്തെ ഇരട്ടവാലും തലേല് റോമാക്കാരുടെ പോലത്ത തൊപ്പീം വച്ചോണ്ട് ഒരു കറുത്ത പക്ഷി. കുയിലിനെ പോലുണ്ട്. ‘നാകമോഹന്’! അതിന്റെ പേര് പറഞ്ഞു തന്നത് വേണുച്ചേട്ടന്. വേണുച്ചേട്ടന് പടം വരയ്ക്കും. പുളി പറിച്ചു തരും. പിന്നെ പുഞ്ച കൂട്ടിയ മണ്ണില് പച്ചപപ്പായ ഒളിപ്പിച്ചുവച്ച് നാളെ പഴുപ്പിച്ചു തരും. പപ്പായ പറിക്കാന് പോവുമ്പോ ഒള്ളമ്മ വഴക്കൊണ്ടാക്കും. ഞങ്ങളപ്പ മാവുമ്മേ കേറും. മാങ്ങാണ്ടി പറിച്ച് കൃഷ്ണീടെ വീട്ടീ കൊടുത്താ വിഷുക്കാലത്ത് പടക്കം കിട്ടും. കൃഷ്ണി സുന്ദരനായിരുന്നു.അവന്റെ മുടി കാണണം പെണ്ണുങ്ങടെ പോലത്തെ മുടി. അതുമിളക്കിക്കൊണ്ട് അവനോടുമ്പോ ഞങ്ങള് പുറകെ ഓടും. അവനു നീന്താനറിയാം. ഒരിക്കെ അമ്പലക്കുളത്തില് അവനെന്നെ പിടിച്ചു തള്ളിയിട്ടു. എനിക്കറിയില്ല നീന്താന്. കൊറേ വെള്ളം കുടിച്ചു. മുങ്ങിപൊങ്ങി.\nപിന്നെ ആരോ കരയ്ക്കെടുത്തിട്ടു. അതുപറഞ്ഞപ്പഴാ ഒരിക്കല് നമ്മടെ കൊളത്തില് വീണ് ഞാന് മരിച്ച് പോവണ്ടതാ. പക്ഷേ, അമ്മ ചപ്പാത്തി ഉണ്ടാക്കുന്നതിനിടെ തേങ്ങ കുളത്തില് വീഴണ പോലത്തെ ശബ്ദം കേട്ടു. വന്നു നോക്കീപ്പോ എന്റെ തല താഴ്ന്ന് പോകുന്നു. അമ്മ ഓടിവന്ന് മുടി പിടിച്ചു വലിച്ചു. രണ്ടാള് താഴ്ചയൊള്ള കുളമാ. അന്ന് നേര്‍ന്ന നേര്‍ച്ചയാ കാവടി. കാവടിയാടാന് എന്ത് രസമാണെന്നോ. ആടിയാടി വരുമ്പോ ഭസ്മം ഒക്കെ വിതറി… പാണ്ടിമേളം കൊട്ടി…\nഅതിനെ ഭസ്മക്കാവടി എന്ന് പറയും. ഇനി ശൂലക്കാവടിയൊണ്ട്. ഹോ ഓര്‍ത്താല് പേടിവരും. ഒരു വലിയ ശൂലം കവിളില്‍ക്കൂടെ കുത്തിക്കയറ്റി, നാവില് കോര്‍ത്ത്, നാക്കുപിരിച്ചുവച്ചുംകൊണ്ട്… എന്റമ്മോ…\nഎന്റെ അമ്മ അനിയത്തിയെ ഉറക്കാന് പാടണ പാട്ടാണ്.\n‘ബൊബ്ബോ ദേവാ ബൊബ്ബോ ദീരേ\nബോബ്ബോ ഖാംചാക് ബായി ദീരേ\nബൈയ്യേ ഖേളൂക് ബൗലി ദീരേ…”\nബോബ്ബോദേവൂന്ന് പറഞ്ഞാ അമ്പിളിമാമന്. അമ്പിളിമാമാ മാമം തരൂ. മാമ്മം തിന്നാന് കുഞ്ഞു മോളെ തരൂ. കുഞ്ഞു മോള്‍ക്ക് കളിക്കാന് പാവക്കുട്ടിയെ തരൂ… എന്നാ ഈ പാട്ടിന്റെ അര്‍ത്ഥം.\n“ബൊബ്ബോ ദേവാ ബൊബ്ബോ ദീരേ” പാട്ട് ഇവിടെ കാണാം\nബോബോ, നിന്റച്ഛന് ശ്യാമൂന് ഈ പാട്ട് വല്ല്യ ഇഷ്ട്ടമായിരുന്നു.\nകുട്ടിയായിരുന്നപ്പോ ശ്യാമൂന് പേടിയുള്ള ഒരാളേയുള്ളൂ… കോക്കാച്ചീ….\nവല്യൊരു ഭൂതമാണ് കോക്കാച്ചീ. ഞാനും ശ്യാമുവും ഒരുമിച്ചാ കിടന്നുറങ്ങാറ്. ഒരു ദിവസം വെളുപ്പാന്‍കാലത്ത് ഞാന് തലവഴി പുതപ്പിട്ടു മൂടി എന്നിട്ട് ശ്യാമുവിനെ വിളിച്ചു.\n‘ഹഹഹ….. ഞാനാരാണെന്നറിയാമോ? ഞാനാണു കോക്കാച്ചീ…. ഹഹഹ….’\nശ്യാമു പേടിച്ചു വിറച്ചു. ആ പേടി കണ്ട് ഞാന് പേടിച്ചു. ശ്യാമൂനെ പേടിപ്പിച്ചതിന് അമ്മയുടെ കയ്യീന്ന് അടികിട്ടുമോന്ന് പേടിയായപ്പോ ഞാന് വിളിച്ചുകൂവി. ‘അയ്യോ, ഇത് കൊക്കാച്ചിയല്ല ഞാനാടാ ശ്യാമു.’ അന്നേരം അവനെന്നെപിടിച്ചു ഒറ്റക്കടി. രക്ഷപെടാന് ശ്രമിക്കുന്നിടെ എന്റെ പുറത്താണ് കടി കൊണ്ടത്.\nRead More: ദാമോദർ രാധാകൃഷ്ണന്റെ അമ്മയോർമ്മ- എന്റെ വെളളക്കൽമൂക്കുത്തിയമ്മ\nഇപ്പോഴും ഉണ്ട് ആ പാട്. അതില് തൊടുമ്പോഴൊക്കെ ഞാന് കൊക്കാച്ചിയെ ഓര്‍ക്കും. ബോബോ ദേ നോക്കിയേ, നിന്റച്ഛന് കടിച്ചപാട്!\nറീഡ് മി ബുക്സ് പ്രസിദ്ധീകരിക്കുന്ന ‘കുമ്പളം പറമ്പിലെ കുമ്പുളുമൂസുകൾ’ എന്ന പുസ്തകത്തില് നിന്ന്\nWeb Title: Damodar radhakrishnan bobbo deva bobbo dheere short story


സുപ്രീം കോടതിയില് അത്യപൂര്‍വ സംഭവവികാസങ്ങള്;നാല് ജഡ്ജിമാര് കോടതിയില് നിന്നിറങ്ങിപ്പോയി.ബി.ജെ.പി അധ്യക്ഷന് നേരിട്ട് കോടതിയില് ഹാജരാകണമെന്ന് ബി.എച്ച് ലോയ ഉത്തരവിട്ട സൊറാബുദ്ദീന് കേസ് വിചാരണ നടത്തിയ ജഡ്ജിയുടെ മരണത്തലെ ദുരൂഹത നീക്കാനുള്ള അവസരം മുതിര്‍ന്ന ജഡ്ജിമാര്‍ക്ക് ചീഫ് ജസ്റ്റിസ് നല്‍കിയില്ല | Daily Indian Herald\nസുപ്രീം കോടതിയില് അത്യപൂര്‍വ സംഭവവികാസങ്ങള്;നാല് ജഡ്ജിമാര് കോടതിയില് നിന്നിറങ്ങിപ്പോയി.ബി.ജെ.പി അധ്യക്ഷന് നേരിട്ട് കോടതിയില് ഹാജരാകണമെന്ന് ബി.എച്ച് ലോയ ഉത്തരവിട്ട സൊറാബുദ്ദീന് കേസ് വിചാരണ നടത്തിയ ജഡ്ജിയുടെ മരണത്തലെ ദുരൂഹത നീക്കാനുള്ള അവസരം മുതിര്‍ന്ന ജഡ്ജിമാര്‍ക്ക് ചീഫ് ജസ്റ്റിസ് നല്‍കിയില്ല\nദില്ലി:ചീഫ് ജസ്റ്റിസിന് ഏകാധിപത്യം. സുപ്രീം കോടതിയില് അത്യപൂര്‍വ സംഭവവികാസങ്ങള്. രണ്ട് കോടതികള് നിര്‍ത്തി വച്ചു. നാല് ജഡ്ജിമാര് കോടതിയില് നിന്നിറങ്ങിപ്പോയി. സുപ്രീം കോടതി കൊളീജിയത്തിനെതിരെയുളള പ്രതിഷേധമെന്നാണ് സൂചന. ജസ്റ്റിസ് ചെലമേശ്വറിന്റെ നേതൃത്വത്തില് വാര്‍ത്താ സമ്മേളനം വിളിച്ചിട്ടുണ്ട്. നീതിന്യായ വ്യവസ്ഥിതിയിലെ അസാധാരണ സംഭവമെന്ന് ജസ്റ്റിസ് ചെലമേശ്വര് പ്രതികരിച്ചു. ജസ്റ്റിസ് ചെലമേശ്വര്, ജസ്റ്റിസ് രഞ്ചന് ഗോഗോയ്, ജസ്റ്റിസ് കുര്യന് ജോസഫ്. ജസ്റ്റിസ് മദന് ബി ലോക്കൂര് എന്നിവരാണ് മാധ്യമങ്ങളെ കാണുന്നത്. രാജ്യം അസാധാരണമായ സംഭവവികാസങ്ങള്‍ക്കാണ് വെള്ളിയാഴ്ച രാവിലെ സാക്ഷ്യം വഹിച്ചത്. ചീഫ് ജസ്റ്റിസ് ദീപക്മിശ്രയുമായുള്ള അഭിപ്രായ വ്യത്യാസത്തെ തുടര്‍ന്ന് നാല് മുതിര്‍ന്ന ജഡ്ജിമാര് രണ്ട് കോടതികളിലെ നടപടികള് അവസാനിപ്പിച്ച് വാര്‍ത്താസമ്മേളനം വിളിച്ചു. സുപ്രീംകോടതി നടപടികളില് സുതാര്യതയില്ലെന്ന് ജനങ്ങളോട് വ്യക്തമാക്കി.\nരാജ്യംഉറ്റുനോക്കുന്ന കേസാണ് ജസ്റ്റിസ് ബി.എച്ച് ലോയയുടെ ദുരൂഹമരണം അതിലെ ദുരൂഹത തീര്‍ക്കാന് അവസരം വേണമെന്ന് ജസ്റ്റിസ് ചലമേശ്വര് ഉള്‍പ്പെടെയുള്ള കൊളീജിയം വെള്ളിയാഴ്ച രാവിലെ ചീഫ് ജസ്റ്റിസിനെ നേരില് കണ്ട് അറിയിച്ചിരുന്നു. നാല് മാസം മുമ്പ് കോടതി നടപടികള് കുത്തഴിഞ്ഞതാണെന്ന് കാട്ടി നാല് ജഡ്ജിമാരും ചീഫ് ജസ്റ്റിസിന് കത്ത് നല്‍കിയിരുന്നു. യാതൊരു നടപടിയും ഉണ്ടായില്ല. വെള്ളിയാഴ്ച രാവിലെ ലോയയുടെ കേസിന്റെ കാര്യം പറഞ്ഞിട്ടും ചീഫ് ജസ്റ്റിസ് ഏകാധിപത്യ നിലപാടെടുത്തു. അതോടെയാണ് വാര്‍ത്താസമ്മേളനം വിളിക്കാന് തീരുമാനിച്ചത്.


ജ്ഞാനപീഠ പുരസ്കാരം - വിക്കിപീഡിയ\n(ജ്ഞാനപീഠപുരസ്കാരം എന്ന താളിൽ നിന്നും തിരിച്ചുവിട്ടതു പ്രകാരം)\nവിഭാഗം സാഹിത്യം (വ്യക്തിഗതം)\nനിലവിൽ വന്നത് 1961\nആദ്യം നൽകിയത് 1965\nഅവസാനം നൽകിയത് 2017\nആകെ നൽകിയത് 58\nനൽകിയത് ഭാരതീയ ജ്ഞാനപീഠം\nവിവരണം ഇന്ത്യയിലെ പരമോന്നത സാഹിത്യ പുരസ്കാരം\nആദ്യം ലഭിച്ചത് ജി. ശങ്കരക്കുറുപ്പ്\nഅവസാനം ലഭിച്ചത് അക്കിത്തം അച്ചുതൻ നമ്പൂതിരി (2019)\nഇന്ത്യയിലെ ഉന്നതമായ ഒരു സാഹിത്യ പുരസ്കാരമാണ് ജ്ഞാനപീഠ പുരസ്കാരം. ഭാരതീയ ജ്ഞാനപീഠ പുരസ്‌കാരം എന്നു മുഴുവൻ പേരുള്ള ഇത് വാഗ്‌ദേവിയുടെ(സരസ്വതിദേവി) വെങ്കല ശില്പം, പ്രശസ്തിപത്രം, പതിനൊന്ന് ലക്ഷം രൂപയുടെ ചെക്ക് എന്നിവ അടങ്ങുന്നതാണ് . ഗവണ്മെന്റിന്റെ ഔദ്യോഗിക പുരസ്കാരമല്ലെങ്കിലും സാഹിത്യ അക്കാദമി ഫെല്ലോഷിപ്പിനൊപ്പം, സാഹിത്യമേഖലയിൽ നൽകുന്ന ഏറ്റവുമുയർന്ന അംഗീകാരമായി ജ്ഞാനപീഠ പുരസ്‌കാരത്തെ ഇന്ത്യയിൽ കണക്കാക്കുന്നു . ടൈംസ് ഓഫ് ഇന്ത്യ ഗ്രൂപ്പിന്റെ ഉടമാവകാശമുള്ള സാഹു ജെയ്ൻ കുടുംബം സ്ഥാപിച്ച ജ്ഞാനപീഠം ട്രസ്റ്റ് ആണ് ഈ പുരസ്കാരം നൽകിവരുന്നത് .\n2 അവാർഡ് ജേതാക്കൾ\n2.1 മലയാളികളായ അവാർഡ് ജേതാക്കൾ\nടൈംസ് ഓഫ് ഇന്ത്യ ഗ്രൂപ്പിന്റെ ഉടമസ്ഥരും വ്യവസായപ്രമുഖരുമായ സാഹുജയിൻ കുടുംബത്തിലെ ശാന്തിപ്രസാദ് ജയിനും സഹധർമ്മിണി രമാജയിനും ചേർന്ന് സംസ്‌കൃതം, പാലി, പ്രാകൃതം തുടങ്ങിയ ഭാഷകളിലുള്ള അപ്രകാശിതമായ പ്രാചീന കൃതികൾ പ്രസിദ്ധീകരിക്കുക എന്ന ലക്ഷ്യവുമായി 1944 ൽ ഭാരതീയ ജ്ഞാനപീഠം എന്ന സ്ഥാപനം ആരംഭിച്ചു.\nവിവിധ ഭാഷകളിലെ ഉപദേശക സമിതികൾ അവാർഡ് തിരഞ്ഞെടുപ്പു ബോർഡ് മുമ്പാകെ അവരുടെ നിർദ്ദേശം സമർപ്പിർക്കുകയും അതിൽ നിന്നു തിരഞ്ഞെടുത്തയാൾക്ക് പുരസ്ക്കാരം നൽകുകയും ചെയ്യും.\n18-മത്തെ പുരസ്ക്കാരം വരെ നല്ല കൃതികൾക്കായിരുന്നു. അതിനുശേഷം പുരസ്ക്കാരം കൊടുക്കുന്നതിനു മുമ്പത്തെ 20 വർഷത്തെ പ്രവർത്തനത്തെ മുൻ‌നിർത്തിയാണ് പുരസ്ക്കാരം നല്കുന്നത്.\nതിരഞ്ഞെടുപ്പു ബോർഡിൽ കുറഞ്ഞത്7പേരും കൂടിയത് 11 പേരുമാണ്. ആദ്യത്തെ തിരഞ്ഞെടുപ്പു ബോർഡിനെ നിശ്ചയിച്ചത് ഭാരതീയ ഞാനപീഠം ട്രസ്റ്റാണ്. പിന്നീട് വന്ന ഒഴിവുകൾ തിരഞ്ഞെടുപ്പു ബോർഡിന്റെ ശുപാർശപ്രകാരം നികത്തുകയുമാണ് ചെയ്യുന്നത്. ഒരു അംഗത്തിന്റെ കാലാവധി3വർഷമാണ്. എന്നാൽ രണ്ട് ടേം കൂടി നീട്ടി നൽകാവുന്നതാണ്.\nപിന്നീട് ഇന്ത്യയിലെ അംഗീകൃത ഭാഷകളിൽ പ്രസിദ്ധീകരിക്കപ്പെടുന്ന സാഹിത്യകൃതികളിൽ ഏറ്റവും മികച്ചതെന്നു നിർണയിക്കപ്പെടുന്ന കൃതിക്ക് 1965 മുതൽ ഭാരതീയ ജ്ഞാനപീഠ പുരസ്‌കാരം എന്ന പേരിൽ സമ്മാനം നൽകിത്തുടങ്ങി. ആദ്യ പുരസ്‌കാരം 1965 ൽ ജി. ശങ്കരക്കുറുപ്പിന്റെ ഓടക്കുഴൽ എന്ന കാവ്യസമാഹാരത്തിനാണ് ലഭിച്ചത്. 1965 ൽ ഒരു ലക്ഷമായിരുന്ന സമ്മാനത്തുക ഇന്ന് 11 ലക്ഷമാണ്.\nഏറ്റവും മികച്ച കൃതിക്കായിരുന്നു ആദ്യകാലങ്ങളിൽ പുരസ്കാരം നൽകിയിരുന്നത് . 1982 മുതൽ സാഹിത്യകാരന്റെ സമഗ്ര സാഹിത്യസംഭാവനകളാണ് പുരസ്‌കാരത്തിനായി പരിഗണിക്കപ്പെടുന്നത്. ഇതുവരെ ഹിന്ദിയിൽ 11 തവണയും കന്നഡയിൽ എട്ടു പ്രാവശ്യവും ബംഗാളിയിലും മലയാളത്തിലും ആറു പ്രാവശ്യം വീതവും ജ്ഞാനപീഠ പുരസ്‌കാരം ലഭിച്ചിട്ടുണ്ട് .\nപ്രധാന ലേഖനം: ജ്ഞാനപീഠം നേടിയ സാഹിത്യകാരന്മാരുടെ പട്ടിക\nമലയാളികളായ അവാർഡ് ജേതാക്കൾ[തിരുത്തുക]\nഈ പുരസ്കാരം 1965 ൽ ആദ്യമായി ലഭിച്ചത് മലയാളത്തിന്റെ മഹാകവി ജി.ശങ്കരക്കുറുപ്പിനാണ്. അതിനുശേഷം എസ്.കെ. പൊറ്റക്കാട് (1980), തകഴി ശിവശങ്കരപ്പിള്ള (1984), എം.ടി. വാസുദേവൻ നായർ (1995), ഒ.എൻ.വി. കുറുപ്പ് (2007),അക്കിത്തം അച്യുതൻ നമ്പൂതിരി (2019) എന്നിവരും മലയാള സാഹിത്യത്തിലെ സംഭാവനകൾക്ക് ജ്ഞാനപീഠപുരസ്കാരം കരസ്ഥമാക്കി.\n↑ "ജ്ഞാനപീഠ പുരസ്‌കാരം". മാതൃഭൂമി. ശേഖരിച്ചത് 2014 ഫെബ്രുവരി 22.\n↑ 2.0 2.1 2.2 2.3 2.4 പട്ടിക ഞ്ജാനപീഠം.നെറ്റ്\n2017: അമിതാവ് ഘോഷ്-ഇംഗ്ലീഷ്\n"https://ml.wikipedia.org/w/index.php?title=ജ്ഞാനപീഠ_പുരസ്കാരം&oldid=3290032" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:59,2മാർച്ച് 2020.


അത്താഴത്തിന് അപ്രതീക്ഷിത അതിഥിയായി പുള്ളിപ്പുലി; നടുക്കം മാറാതെ കുടുംബം! | Leopard Joins Maharashtra Family Over Dinner, Both Escape Unhurt\nഅത്താഴത്തിന് അപ്രതീക്ഷിത അതിഥിയായി പുള്ളിപ്പുലി; നടുക്കം മാറാതെ കുടുംബം!\nമനോരമ ലേഖകൻ November 26, 2019 03:59 PM IST\nഅത്താഴത്തിന് അപ്രതീക്ഷിതമായെത്തിയ അതിഥിയെ കണ്ട ഞെട്ടലിലാണ് മഹാരാഷ്ട്രയിലെ ഒരു കുടുംബം. വിളിക്കാതെ എത്തിയ അതിഥി മറ്റാരുമല്ല സാക്ഷാൽ പുള്ളിപ്പുലിയായിരുന്നു. മഹാരാഷ്ട്രയിലെ പിമ്പലഗാവ് റോത്തയിലാണ് സംഭവം നടന്നത്.\nവീട്ടിലുള്ളവർ അത്താഴം കഴിഞ്ഞ് വിശ്രമിക്കുമ്പോഴായിരുന്നു സമാധാനം തകർത്തുകൊണ്ടുള്ള പുള്ളിപ്പുലിയുടെ വീടിനുള്ളിലേക്കുള്ള വരവ്. പുറത്തു നിന്ന വളർത്തുനായയെ പിന്തുടർന്നാണ് പുള്ളിപ്പുലി വീടിനുള്ളിലേക്കെത്തിയത്. പേടിച്ചരണ്ട വീട്ടുകാർ പെട്ടെന്നു തന്നെ പുലിയെ മുറിക്കുള്ളിലാക്കി വാതിലടച്ചു. അതുകൊണ്ട് തന്നെ ആർക്കും അപകടമൊന്നും സംഭവിച്ചില്ല.\nഉടൻ തന്നെ വനം വകുപ്പ് അധികൃതരേയും എസ് ഒഎസ് അധികൃതരേയും വിവരമറിയിച്ചു. അവർ എത്തിയപ്പോഴേക്കും വീടിനു സമീപം മുഴുവൻ ജനങ്ങൾ തിങ്ങിനിറഞ്ഞിരുന്നു. കിടപ്പുമുറിയിൽ അടച്ചിട്ടിരുന്ന പുള്ളിപ്പുലിയെ മയക്കുവെടി വച്ച ശേഷമാണ് പിടികൂടിയത്. രക്ഷാപ്രവർത്തകരെത്തി ജനാലയിലൂടെ നോക്കുമ്പോൾ മുറിക്കുള്ളിലെ മേശയിൽ കയറിയിരിക്കുകയായിരുന്നു പുള്ളിപ്പുലി.\nമൂന്ന് മണിക്കൂറോളം നീണ്ട രക്ഷാപ്രവർത്തനങ്ങൾക്കൊടുവിലാണ് പുള്ളിപ്പുലിയെ കൂട്ടിനുള്ളിലാക്കിയത്. ഇതിനെ പിന്നീട് വിദഗ്ധ്ധ പരിശോധനയ്ക്കായി സംരക്ഷണ കേന്ദ്രത്തിലേക്ക് കൊണ്ടുപോയി. ഏകദേശം4വയസ്സോളം പ്രായമുള്ള ആൺ പുള്ളിപ്പുലിയാണ് പിടിയിലായത്. പരിശോധനകൾക്ക് ശേഷം പുള്ളിപ്പുലിയെ വനത്തിനുള്ളിൽ കൊണ്ടുപോയി തുറന്നുവിടാനാണു തീരുമാനം.\nEnglish Summary: Leopard Joins Maharashtra Family Over Dinner, Both Escape Unhurt


"നിങ്ങളില്ലാതെ എനിക്കു ജീവിക്കാനാവുന്നില്ല...' : Hollywood News\n"നിങ്ങളില്ലാതെ എനിക്കു ജീവിക്കാനാവുന്നില്ല...'\nWednesday, September 6, 2017 3:50 AM IST\nലോകമെങ്ങും ആരാധകരുള്ള താര ദന്പതികളായിരുന്നു ആഞ്ജലീന ജോളിയും ബ്രാഡ്പിറ്റും. ഹോളിവുഡിന്‍റെ പ്രതാപത്തെക്കാൾ ഈ താര ദന്പതികളെ ലോകത്തിന് പ്രിയങ്കരരാക്കിയത് ഇവരുടെ കുടുംബജീവിതമായിരുന്നു.\nആറു മക്കളുമൊത്തുള്ള ഈ സന്തുഷ്ട കുടുംബത്തെ അൽപ്പം അസൂയയോടെയാണ് കുടുംബത്തിന് അൽപ്പായുസുള്ള ഹോളിവുഡ് നോക്കിക്കണ്ടിരുന്നത്. എന്നാൽ കഴിഞ്ഞ വർഷം ഇരുവരും വേർ പിരിയുന്നെന്ന വേദനാജനകമായ വാർത്ത സ്ഥിരീകരിച്ചു. ഒൻപതു വർഷത്തെ പ്രണയവും രണ്ടു വർഷത്തെ ദാന്പത്യവും ബ്രാഞ്ജലീന അവസാനിപ്പിച്ചു.\nഎങ്കിലും ആരാധകർക്ക് ബ്രാഞ്ജലീനയിൽ പ്രതീക്ഷയുണ്ടായിരുന്നു. ആ പ്രതീക്ഷകൾക്ക് ആക്കം കൂട്ടുന്ന സംഭവമാണ് കഴിഞ്ഞ ദിവസം നടന്നത്.ഇരുവരും വീണ്ടും ഒന്നിച്ചെത്തി. വേർപിരിയലിന് ശേഷം ആഞ്ജലീന തന്‍റെ മനസു തുറന്നു. ഒറ്റയ്ക്ക് ജീവിക്കുന്നത് എനിക്കിഷ്ടമല്ല, നിങ്ങളില്ലാതെ പറ്റുന്നില്ല. ഈ ജീവിതമല്ല ഞാൻ ആഗ്രഹിച്ചത്- ആഞ്ജലീന പറഞ്ഞു. ഏറെ സ്നേഹിച്ചയാളുടെ വാക്കുകൾക്ക് മുന്നിൽ ഒഴിഞ്ഞു മാറാൻ ബ്രാഡ് പിറ്റിനുമായില്ല. ഒരു സുഹൃത്തിന്‍റെ ഫ്ളാറ്റിൽ വച്ചായിരുന്നു വികാരഭരിതമായ കൂടിക്കാഴ്ച.\nകൂടിക്കാഴ്ച യെക്കുറിച്ച് ഇവരുടെ അനൗദ്യോഗിക ജീവചരിത്രകാരനായ ഇയാൻ ഹാൽപെരൻ വിവരങ്ങൾ പുറത്തു വിട്ടു. വികാരഭരിതമായിരുന്നു ആ കൂടിക്കാഴ്ച. അകൽച്ച മറന്ന് ഏറെ നേരം ഇരുവരും മനസ് തുറന്ന് സംസാരിച്ചു. ഇതോടെ ബ്രാഞ്ജലീന വീണ്ടും ഒന്നിക്കുമെന്ന അഭ്യൂഹങ്ങൾ ശക്തമായിട്ടുണ്ട്. മുൻ ഭാര്യ ജെന്നിഫർ അനിസ്റ്റണിനോട് ബ്രാഡ് മാപ്പു പറഞ്ഞെന്ന റിപ്പോർട്ടുകൾക്ക് പിന്നാലെയാണ് കൂടിക്കാഴ്ചയുടെ റിപ്പോർട്ടും വന്നത്.\nദൃശ്യവിസ്മയമൊരുക്കി അക്വാമാൻ. അക്വാമാൻ എന്ന കോമിക് സൂപ്പർ ഹീറോയുടെ കഥ പറയുന\nടൈലർ എന്‍റെ കാമുകൻ: ജെയ്ഡൻ സ്മിത്ത്\nബോളിവുഡ് സൂപ്പർ താരം വിൽ സ്മിത്തിന്‍റെ മകൻ ജെയ്ഡൻ സ്മിത്ത് വാർത്തകളിൽ നിറയുക\nക്യാപ്റ്റൻ ജാക്ക് സ്പാരോയായി ഇനി ജോണി ഡെപ്പ് ഇല്ല\nപൈരറ്റ്സ് ഓഫ് കരീബിയൻ പരമ്പരയിലെ ക്യാപ്റ്റൻ ജാക്ക് സ്പാരോ എന്ന കഥാപാത്രം കൊണ്\nമാർവൽ കോമിക്സിന്‍റെ മറ്റൊരു സൂപ്പർ ഹീറോ കഥാപാത്രം കൂടി വെള്ളിത്തിരയിലെത്തുന്ന\nജാക്കിചാനൊപ്പം ടൈഗർ ഷ്റോഫും\nബോളിവുഡ് താരം ടൈഗർ ഷ്റോഫ് ഹോളിവുഡിലേക്ക് അരങ്ങേറ്റം കുറിക്കുന്നു. ജാക്കിചാൻ\nഇന്ത്യക്കാർക്കായി അദ്ഭുതമൊരുക്കി മൗഗ്ലി\nപ്രസിദ്ധമായ ജംഗിള് ബുക്ക് കഥകളെ ആസ്പദമാക്കി നിർമിക്കുന്ന മൗഗ്ലിയെന്ന സിനിമയ\nഇരുപതിനായിരം വർഷങ്ങൾക്ക് മുമ്പുള്ള കഥപറഞ്ഞ് ആൽഫ\nഇരുപതിനായിരം വർഷങ്ങൾക്ക് മുന്പുള്ള അപ്പർ പാലിയോത്തിക്ക് പിരീഡിൽ യൂറോപ്പിന\nതായ്‌ലൻഡിലെ ഗുഹയിൽ കുട്ടികൾ കുടുങ്ങിയത് സിനിമയാകുന്നു\nഫുട്ബോൾ ടീമിലെ പന്ത്രണ്ട് കുട്ടികളും ഒരു കോച്ചും തായ്‌ലൻഡിലെ ഗുഹയിൽ കുടുങ്ങിയത്\nചിരിപ്പിക്കുകയും ഭയപ്പെടുത്തുകയും ചെയ്യുന്നവർ\nതികച്ചും നടുക്കം കൊള്ളിക്കുകയും അതേസമയം പൊട്ടിച്ചിരിപ്പിക്കുകയും ചെയ്യുന്ന രാ\nട്രെയിലറിനു പകരം സോണി പിക്ചേഴ്സ് അപ്‌ലോഡ് ചെയ്തത് മുഴുനീള സിനിമ\nലോകപ്രശ്സത സിനിമാ നിർമാണക്കന്പനിയായ സോണി പിക്ചേഴ്സ


Emalayalee.com - കേരളം ഇന്നനുഭവിക്കുന്ന സ്വസ്ഥതയുടെ പേരാണ് പ്രവാസി : സാറാ ജോസഫ്\nകേരളം ഇന്നനുഭവിക്കുന്ന സ്വസ്ഥതയുടെ പേരാണ് പ്രവാസി : സാറാ ജോസഫ്\nറിയാദ്: പ്രവാസിയുടെ പ്രശ്‌നങ്ങള് കേരളത്തില് ജീവിക്കുന്നവരെ വേദനിപ്പിക്കുമെന്നും കേരളം ഇന്നനുഭവിക്കുന്ന സ്വസ്ഥതയുടെ പേരാണ് പ്രവാസിയെന്നും സാറാ ജോസഫ്. എല്ലാകാലത്തും പ്രവാസി അനുഭവിക്കുന്ന സന്തോഷവും ദുഃഖവുമെല്ലാം കേരളീയരുടേതാകുന്നതും അതുകൊണ്ടാണ്. ചില്ലയുടെ പ്രതിവാര വെര്‍ച്വല് വായനാ-സംവാദ പരിപാടിയില് സംസാരിക്കുകയായിരുന്നു അവര്.\nകോവിഡ് കാലത്ത് മനുഷ്യര് അവരുടെ ഏകാന്തതയിലേക്ക് ചുരുങ്ങി. പരസ്പരം തൊട്ടാല് മരിക്കും എന്നുള്ള അവസ്ഥ ഇത്രത്തോളം ഉണ്ടായിട്ടില്ല. മറ്റൊന്നിനും സമയം കാണാതെ മനുഷ്യന് തന്റെ ആഹ്‌ളാദങ്ങളില് തലതല്ലി ഒഴുകുകയായിരുന്നു. പെട്ടന്നാണ് മനുഷ്യന് അടച്ചിടപ്പെട്ടത്. ധാരാളം കിട്ടിയ സമയം അവന് എങ്ങനെ ഉപയോഗിച്ചു എന്നത് പ്രധാനമാണ്. മനസിന്റെ മനസിലേക്ക് നോക്കിയിരിക്കാന് ഓരോ വ്യക്തിയും പരുവപ്പെട്ടിട്ടുണ്ടാകും. അതേസമയം മനുഷ്യരെ അടച്ചിട്ടപ്പോള് പ്രകൃതിക്കു വന്ന പെട്ടെന്നുള്ള മാറ്റങ്ങള് ശ്രദ്ധിക്കേണ്ടതാണ്. ഈ സമയത്ത് പലതരത്തിലുള്ള തിരിച്ചറിവുകള് ഉണ്ടാകുന്നുണ്ട്. ചികിത്സാ നീതിയെക്കുറിച്ചുള്ള ചിന്തയാണ് ഇതില് പ്രധാനപ്പെട്ടത്. വികസിതം എന്ന് നാം പൊതുവെ കരുതപ്പെടുന്ന രാജ്യങ്ങളില് രോഗം വരുന്നവര്‍ക്ക് കിട്ടേണ്ട ചികിത്സ അപ്രാപ്യമാണ്. അവിടെ ചികിത്സ കിട്ടാതെ മരിക്കുന്നവര് കൂടിവരുന്നു. ഇവിടെയാണ് നമ്മുടെ നാടിന്റെ പ്രസക്തി. ആരോഗ്യം അവകാശമാണ് എന്ന ചിന്തയില് നിന്നാണ് നമ്മുടെ ആരോഗ്യരംഗം കെട്ടിപ്പൊക്കിയത്.\nസമൂഹത്തിലെ ലിംഗപരമായ ചോദ്യങ്ങള് ഉയര്‍ത്തികൊണ്ടുവന്നത് ഫെമിനിസ്റ്റ് പ്രസ്ഥാനങ്ങളാണ്. മനുഷ്യരാശിയുടെ പകുതിയോ, അതിലധികമോ ഉള്ളവരുടെ ജീവിതം എങ്ങനെ അടിച്ചമര്‍ത്തപ്പെട്ടതായി എന്നുള്ള ചോദ്യമുയര്‍ന്നു. പുരുഷകേന്ദ്രീകൃതമായ സമൂഹത്തില് ഒട്ടനവധി എതിര്‍പ്പുകള് അതിജീവിച്ചാണ് പലരും ഈ ചോദ്യങ്ങള് തുടരെ ചോദിച്ച് മുന്നേറിയത്. ജനാധിപത്യപരമായ തുല്യനീതിക്കും അവകാശങ്ങള്‍ക്കും വേണ്ടിയാണ് ആ പോരാട്ടങ്ങള് ഇന്നും നടക്കുന്നതെന്ന് തുടര്‍ന്നു നടന്ന സംവാദത്തില് സാറാ ജോസഫ് പറഞ്ഞു.\nഅമൃത സുരേഷ്, ബീന ആര് ചന്ദ്രന്, സീബ കൂവോട്, ലീന കൊടിയത്ത്, ജുനൈദ് അബൂബക്കര്, അനിത നസീം, ജയചന്ദ്രന് നെരുവമ്പ്രം, അഖില് ഫൈസല്, ഷംല ചീനിക്കല്, ഇക്ബാല് കൊടുങ്ങല്ലൂര്, ബീന, നൗഷാദ് കോര്‍മത്ത്, എം ഫൈസല് എന്നിവര് സംസാരിച്ചു. സാറാ ജോസഫിന്റെ 'ഒരു പരമരഹസ്യത്തിന്റെ ഓര്‍മയ്ക്ക്' എന്ന കഥയുടെ വായനയും ചര്‍ച്ചയും നടന്നു. വിപിന് കുമാര് കഥ വായിച്ചു. നജിം കൊച്ചുകലുങ്ക്, അഡ്വ. ആര് മുരളീധരന്, റസൂല് സലാം, സാലു എന്നിവര് ചര്‍ച്ചയില് പങ്കെടുത്തു.